# TÜRKMENISTANYŇ BILIM MINISTRLIGI

# TÜRKMENISTANYŇ INŽENER-TEHNIKI WE ULAG KOMMUNIKASIÝALARY INSTITUTY

**H.Rahmanow Ş.Atamämmedowa**

**HOWADAKY HEREKETI DOLANDYRMAK**

Ýokary okuw mekdepleri üçin okuw kitaby

Aşgabat – 2021ý.

UOK

**R**

**H.Rahmanow** **Atamämmedowa Ş**

**R** **Howadaky hereketi dolandyrmak**. Ýokary okuw mekdepleri üçin okuw kitaby. – R.: 2021. – 132 sah.

TDKP№ KBK

©H.Rahmanow Ş.Atamämmedowa, 2021

**Giriş**

Berkarar döwletiň bagtyýarlyk döwründe Watanymyzyň her bir güni wajyp çözgütlere, öňegidişliklere we möhüm wakalara baý bolup, milli Liderimiziň alyp barýan ynsanperwer, akyl-paýhasly, öňdengörüjilikli syýasatynyň netijesinde ýurdumyzyň ähli ugurlarynda düýpli özgerişler we ösüşler gazanyldy. Garaşsyz Watanymyzyň dünýäniň ykdysady taýdan uly depgin bilen ösýän döwletleriň hataryna girmeginde howa ulaglary ulgamyna aýratyn orun degişlidir.

Biziň ýurdumyzyň häzirki zaman howa gatnawlarynyň soňky ýyllarda açylan täze ýollary goňşy döwletler bilen hyzmatdaşlygyň, şol sanda ýolagçy gatnatmak we ýük daşamak ulgamynda gatnaşyklaryň derejesini has belende galdyrmaga mümkinçilik berdi.

Milli ykdysadyýetiň ösüşiniň häzirki zaman ýörelgeleri, raýatlarymyzyň abadançylygynyň has ýokarlanmagy täze halkara howa gatnawlarynyň açylmagyny şertlendirýär. Galyberse-de, “Türkmenhowaýollary” agentliginiň tehniki üpjünçiligi we uçarlaryň häzirki zaman toplumy (parky) bu wezipäni doly çözmäge mümkinçilik berýär.

Hormatly Prezidentimiz Gurbanguly Berdimuhamedow Aşgabat şäheriniň Halkara howa menzilini döwrebap enjamlar bilen enjamlaşdyrmak we raýat awiasiýasyna innowasion tehnologiýalary ornaşdyrmak hakynda karara gol çekdi:

– birinjiden, dine bir “Türkmenhowaýollary” agentliginiň howa gämilerine däl, eýsem Aşgabadyň Halkara howa menziline gonýan we Türkmenistanyň howa giňişliginden uçup geçýän daşary ýurt uçarlaryna hem edilýän hyzmatyň hilini gowulandyrmaga ýardam eder;

– ikinjiden, munuň özi uçarlaryň arasyndaky dik aralygy gysgaltmak arkaly biziň ýurdumyzyň howa giňişliginden uçup geçýän uçarlaryň sanyny artdyrmaga mümkinçilik berer;

– üçünjiden, radiotolkunlaryň we nawigasion tehnologiýalary ornaşdyrmak hakynda serişdeleriň görnüşleriniň uzaklygyny artdyrmagyň hasabyna uçarlaryň howpsuzlygyny ýokarlandyrar. Galyberse-de, Türkmenistanyň howa gatnawynyň dolandyryş merkezini uçarlaryň tizligini we beýikligini ölçemegiň bitewi halkara ulgamyna geçirmäge mümkinçilik berer.

Häzirki wagtda “Türkmenhowaýollary” agentligi içerki gatnawlardan başga-da, dünýäniň onlarça döwletlerine yzygiderli uçuşlary amala aşyrmak bilen çäklenmän, ýene-de täze halkara gatnawlary açmak mümkinçiliklerini öwrenýärler.

Türkmen uçarmanlarynyň “Laçyn” nyşany bütin dünýäde tanalýar. “Türkmenhowaýollary” agentligi häzirki zaman uçarlaryna eýe bolmak bilen, öz gatnawlarynyň çägini yzygiderli giňeldýär, ýerüsti düzümini işjeň ösdürýär.

**1. Uçuşlaryň düzgünleri**

**1.1. Esasy talaplar**

Howa gämileriniň uçuşlary howa trassalarynda, ýerli howa ýollarynda, goýlan marşrutlarda we awia işleri geçirilýän etraplarda, şeýle-de uçuş menzilleriniň etraplarynda aşakdaky düzgünleri boýunça ýerine ýetirilýär:

– abzal uçuş düzgünleri boýunça;

– görüp uçuş düzgünleri boýunça.

Ýokarda görkezilen düzgünler boýunça aýratyn ýagdaýlarda uçuşlary ýerine ýetirmek mümkin bolmadyk ýagdaýynda “Türkmenhowaýollary” agentligi tarapyndan tassyklanan ýörite instruksiýa boýunça ýerine ýetirilip bilner.

Gerek bolan ýagdaýynda adamlaryň janyny halas etmek ýa-da tebigy betbagtçylyk bilen bagly uçuşlary hakyky Düzgünleriň 2.1.9. [13] düzgünine baglylykda ýerine ýetirmäge rugsat edilýär.

**1.2. Abzal uçuş düzgünleri**

Abzal uçuş düzgünleri boýunça uçuşlarda şular göz öňünde tutulýar:

– hökman howadaky hereketi dolandyrýan edaranyň gözegçilik etmeginde pilotaž-nawigasiýa boýunça uçuşlary ýerine ýetirmeli;

– hereket gullugynyň dispetçerleri howa gämileriniň arasynda goýlan eşelonlaryň interwallaryny üpjün etmeli.

Abzal uçuş düzgünleri boýunça uçuşlar ulanylýar:

– ýokarky howa giňişliginde;

– aşaky howa giňişliginde uçuşlaryň hakyky tizligi 550 km/sag. we ondan köp;

– aşaky howa giňişliginde uçuşlaryň hakyky tizligi 550 km/sag. we ondan pes, eger görüp uçuş düzgünleri boýunça uçuşlar ulanylmaýan bolsa;

* perdäni (ştorka) ulanyp ýerine yetirilýän uçuşlar.

Abzal uçuş düzgünleri boýunça uçuşlar tabşyrylan eşelonlarda (beýiklikde) dikligine, uzaboýuna we gapdal eşelonyň düzgünleriniň talaplaryna baglylykda, goýlan marşruty we uçuşa tabşyrylan düzgüni saklamagynda ýerine ýetirilýär.

Uçuşyň eşelonyny (beýikligini) üýtgetmek hereket gullugynyň dispetçeriniň görkezmesi ýa-da rugsady boýunça ýerine ýetirilýär, hakyky Düzgüniň 5.11.5.[13] düzgüninde göz öňüne tutulan aýratyn ýagdaýlardan başga.

Uzaboýuna eşelonyň talaplaryny ýerine ýetirmegini üpjün etmek üçin howadaky hereketi dolandyrýan edaranyň rugsady boýunça “M sanyň usuly” ulanylyp bilner.

Howa gämisiniň ekipažy abzal uçuşdan görüp uçuş düzgünleri boýunça uçuşa geçmekligi dispetçer bilen ylalaşmagyň netijesinde ýerine ýetirýär. Hereket gullugynyň dispetçerine howa gämisiniň komandirini görüp uçuş düzgünleri boýunça uçuşlary ýerine ýetirmäge, onuň razylygy bolmadyk ýagdaýynda mejbur etmegi **gadagan**.

Ekipaž abzal uçuş düzgünleri boýunça uçuşlary ýerine ýetirende howa we meteorologik ýagdaýlara, görüş we bort radiotehniki serişdeleri ulanyp, elmydama gözegçilik etmäge borçlydyr.

Howa gämisiniň komandiri abzal uçuş düzgünleri boýunça uçuşlary ýerine ýetirende şu aşakdakylara jogap berýär:

– uçuş menziliniň etrabyndan çykyş shemasyny, tabşyrylan eşelony (beýikligi) we uçuş marşrutyny, iniş we gonuşa giriş shemalaryny, tabşyrylan traýektoriýany we uçuş parametrlerini saklamaga;

– howa gämisiniň hakyky ýerleşýän ýeri, uçuşyň beýikligi we şertleri baradaky maglumaty takyk we öz wagtynda bermäge;

– hereket gullugynyň dispetçeriniň görkezmelerini takyk we öz wagtynda ýerine ýetirmäge.

Hereket gullugynyň dispetçeriniň dolandyryşynda abzal uçuş düzgünleri boýunça uçuşy ýerine ýetirýän howa gämisi bolanda, onda ol indikilere jogap berýär:

– uçuşyň howpsuz eşelonyny (beýikligini) dogry bellemek;

– eşelonlaryň goýlan interwallaryny üpjün etmek;

– radiolokasion gözegçilik bolan ýagdaýynda, ekipažyň uçuş menziliniň etrabyndan çykyş shemasyny, iniş we gonuşa giriş shemalaryny saklaýandygyna gözegçilik etmek;

– radiolokasion gözegçilik bolan ýagdaýynda, ekipaža uçuşyň tabşyrylan traýektoriýasyndan gyşarandygy we howa, meteorologik we ornitologik ýagdaýlar barada öz wagtynda maglumatlary bermek;

– howa gämileriniň ekipažlaryna görkezmeleri we maslahatlary esasly bermek;

– gözleg-halas ediji gulluklara gözleg-halas işleri guramak we geçirmekde kömek bermek.

**1.3. Görüp uçuş düzgünleri**

Görüp uçuş düzgünleri şu aşakdakylary göz öňünde tutýar:

– ekipaž başga howa gämileriniň uçuşyna gözýetimiň ýoly bilen, gözegçiligiň esasynda howa gämileriniň arasynda goýlan interwallary saklamaly;

– aşaky eşelonyň beýikliginde uçulanda, mundan başga-da hakyky howpsuz beýikligi saklamak we öňünde ýerleşen ýere gözegçiligiň esasynda emeli päsgelçiliklerden aýlanyp geçmeli;

– bar bolan nawigasion serişdeleri ulanyp we gözýetim çelgileriň kömegi bilen goýlan marşruty (uçuş shemasyny) saklamaly.

Görüp uçuş düzgünleri aşaky howa giňişligiň çäklerinde aşaky howpsuz eşelona çenli uçuşyň hakyky tizligi 550 km/sag. köp däl we aşaky howpsuz eşelonyň aşagynda 450 km/sag. uly bolmadyk tizlikde ulanylýar: gündiz we alagaraňkyda.

Görüp uçuş düzgünleri boýunça uçuşlar 1-nji tablisanyň talaplaryna gabat gelýän şertlerde ýerine ýetirilýär. Görüp uçuş düzgünleri boýunça uçuşlar buludyň üstünden rugsat edilýär, eger olar uçuş beýikligiň aşagynda we olaryň mukdary 2 aktantdan köp bolmadyk ýagdaýda. Bu ýagdaýda buludyň ýokarky serhedinden howa gämisine çenli aralyk 300 metrden az bolmaly däl.

Alagaraňkyda görüp uçuş düzgünleri boýunça uçuşlar ýagtylyk-tehniki serişdeleri bilen enjamlaşdyrylan uçuş menzillerinde (gonuş meýdançalarynda) howadan gonuş meýdançalaryny saýlamak we ýagtylyk-tehniki serişdeleri bilen enjamlaşdyrylmadyk uçuş menzillerinde (meýdançalarda) gün dogýança 30 minutdan öň ýerine ýetirmäge rugsat edilýär.

*1-nji tablisa*

|  |  |  |  |  |  |
| --- | --- | --- | --- | --- | --- |
| **Ýer** | **Uçuşyň tizligi (hakyky km/sag.)** | **Görüp uçuş düzgünleri boýunça uçuşyň minimal şertleri** | | | |
| **Buludyň aşaky serhediniň beýikligi, m.** | **Gözýetim,m.** | **Howa gämisinden buludyň aşaky serhedine çenli dikligine aralyk, m.** | |
| **UÇUŞ-GONUŞ ZONADA** | | | | | |
| **Düzlük**  **we**  **baýyrlyk** | **300 we ondan pes** | **150** | **2000** | | **50** |
| **301-550** | **300** | **5000** | | **100** |
| **Daglyk** | **550 we ondan pes** | **300** | **5000** | | **100** |
| **GOLAÝLAŞMA ZONADA, HOWA TRASSALAR, ÝERLI HOWA ÝOLLARY WE GOÝLAN MARŞRUTLAR BOÝUNÇA** | | | | | |
| **Düzlük**  **we**  **baýyrlyk** | **300 we ondan pes** | **150** | **2000** | | **50** |
| **301-550** | **300** | **5000** | | **100** |
| **Daglyk (beýiklik 2000 m çenli)** | **550 we ondan pes** | **400** | **5000** | | **100** |
| **Daglyk (beýiklik 2000 m we ondan ýokary)** | **550 we ondan pes** | **700** | **10000** | | **100** |

**Bellik**:

1. Uçuş-gonuş zonada minimal meteorologik şertler töwerek boýunça uçuşyň tizligi boýunça goýulýar.

2. Görüp uçuş düzgünleri boýunça uçuş şertleriniň minimal maglumatlary buludyň aşaky serhediniň beýikligi we gözýetim çak edilende, tablisada görkezilen aňlatmalary we beýiklik boýunça eşelonlaşdyrmak mümkin bolmasa, onda howa gämileriniň arasynda 5.9.2. we 5.9.3. [13] hakyky Düzgünlere baglylykda uzaboýuna eşelonyň interwallaryny üpjün etmeli.

Görüp uçuş düzgünleri boýunça uçuşlar howa gämisiniň ekipažynyň hemme agzalarynyň iň ýokary gözegçiliginde ýerine ýetirilýär.

Howa gämisiniň öňünde ugry boýunça görünýän päsgelçilikleri düzgün boýunça sag tarapyndan, päsgelçilikden 500 m-den az bolmadyk aralykda aýlanyp geçilýär.

Öňünde barýan howa gämisini ozup geçmek sag tarapyndan 500 m-den az bolmadyk interwallarda ýerine ýetirilýär. Öňünde uçup barýan gäminiň ugrundan 70º pes, tapawutly ugur boýunça golaýlaşýan howa gämisini, ozup geçýän howa gämisi diýip hasap edilýär. Töwerek boýunça uçuş ýerine ýetirilende, meňzeş kysymly howa gämilerini ozup geçmek **gadagan**. Tizligi boýunça ýokary howa gämileri pes tizlikli howa gämilerini 3-nji öwrüme çenli töweregiň daşky tarapyndan we 500 metrden pes bolmadyk interwalda ozup bilerler.

Bir eşelonda (beýiklikde) kesişýän ugurlaryň uçuşlarynda howa gämileriniň komandirleri borçly: çep tarapdan howa gämisini görende beýikligi kiçeltmeli, sag tarapynda uçuşyň beýikligini köpeltmeli, şeýlelikde, beýikligiň tapawudy howa gämileriniň howpsuz aýrylyşmagyny üpjün etmeli. Eger beýikligi üýtgedip bolmaýan bolsa (bulutlar, minimal beýiklikde uçuş ýa-da başga çäklendirmeler) komandirler howa gämilerini öwrüp, olaryň howpsuz aýrylyşmagyny üpjün etmäge borçly.

Aşaky eşelonyň aşagynda uçuşlarda bir beýiklikde, bir aýrylyşmadyk marşrutda (ýerli howa ýollarynda) howa gämileriniň bir-birine garşy hereketi **gadagan**.

Garşydaş ugurlarda bilgeşleýin bolmadyk golaýlaşma ýüze çykan ýagdaýynda, her komandir öz howa gämisini sag tarapa öwrüp, çep tarapy bilen aýrylyşmaly.

Meteorologik şertler görüp uçuş düzgünleri boýunça uçuşlaryň talaplaryna gabat gelmedik sana çenli erbetleşende, howa gämisiniň komandiri borçly:

– uçuş menziline dolanmaly ýa-da golaýda ýerleşen ätiýäç uçuş menziline gonuşy ýerine ýetirmeli;

– abzal uçuş düzgünleri boýunça uçuşa geçmeli, eger howa gämisi we komandiri bu uçuşlara goýberilen bolsa. Dik uçarlaryň komandirleri Hakyky düzgünleriň 7.7.19. [13] düzgünine laýyklykda hereket edip bilerler.

Howa gämisiniň komandiri abzal uçuş düzgünleri boýunça uçuşa geçende öz hereketini we uçuş eşelony (beýikligi) howadaky hereketi dolandyrýan edara bilen ylalaşmaga borçly, dispetçer abzal uçuş düzgünleri boýunça uçuşlar üçin howa gämileriniň arasynda goýlan interwallary üpjün etmäge borçly, goňşy howadaky hereketi dolandyrýan etrabyna howa gämileriniň giriş şertlerini ylalaşmaly.

Howa gämisi görüp uçuş düzgünleri boýunça uçuşlary üçin goýlan minimumdan pes şertlerine birden düşende, gözýetim boýunça uçuşa geçmek maksady bilen abzal howpsuz beýiklikden pese inmek **gadagan**. Bu ýagdaýda komandir howa gämisini abzal boýunça dolandyryşa geçmäge, 180º öwürmäge, uçuş menziline dolanmaga ýa-da golaýda ýerleşen uçuş menziline gonuşy ýerine ýetirmäge borçly. Komandir 180º öwrülenden soň, görüp uçuşa geçmek mümkin bolmadyk ýagdaýynda, aşaky howpsuz eşelona galmaklygy başlamak we indiki hereketini hereket gullugynyň dispetçeri bilen ylalaşmaga borçly.

3000 metrden pes gözýetimde görüp uçuş düzgünleri boýunça uçuşlara “Türkmenhowaýollary” agentliginiň meýilnamasy boýunça taýýarlygy geçen abzal uçuş düzgünleri boýunça uçuşlara goýberilen howa gämileriniň komandirleri goýberilýär. Abzal uçuş düzgünleri boýunça uçuşlara rugsady bolmadyk komandirler, howa gämisini gorizontyň çyzygy boýunça dolandyrmak mümkin bolmadyk şertlere birden düşende, abzallar boýunça dolandyrmak uçuşlary ýerine ýetirmek üçin taýýarlygy bolmaly.

Howa gämisiniň komandiri görüp uçuş düzgünleri boýunça uçuşlarda şu aşakdakylara jogap berýär:

– görüp uçuş düzgünleri boýunça uçuşlarda tabşyrylan şertleri we düzgünleri ýerine ýetirmäge;

– hakyky howpsuz beýikligi saklamaga;

– uçuş marşrutyny, gonuşa giriş we uçuş menzilinden çykyş shemasyny takyk saklamaga;

– uçuş menziline (ätiýäç menzile) dolanmak barada ýa-da meteorologik şertleriň erbetleşmegi, goýlan aňlatmalardan pese düşmegi zerarly abzal uçuş düzgünleri boýunça uçuşa geçmegi barada öz çözgüdini howadaky hereketi dolandyrýan edara öz wagtynda habar bermäge;

– uçuş şertleri we howa gämisiniň ýerleşýän ýeri baradaky maglumatyň dogrulygyna;

– howadaky hereketi dolandyrýan edaranyň görkezmelerini takyk we öz wagtynda ýerine ýetirmäge.

Görüp uçuş düzgünleri boýunça howa gämisiniň uçuşyny gönüden-göni dolandyrýan hereket gullugynyň dispetçeri indikilere jogap berýär:

– uçuş beýikligini (eşelony) bellemek;

– howa gämileriniň uçuşlarynda wagt interwallaryny ýerine ýetirmek;

– ekipaža howa, meteorologik, ornitologiýa ýagdaýlar barada öz wagtynda maglumaty bermek;

– howpsuz eşelony (beýiklik) bellemek we görüp uçuş düzgünleri boýunça uçuşa geçilende howa gämileriniň arasynda eşelonyň goýlan interwallaryny üpjün etmek;

– goňşy howadaky hereketi dolandyrýan edara bilen howa gämisiniň giriş şertlerini ylalaşmak;

– gözleg-halas ediji gullugyna gözleg-halas işlerini gurnamak we geçirmekde kömek etmek.

**1.4. Görüp uçuş düzgünleri boýunça gije uçuşlar**

Görüp uçuş düzgünleri boýunça gije uçuşlar şu aşakdakylary göz öňünde tutýar:

– howa gämisini gorizontyň çyzygy boýunça ýagtylyk, ýerli çelgiler (oriýentir) boýunça dolandyrmak, şol bir wagtda abzallar boýunça onuň giňişlikde ýerleşişine gözegçilik etmek;

– uçuşy abzal uçuş düzgünleri üçin goýlan uzaboýuna we gapdal eşelonyň interwallaryny we hakyky Düzgünde göz öňüne tutulan dikligine eşelonyň interwallaryny saklamak bilen ýerine ýetirmek;

– emeli päsgelçilikleri göz öňüne tutup, uçuşyň tabşyrylan beýikligini (eşelony) saklamak;

– görüp uçuş düzgünleri boýunça ýerli çelgileri we bar bolan nawigasion serişdeleri ulanyp, howa gämisiniň ýerini kesgitlemek;

– ekipaždan alnan maglumatlaryň esasynda we (ýa-da) radio-tehniki serişdeleri ulanyp, howa gämileriniň arasynda interwallaryň ýerine ýetirilişine howadaky hereketi dolandyrýan edaranyň gözegçiligi.

Görüp uçuş düzgünleri boýunça gije uçuşlar aşaky eşelonyň aşaky uçuşlarynda we aşaky howa giňişliginiň çäkleriniň eşelonlarynda dikuçarlarda we **“L”** kategoriýa uçarlarda, saglygy goraýyş guramalaryna hyzmat etmek boýunça gyssagly uçuşlary ýerine ýetirilende, gözleg-halas, awariýa halas ediş işleri, şeýle-de okuw, türgünleşik uçuşlary we ýörite tabşyryklary ýerine ýetirilende ulanylýar.

Görüp uçuş düzgünleri boýunça gije uçuşlar indiki meteorologik şertlerde ýerine ýetirilýär: düzlük we baýyrlyk ýerlerde gözýetim – 4000 metr we buludyň aşaky serhediniň beýikligi – 500 metr. Görüp uçuş düzgünleri boýunça gije uçuşlar ýerine ýetirilende hakyky howpsuz beýiklik 400 metrden az bolmaly däl, howa gämilerinden buludyň aşaky serhedine çenli dikligine aralyk – 100 metr bolmaly.

Uçuş-gonuş zonada çyzygyň ini ýeriň relýefiniň we emeli päsgelçilikler marşrutyň ok çyzygyndan iki tarapyna – 10 km bolmaly.

Ýerli howa ýollarynda we goýlan marşrutlar boýunça uçuşlarda çyzygyň ini, relýefiň ýokarlanmagy we emeli päsgelçilikler marşrutyň ok çyzygyndan iki tarapyna ýerli howa ýollarynyň (goýlan marşrutlar) ininiň çäklerinde – 25 km.

Daglyk uçuş menzilinde görüp uçuş düzgünleri boýunça gije türgünleşik uçuşlary abzal uçuş shemalar boýunça gözýetim 5000 metrden pes däl we buludyň aşaky serhediniň beýikligi uçuş beýikliginden 200 metrden az bolmadyk beýiklikde bolmaly.

Buzluk şertlerinde ýa-da buzlanmany çak etseler, aşaky eşelonyň beýikliginde we ondan pes diňe buzlanma garşy ulgamlary bolan howa gämilerine ýerine ýetirmek rugsat edilýär.

Görüp uçuş düzgünleri boýunça gije uçuşlar diňe howadaky hereketi dolandyrýan edara bilen howa gämisiniň arasynda üznüksiz ikitaraplaýyn aragatnaşygynda we aşaky howpsuz eşelony başga howa gämilerinden boşadylan ýagdaýynda gurnalyp bilner.

Görüp uçuş düzgünleri boýunça gije uçuşlar gurnalanda, düzgün boýunça marşrut gözýetimiň çäklendirilen şertlerinde aňsat tanalýan häsiýetli çelgilerden saýlanmaly.

Görüp uçuş düzgünleri gije marşrut boýunça garşydaş hereket we howa gämileri ozmak (şol sanda görüp uçuş düzgünleri boýunça uçuşlar üçin aýrylyşdyrylan ýerli howa ýollarynda) diňe dikligine eşelony ulanyp, hakyky Düzgünleriň 5.8. [13] bölümine gabat gelmeginde rugsat edilýär. Görüp uçuş düzgünleri boýunça gije uçuşlary beýiklik boýunça eşelonlaşdyrmak mümkin bolmadyk ýagdaýynda howa gämileriniň birtaraplaýyn hereketini uzaboýuna eşelonyň interwallary bilen hakyky Düzgünleriň 5.9.2. ýa-da 5.9.3. [13] düzgünine gabat gelmeginde gurnalýar.

Görüp uçuş düzgünleri boýunça gije uçuşlarda şol bir beýiklikde öňünde barýan howa gämisini ozmak **gadagan**.

Görüp uçuş düzgünleri boýunça gije uçuşlara “Türkmenhowaýollary” agentligi tarapyndan goýlan meýilnama boýunça taýýarlygy geçen, abzal uçuş düzgünleri boýunça uçuşlara goýberilen we bu etrapda uçuş tejribesi bolan howa gämileriniň komandirleri goýberilýär.

Meteorologik şertler görüp uçuş düzgünleri boýunça gije uçuşlar üçin goýlandan pes bellige çenli erbetleşen ýagdaýynda, howa gämisiniň komandiri uçuş menziline dolanmaga ýa-da golaýda ýerleşen uçuş menziline gonmaga borçly. Howa gämisi gözýetim boýunça uçuşy ýerine ýetirip bolmaýan şertlere düşen ýagdaýynda komandir hakyky Düzgünleriň 5.3.12. [13] düzgün boýunça ýollanmaga borçly.

Howa gämisiniň komandiri görüp uçuş düzgünleri boýunça gije uçuşy ýerine ýetirende indikilere jogap berýär:

– uçuşyň howpsuz (tabşyrylan) beýikligini saklamak;

– uçuş menziliniň etrabyndan çykyş shemasyny, goýlan marşruty, gözýetim çelgileriň kömegi bilen we bar bolan nawigasion serişdeleri ulanmak bilen iniş shemasyny saklamak;

– takyk we öz wagtynda gözegçilik çelgileri uçup geçmeli wagty barada maglumatlary bermek;

– howa gämileriniň arasynda goýlan interwallary üpjün edýän uçuş düzgünini saklamak;

– meteorologik şertler görüp uçuş düzgünleri gije üçin goýlan belliklerden pese düşüp erbetleşende, abzal boýunça uçuşa geçmek ýa-da öz wagtynda uçuş (ätiýäç) menziline gaýdyp gelmek.

Hereket gullugynyň dispetçeriniň dolandyryşynda görüp uçuş düzgünleri boýunça gije uçuşy ýerine ýetirýän howa gämisi bolanda, onda ol indikilere jogap berýär:

– uçuşda howa gämileriniň arasynda goýlan interwallary, garşydaş hereketi we bir beýiklikde marşrutlaryň kesişmegi uçuşy aýrylyşdyrýan şertleriň ýerine ýetirilmegini üpjün etmeli;

– aşaky howpsuz eşelony boşatmaly;

– ekipaža öz wagtynda howa we meteorologik ýagdaý barada maglumatlary bermeli;

– radiolakasion gözegçilik bolan ýagdaýynda ekipaža howa gämisiniň hakyky ýerleşýän ýeri barada maglumaty takyk we öz wagtynda bermeli.

**1.5. Howa gämileriniň uçmak we uçup gelmek düzgünleri**

Howa gämisiniň komandiri şu aşakdakylaryň esasynda uçuşa çözgüt çykarýar:

– ekipažyň uçuşy ýerine ýetirmek üçin taýýarlygy;

– howa gämisiniň uçuşa taýýarlygy;

– meteorologik ýagdaýlary seljermek;

* aeronawigasion maglumatlaryň resminamalary.

Uçuş menziliniň dispetçer nokadynyň dispetçeri ekipaža uçuşy ýerine ýetirmek üçin öz dispetçer rugsadyny uçuş tabşyrygyň we howa gämisiniň komandiriniň uçuşa kabul eden çözgüdiniň esasynda berýär, eger:

– ekipažda uçuş, bellenilen we ätiýäç menziller barada aeronawigasion maglumatlar bar bolsa;

– howa ýagdaýy uçuşy ýerine ýetirmek üçin päsgelçilik edenok, hakyky ýa-da boljak howa uçuş menzilinde uçuş üçin goýlan minimumdan pes däl;

– marşrut boýunça bellenilen we ätiýäç menzillerde boljak howa 5.5.11., 5.5.12. [13] düzgünleriň talaplaryna gabat gelýär;

– ekipaž uçuşdan öň gerek bolan dynjyny aldy, lukmançylyk we şturman gözegçiliginden geçdi, uçuş üçin gerek bolan maglumatlary we resminamalary aldy;

– uçuş tabşyrygynda görkezilen ýangyjyň mukdary, gerek bolandan we nobatçy şturmanyň hasaplamalaryndan az däl.

**BELLIK:** “Brifing” ulgamy ulanylýan menzillerde howa gämisini flaýt planyň esasynda uçuryp bolýar.

Eger startda uçuşa taýýarlygynda howa gämisiniň uçuş massasy hakyky şertler üçin mümkin bolandan ýokary bolsa, onda howa gämisiniň komandiri uçuşy başga wagta geçirmek, süýşürmek ýa-da ýüküň bir bölegini düşürmek hukugy bar.

Eger bellenilen we (ýa-da) ätiýäç menzillerde, şeýle-de marşrut boýunça (awia işleri geçirilýän etraplarda) meteorologik şertler, uçuşa çözgüt çykarylan wagtyndan howa gämisiniň uçmaly wagty aralygynda, bu menzil (marşrut) üçin goýlan minimumdan pes bellige çenli erbetleşen bolsa, onda dispetçer maglumaty alanda ekipaža bu barada habar bermäge borçly. Howa gämisiniň komandiri Hakyky düzgüniň 5.5.11. we 5.5.12. [13] düzgünleriň talaplaryna baglylykda uçuşyň mümkinçiligine gaýtadan baha bermäge borçly.

Uçuş uçuş meýilnamasynda göz öňüne tutulan wagtyndan 20 minutdan köp saklanylsa ýa-da ýatyrylsa, howa gämisiniň komandiri bu barada dispetçere habar bermäge borçly we ondan uçuşa çykaran çözgüdini tassyklamagy ýa-da ýatyrylandygy barada gerek bolan maglumatlary almaly. Bu ýagdaýda uçuşa gaýtadan çözgüdini we meteorologik maglumaty radio (başga aragatnaşyk serişdeler) boýunça bermek rugsat edilýär.

Raýat uçuş menzillerinden harby awiasiýanyň howa gämisiniň uçuşy üçin, şeýle-de raýat awiasiýasynyň howa gämisi goýlan marşrut (awia işleri geçirilýän etraby) boýunça uçuşy ýerine ýetirmek üçin ýa-da harby uçuş menzilinde gonuş üçin dispetçer rugsadyny, uçuş menziliniň dispetçer nokadynyň dispetçeri diňe howadaky hereketi dolandyrýan bütewi ulgamyň etrap merkeziniň harby sektory bilen ylalaşyp berýär.

Uçuşa çözgüt çykarmak, howa gämisiniň uçuşy we gonuşy goýlan minimumlar boýunça ýerine ýetirilýär, olar aşakdakylardan ybaratdyr:

– howa gämisiniň komandiri;

– uçuş menzili;

* howa gämisi.

Uçuşy (gonuşy) ýerine ýetirmek üçin çözgüt çykarylanda hakyky ýel goýlan çäklendirmelere gabat gelmegi, onuň güýçlenmegini (порывы) göz öňüne tutup kesgitlenilýär.

Howa gämisiniň komandirine goýlan minimumdan pes meteorologik şertlerde gonuşy ýerine ýetirmek **gadagan** (radio aragatnaşyk ýitse, ýangyjy ýeterlik däl, awia tehnikanyň işlemezligi we ş.m. başga uçuş menziline çenli uçuşy dowam etmek mümkinçiligi bermeýän ýagdaýlar).

**1.6. Abzal uçuş düzgünleri boýunça uçuşa çözgüt çykarmak düzgünleri**

Howa gämisiniň komandiri abzal uçuş düzgünleri boýunça uçuşa çözgüdini meteorologik ýagdaýyny seljermegiň esasynda kabul edýär, eger:

– uçuş menzilinde hakyky we boljak howa uçuş üçin goýlan minimumdan pes däl;

– uçuş marşrutynda aýlanyp geçip bolmaýan howply meteorologik ýagdaýlar ýok;

– bellenilen uçuş menziline uçup gelmeli wagtynda hakyky we boljak howa 2-nji tablisanyň haýsy-da bolsa bir görnüşiniň talaplaryna gabat gelýär;

– 2-nji tablisanyň we 5.5.11.4. [13] hakyky düzgünleriň talaplaryna gabat gelýän ätiýäç uçuş menzili bar;

– uçuş üçin minimum, gonuş üçin goýlan minimumdan pes ýagdaýda, menzilde uçuş üçin ätiýäç menzili saýlanylýar, ol 5.5.11.4. [13] düzgüniň talaplaryna gabat gelmeli. Uçuş menzilinden ätiýäç menziline çenli wagty howa gämisiniň uçuşda ulanmaly ýollanmasyna baglylykda kesgitlenilýär.

*2-nji tablisa*

|  |  |  |  |  |
| --- | --- | --- | --- | --- |
| **görnüş** | **Bellenilen uçuş menzilinde** | | **Bellenilen uçuş menziline çenli hasap boýunça uçuşyň dowamlylygy** | **Ätiýäç uçuş menzilleriniň mukdary, bellenilen uçuş menziliniň ÇÇB-den olara çenli uçuş üpjün edilýär** |
| **Hakyky howa (BAS beýikligi, UGZ-da gözýetim, ýel)** | **Boljak howa we goýlan minimumyň gabat gelmegi (uçup geljek wagty)** |
| **1** | **Goýlan minimumdan pes däl** | **Boljak howa bagly däl** | **2 sagada çenli**  **2 sagatdan**  **5 sagada çenli** | **1**  **2 ýa-da 1\*** |
| **2** | **Hakyky howa bagly däl** | **Boljak howa minimumdan pes däl** | **2 sagatdan**  **5 sagada çenli**  **5 sagatdan köp** | **1**    **2 ýa-da 1\*** |

**\***bu ýagdaýda uçuş menzili ätiýäç hökmünde saýlanyp bilner, eger uçup geljek wagtynda boljak howanyň buludyň aşaky serhediniň beýikligi 100 metr we gözýetim 1000 metr goýlan minimumdan ýokarydygy göz öňünde tutulýar.

2-nji tablisanyň 1-nji görnüşi boýunça uçuşa çözgüt çykarylanda, bellenilen uçuş menziliniň hakyky howasy barada maglumat, gözegçilik pursadyndan başlap 1 sagatdan ýokary bolmaly däl.

Uçuşyň dowamlylygy 2 sagada çenli bolanda:

– ýeliň tizligi we ugry goýlan çäklendirmelere gabat gelmegi onuň güýçlenmesini göz öňüne tutup kesgitlenilýär;

– uçuş-gonuş zolagyndaky gözýetime daýanmak rugsat edilýär, eger uçuş-gonuş zolagyndaky gözýetim boýunça uçuşa çözgüt gije kabul edilse, bellenilen (ätiýäç) uçuş menzilinde gonuş, gündiz ýa-da alagaraňkyda ýerine ýetirilse, onda garaňkydan ýagty wagta geçilende uçuş-gonuş zolagynda gözýetimiň peselýändigini göz öňünde tutmaly.

**Bellik:** Uçuşyň dowamlylygy 2 sagatdan köp ýagdaýynda gözýetimi göz öňüne tutmaly.

Abzal uçuş düzgünleri boýunça uçuşa çözgüt çykarylanda bellenen we ätiýäç uçuş menzillerinde göz öňüne tutulanok:

– uçup geljek wagtynda boljak howply meteorologik ýagdaýlar (ätiýäç uçuş menzillerinde 40% ýokary bolmagy mümkin gök gürlemelerden başga);

– uçup geljek wagtynda boljak ýeliň güýçlenmesi;

– buludyň aşaky serhediniň beýikligi, eger olaryň hakyky we (ýa-da) boljak mukdary 2 aktantdan ýokary bolmadyk ýagdaýynda;

– uçup geljek wagtynda boljak, wagtlaýyn (TEMPO) gözýetimiň erbetleşmegi we (ýa-da) buludyň aşaky serhediniň peselmegi. Eger bellenilen (ätiýäç) uçuş menziline uçup gelmeli wagtynda gözýetimiň we (ýa-da) buludyň aşaky serhediniň beýikligi boljak periody üýtgeşmeleri bilen gabatlaşsa, abzal uçuş düzgünleri boýunça uçuşa çözgüt çykarylanda, olaryň az görkezijileri göz öňünde tutulýar.

Abzal uçuş düzgünleri boýunça uçuşlar üçin ätiýäç uçuş menzili saýlanyp bilner, eger bu uçuş menzilinde uçup geljek wagtynda boljak howa:

– buludyň aşaky serhediniň beýikligi 50 metr we gözýetim 500 metr minimumdan ýokary bolsa;

– buludyň aşaky serhediniň beýikligi 90 metrden pes we gözýetim 1000 metrden pes, haçan-da saýlanan ätiýäç uçuş menzili kategoriýaly minimum boýunça ulanylyşa goýberilen bolsa, howa gämisi we komandiri gabat gelýän kategoriýa boýunça uçuşa goýberilen ýagdaýda;

– buludyň aşaky serhediniň beýikligi 100 metr we gözýetim 1000 metr minimumdan ýokary, haçan-da saýlanan ätiýäç uçuş menzili bellenen uçuş menzilinden 50 km-dan az aralykda ýerleşen ýagdaýynda.

Daglyk uçuş menzili ätiýäç hökmünde saýlanyp bilner. Hakyky düzgünleriň 5.5.11.4. [13] düzgünleriň talaplaryna baglylykda ekipažy äkitmän, eger uçuş menzili deslapky taýýarlyk geçirilende öwrenildi we trenažorda onuň iniş we gonuşa giriş shemasy boýunça türgünleşik geçirilen bolsa, howa gämisiniň komandiri 1-nji derejeli uçarman bolmaly.

Uçuşa çözgüt çykarmagyň görnüşleri bellenilen uçuş menziliniň çözgüt çykaryş beýikliginden ätiýäç uçuş menziline gitmek mümkinçiligini üpjün etmegiň esasy hökmünde seretmeli we howa gämileriniň hereketleri meýilleşdirilende göz öňünde tutmaly.

Erbet aeronawigasion ýa-da meteorologik ýagdaý we ýangyjyň mukdary saýlanan ätiýäç uçuş menziline, bellenilen uçuş menziliniň çözgüt çykaryş beýikliginden gitmek mümkin bolmaýan ýagdaýynda, howa gämisiniň komandirine ätiýäç uçuş menziline gidiş araçäginden gitmek hasaby boýunça uçuşa çözgüt çykarmaga (şol sanda uçuş menziline) hukuk berilýär, eger:

– uçuşyň dowamlylygy gidiş araçäginden bellenilen we ätiýäç uçuş menziline çenli hasap boýunça 2 sagatdan köp däl;

– bellenilen we ätiýäç uçuş menzilinde hakyky howa minimumdan pes däl (uçuşyň dowamlylygy hasap boýunça 2 sagatdan köp ýagdaýynda hakyky howa bagly däl);

– bellenilen we ätiýäç uçuş menziline uçup geljek wagtynda boljak howa 5.5.11.4. [13] hakyky Düzgünleriň talaplaryna gabat gelmeli. Howa gämisiniň bortunda hasaply ýangyjyň mukdary bellenilen uçuş menziline uçup geljek wagtynda 5.14.3. [13] hakyky Düzgünlerine gabat gelmeli. Gidiş araçägi şeýle kesgitlenilýär: ätiýäç uçuş menziline uçup gelen wagtynda howa gämisiniň bortunda ýangyjyň mukdary töweregiň beýikliginde 30 minutdan az bolmadyk uçuş üçin galmaly.

Howa gämisiniň komandiri ätiýäç uçuş menzilsiz uçuşa çözgüt çykarmaga hukugy bar, eger:

– bellenilen uçuş menzilinde iki sany kesişmeýän, uçup gelýän howa gämisiniň kysymyna gabat gelýän, tehniki ýagdaýy goýlan talaplara gabat gelýän uçuş-gonuş zolak bar;

– bellenilen uçuş menzilinde hakyky we boljak howa uçup geljek wagtynda gözýetim 2000 metr we buludyň aşaky serhediniň beýikligi 150 metr minimumdan ýokary (iki uçuş-gonuş zolaklar üçin gonuşda ulanyljak ulgam boýunça goýlan minimumdan ýokary);

– howa gämisiniň bortunda bellenilen uçuş menziline uçup gelen wagtynda galan ýangyjyň hasaply mukdary töweregiň beýikliginde 1 sagat uçuşdan az bolmaly däl.

Beýleki döwletleriň howa menzilinde uçuşa çözgüt çykarylanda, eger Türkmenistanyň territoriýasynda ýerleşen bellenilen uçuş menzilinde hakyky we boljak howa goýlan minimumdan pes bolsa, onda howa gämisiniň komandiri “Türkmenhowaýollary” agentliginiň merkezi önümçilik gullugynyň dispetçeri (ЦПДС) bilen ylalaşmagy boýunça Türkmenistanyň territoriýasynda bolan, hakyky Düzgünleriň talaplaryna gabat gelýän ätiýäç uçuş menziline uçuşy ýerine ýetirip biler.

Howa gämisiniň komandiri başga döwletleriň uçuş menzilinden uçuşa çözgüt çykaranda bellenilen uçuş menziliniň hakyky we boljak howa barada maglumaty ýok ýagdaýynda hem, eger hakyky Düzgünleriň talaplaryna gabat gelýän ätiýäç uçuş menzili bar bolsa, uçmaga hukugy bar.

“Türkmenhowaýollary” agentliginiň merkezi önümçilik gullugynyň dispetçeri bilen aragatnaşygyny “Türkmenhowaýollary” agentliginiň wekili üpjün edýär. “Türkmenhowaýollary” agentliginiň merkezi önümçilik gullugynyň dispetçeri bilen aragatnaşygy ýok ýagdaýynda, uçuş barada çözgüdi howa gämisiniň komandiri kabul edýär.

**1.7. Görüp uçuş düzgünleri boýunça uçuşa çözgüt çykarmak düzgünleri**

**Bellik.** Hakyky howa meteorologik gözegçiligi ýerine ýetirýän, meteorologiýa üpjünçiligiň operatiw edaralary we raýat awiasiýasynyň işgärleri ýok gonuş meýdançalarda, awia işleri ýerine ýetirmek üçin, uçuşa çözgüdi gonuş nokadynyň etraby boýunça çelginiň çaklamalaryň esasynda kabul edilýär.

Görüp uçuş düzgünleri boýunça uçuşy ýerine ýetirmek üçin howa gämisiniň komandiri uçuşa çözgüdini şu aşakdaky şertlerde kabul edýär:

– uçuş bellenilen we ätiýäç uçuş menzillerinde hakyky howa howa gämisiniň komandiriniň minimumyna gabat gelýär we görüp uçuş düzgünleri boýunça uçuşlar üçin göz öňüne tutulandan pes däl;

– marşrut boýunça boljak gözýetim we buludyň aşaky serhediniň beýikligi (awia işleri geçirilýän etrabynda) bellenilen we ätiýäç uçuş menzillerinde howa gämisiniň komandiriniň minimumyndan we görüp uçuş düzgünleri boýunça uçuşlar üçin göz öňüne tutulandan pes däl;

– boljak ýeliň güýçlenmesini göz öňüne tutman, goýlan serhetleriň çäklerinde ýeliň çak edilmegi;

– uçuş marşruty boýunça (awia işleri geçirilýän etraplarda) aýlanyp geçip bolmaýan howply meteorologik ýagdaýlar görnenok we çak edilenok.

Ätiýäç uçuş menzili ýok ýagdaýynda, görüp uçuş düzgünleri boýunça uçuşa çözgüt çykarmaga rugsat edilýär, eger bellenilen uçuş menziline uçup geljek wagtynda gözýetim 500 metr we buludyň aşaky serhediniň beýikligi 50 metr goýlan minimumdan ýokary çak edilse.

Görüp uçuş düzgünleri boýunça uçuşa çözgüt çykarylanda bellenilen we ätiýäç uçuş menziline uçup geljek wagtynda çak edilýän, ýuwaş, çalt, wagtlaýyn, gysga wagtlaýyn (TEMPO) gözýetimiň we (ýa-da) buludyň aşaky serhediniň beýikliginiň üýtgemegi az aňlatmalar boýunça göz öňünde tutulýar.

Görüp uçuş düzgünleri boýunça uçuşa çözgüt çykarylanda marşrut boýunça uçuş, bellenilen we ätiýäç uçuş menzilinde buludyň aşaky serhediniň beýikligi göz öňüne tutulanok, eger olaryň hakyky we boljak mukdary uçuşyň beýikliginden pes, iki aktantdan köp däl we bulutlaryň ýokarky serhedinden 300 metrden az bolmadyk beýiklikde uçuş üpjün edilse.

Görüp uçuş düzgünleri boýunça gije türgünleşik uçuşlary ýerine ýetirmek üçin uçuşa çözgüt çykarylsa, bellenilen we ätiýäç uçuş menziline uçup geljek wagtynda çak edilýän gözýetimiň we (ýa-da) buludyň aşaky serhediniň beýikligi wagtlaýynça (TEMPO) üýtgemegi göz öňüne tutulanok.

**1.8. Barometriki beýiklik ölçeýjide basyşyň şkalasyny**

**goýmak düzgünleri**

Howa gämisiniň uçuşynyň barometriki beýikliginiň hasaby indiki uçuşlarda ýerine ýetirilýär:

1) uçuş menziliniň etrabynda, uçuş töwereginiň çäklerinde, geçiş beýiklikde we ondan pes – deňiz derejesine getirilen uçuş menzilinde atmosfera basyşyň belligi boýunça (QNH) ýa-da uçuş menzilinde atmosfera basyşyň belligi boýunça (QFE).

2) marşrut boýunça aşaky eşelonyň aşaky beýikliginde – deňiz derejesine getirilen marşrutda (marşrut bölegi) minimal atmosfera basyşy boýunça.

3) geçiş eşelonda we ondan ýokary – standart atmosfera basyşy boýunça 1013,2 mbar (760 mm.sim.süt.).

Uçuşdan öň ekipaž beýiklik ölçeýjilerde uçuş menziliniň deňiz derejesine getirilen atmosfera basyşyň belligini (QNH) ýa-da uçuş menziliniň atmosfera basyşynyň belligini (QFE) goýmaga borçly we beýiklik ölçeýjileriň görkezjilerini deňeşdirmeli.

Uçuş üçin eşelona, beýiklige galanda, beýiklik ölçeýjiniň basyş şkalasyny uçuş menziliniň atmosfera basyşyna gabat gelýän sandan 1013,2 mbar (760 mm.sim.süt.) sana geçirmegi geçiş beýikligi kesip geçende ýerine ýetirilýär.

Marşrut boýunça uçuşlarda, aşaky eşelonyň aşaky uçuşlarynda beýiklik ölçeýjiniň basyş şkalasyny uçuş menziliniň atmosfera basyşyna gabat gelýän deňiz derejesine getirilen, marşrut boýunça minimal atmosfera basyşyna gabat gelýäne geçirmegi uçuş-gonuş zonadan (uçuş menziliniň uçuş töweregi) ýerine ýetirilýär. Uçuş eşelony eýelemek gerek bolanda, beýiklik ölçeýjide basyş şkalasyny QNH standart basyşa (QNE) geçirmekligi uçuş eşelonyň beýikligine galmaklygy başlamakdan öň ýerine ýetirilýär.

Gonuşa girişden öň beýiklik ölçeýjiniň basyşynyň şkalasyny 1013,2 mbar (760 mm.sim.süt.) sandan gonuş uçuş menziliniň atmosfera basyşyna gabat gelýän sana geçirmek deňiz derejesine getirilen geçiş eşelonda howa gämisiniň komandiriniň görkezmesi boýunça, howa hereketini dolandyrýan dispetçeriň gonuşy dowam etmek rugsadyndan soň ýerine ýetirilýär.

Uçuş menziline aşaky eşelonyň aşaky beýikliginde golaýlaşmak barometriki beýiklik ölçeýjiniň basyş şkalasynyň deňiz derejesine getirilen marşrut boýunça minimal atmosfera basyşyna gabat gelýän sanyny, uçuş menziliniň basyşyna gabat gelýän deňiz derejesine getirilen sana geçirmek uçuş-gonuş zonasyna girende ýerine ýetirilýär.

Düzlük ýa-da baýyrlyk ýerde ýerleşen uçuş menzilinden uçuşdan öň awiasion meteorologik beket (AMSG) ýok ýerde, getirilen basyşy ekipaž barometriki beýiklik ölçeýjiniň basyş şkalasy boýunça, strelkalary uçuş menziliniň absolýut beýikligine deň beýiklik sanyna goýlan bolmaly.

**1.9. Uçuşlaryň howpsuz beýikliklerini saklamak we kesgitlemek düzgünleri**

Abzal uçuş düzgünleri, görüp uçuş düzgünleri boýunça uçuşyň hakyky howpsuz beýikligi ýeriň relýefine we onda bolan emeli päsgelçilikleriň beýikligine, howa gämisiniň uçuş tizligine, ulanylýan düzgünlere we uçuş etrabynda dolandyryşyň we nawigasiýanyň takyklygyny göz öňüne tutup, beýikligi ölçemekde beýiklik ölçeýjileriň ýalňyşlyklary, ornitologik ýagdaý we atmosferanyň turbulentli şertlerinde uçuş traýektoriýasyndan gyşarmak mümkinçiligine baglylykda goýulýar. Uçuşyň hakyky howpsuz beýiklikleri 3-nji tablisada görkezilen.

*3-nji tablisa*

|  |  |  |
| --- | --- | --- |
| **uçuş tizligi** | **uçuşyň howpsuz beýikligi (hakyky), m** | |
| **(hakyky) km/s** | **abzal boýunça** | **gözýetim boýunça** |
| **uçuş-gonuş zonada** | | |
| 300 we ondan pes (töwerek boýunça) | 300 | 100 |
| 300-den ýokary (töwerek boýunça) | 300 | 200 |
| **golaýlaşma etrabynda, howa trassalar boýunça, ýerli howa ýollary we goýlan marşrutlar** | | |
| 1. **düzlük ýa-da baýyrlyk ýerlerde we suw giňişliginiň üstünden** | | |
| 300 we ondan pes | 600 | 100 |
| 301-550 çenli | 600 | 200 |
| 550 we ondan ýokary | 600 | - |
| 1. **daglyk ýerde (daglar 2000 metr we ondan pes)** | | |
| 550 we ondan pes | 900 | 300 |
| 550 we ondan ýokary | 900 | - |
| **w) daglyk ýerde (daglar 2000 metr we ondan ýokary)** | | |
| 550 we ondan pes | 900 | 600 |
| 550 we ondan ýokary | 900 | - |

**Bellik:**

– ýeriň relýefiniň ýokarlanmagyny we ondaky emeli päsgelçilikleri göz öňüne tutulan çyzyk, uçuş-gonuş zonada uçuşlarda howpsuz beýiklikler hasaplananda abzal uçuş düzgünler boýunça uçuşlarda 10 km-dan, görüp uçuş düzgün boýunça 5 km marşrutyň ok çyzygyndan iki tarapyna bolmaly. Uçuş menziliniň etraplarynyň serhetlerinde, giriş-çykyş koridorlarynda we goýlan marşrutlarda ýeriň relýefiniň ýokarlanmagy we ondaky emeli päsgelçilikleriň çyzygyny göz öňüne tutup: abzal uçuş düzgünleri boýunça uçuşlarda we radiolokasion gözegçilik bolanda 10 km-dan, radiolokasion gözegçilik ýok ýagdaýynda 25 km-dan marşrutyň ok çyzygynyň iki tarapyna; görüp uçuş düzgünleri boýunça uçuşlarda koridorlaryň ininiň çäklerinde. Hemme kysymly howa gämileri üçin hakyky howpsuz beýiklikler görkezilen aňlatmalarda gonuşa giriş shemalar boýunça uçuşlarda 4-nji öwrümden çykýança ýerine ýetirilmeli. Uçuş beýikligi 4-nji öwrümiň çykyş nokadyndan 1-nji öwrümiň nokadyna çenli bölekde we “Raýat awiasiýasynyň howa gämileriniň uçuşy we gonuşy üçin minimumlary kesgitlemek usulyýeti” päsgelçilikleriň göz öňüne tutýan çyzygyň inine baglylykda goýulýar we uçuş menziliniň uçuşlary ýerine ýetirmek boýunça instruksiýasynda görkezilýär. Ýeriň relýefiniň şertleri boýunça ýa-da başga sebäplere görä bu talaplary ýerine ýetirmek mümkin bolmadyk ýagdaýda, “Türkmenhowaýollary” agentligi tarapyndan tassyklanan ýörite gonuşa giriş shemalar ulanylýar;

– ýeriň relýefiniň ýokarlanmagy göz öňüne tutulan çyzygyň we ondaky emeli päsgelçilikleriň howpsuz beýiklikleri hasaplananda we aşaky howpsuz eşelony howa trassalar boýunça, ýerli howa ýollary we goýlan marşrutlar (uçuş menziliniň etrabynyň daşynda) abzal uçuş düzgünleri boýunça uçuşlarda 25 km boýunça marşrutyň ok çyzygynyň iki tarapyna, görüp uçuş düzgünleri boýunça trassanyň ininiň çäklerinde (ýerli howa ýollary, goýlan marşrutlar);

– daglyk uçuş menzillerinde görüp uçuş düzgünleri boýunça uçuşlarda howa gämileri üçin aýratyn ýagdaýlarda töwerek boýunça uçuş tizligi 300 km/s we ondan pes bolanda “Türkmenhowaýollary” agentliginiň başlygynyň çözgüdi boýunça ýeriň relýefiniň we ondaky emeli päsgelçilikler ýokarlanmagyny çyzygyň inini göz öňüne tutup gysgaldylyp bilner, bu barada maglumat uçuş menziliniň uçuşlary ýerine ýetirmek boýunça instruksiýasynda görkezilýär.

Hakyky howpsuz beýiklikden pes bolmadyk beýiklikde uçuşy üpjün etmek üçin uçuşyň abzal boýunça howpsuz beýikligiň hasaby ýerine ýetirilýär.

Abzal uçuş düzgünler boýunça her uçuşyň öňünden:

– aeronawigasion maglumatlaryň ýygyndylary boýunça (uçuş menziliniň etrabynda uçuşy ýerine ýetirmek boýunça instruksiýada) uçuş menziliniň töweregi boýunça (töweregi beýikligi) uçuş beýikligi, uçuş menziliniň etrabynda minimal howpsuz beýiklik we golaýlaşma etrabynda howpsuz uçuş beýikligi kesgitlenilýär;

* aşaky howpsuz eşelonyň beýikligi hasaplanylýar.

Uçuş menzili boýunça töweregiň uçuş beýikligi, töwerek boýunça uçuş tizligine we hakyky howpsuz beýikligine baglylykda kesgitlenilýär we ýokarlanýan bellige tarap 100 metre tegelenýär.

Her uçuş menzili üçin abzal boýunça uçuşyň minimal howpsuz beýikligi goýulýar, awariýa ýagdaýlarda, gonuşa giriş shemalaryň çäklerinden daşyna çykanda we uçuşyň hakyky ätiýäç minimal beýikligi 300 metr ýeriň relýefiniň ýokarky nokadynyň we ondaky emeli päsgelçilikleriň uçuş menziliniň gözegçilik nokadyndan 50 km radiusda ulanylyp bilner. Eger ýeriň relýefiniň ondaky emeli päsgelçilikleriň beýikligiň tapawudy 100 metrden ýokary bolmasa, onda minimal howpsuz beýiklik uçuş menziliniň hemme etrabynda ýeke goýulýar. Beýikligiň tapawudy uly bolanda uçuş menziliniň etraby sektorlara bölünýär we her sektor üçin iň az howpsuz beýiklik goýulýar. Ýeriň relýefiniň ýokarky nokady we ondaky emeli päsgelçilikleriň beýikligi uçuş-gonuş zolagyň bosagasynyň derejesine görä gonuşa giriş ugur boýunça kesgitlenilýär we 10 metr bellige çenli tegelenýär.

Golaýlaşma etrabynda uçuşyň howpsuz beýikligi atmosferanyň minimal basyşy boýunça deňiz derejesine getirilen we uçuş menziliniň köp ýyllaryň maglumatlary boýunça ýylyň ortaça temperaturasy boýunça kesgitlenilýär.

Töweregiň howpsuz beýikligi we iň az howpsuz beýikligi köp ýyllaryň dowamyndaky gözegçilik boýunça ýylyň ortaça temperaturasy boýunça hasaplanylýar.

Aşaky howpsuz eşelonyň beýikligi 760 mm. sim. süt. (1013,2 mbar) atmosfera basyşy boýunça uçuşyň howpsuz beýikligini hasaplamak ýoly bilen kesgitlenilýär.

Görüp uçuş düzgünleri boýunça her uçuşyň öňünden hasaplanylýar:

– aşaky eşelonyň aşaky uçuşlarynda uçuş menziliniň etrabynda howpsuz beýikligi hasaplamak;

– aşaky eşelonyň aşagynda marşrut boýunça (awia işleri geçirilýän etraplarda) uçuşyň howpsuz beýikligi;

* aşaky howpsuz eşelonyň beýikligi.

Görüp uçuş düzgünleri boýunça we aşaky eşelonyň aşaky uçuşlarda, uçuş menziliniň etrabynda howpsuz beýiklik (uçuş menziliniň atmosfera basyşy boýunça) we marşrut boýunça howpsuz beýiklik (getirilen minimal basyş boýunça) uçuş (bellenilen) uçuş menzilinde hakyky temperaturanyň bellikleri boýunça hasaplanylýar.

Eger howa gämisiniň tizligi 300 km/sag. ýokary bolmasa, onda görüp uçuş düzgünleri boýunça uçuşlar üçin howpsuz beýiklik hasaplananda aşaky eşelonyň aşagynda, marşrut boýunça we uçuş menziliniň etrabynda tekiz we baýyrlyk ýerlerde emeli päsgelçilikleriň beýikligi göz öňünde tutulanok.

Abzal boýunça uçuşyň howpsuz beýikligini hasaplamagyň tertibi hakyky Düzgünleriň 1-nji goşundysynda görkezilen.

Ekipaž uçuşy ýerine ýetirende, düzedişleri girizmegi ýeke usulyýetiň talaplaryna baglylykda beýiklik ölçeýjiniň düzedişlerini göz öňüne tutmaga borçly.

**1.10. Dik eşelonyň düzgünleri**

Dik eşelonyň interwallary aşakdaky ýaly goýulýar:

– FL 020 (600 m) eşelondan FL 410 (12500 m) eşelona çenli 1000 futdan (300 m);

– FL 410 (12500 m) eşelondan FL 510 (15550 m) eşelona çenli 2000 futdan (600 m);

* FL 510 (15550) eşelondan ýokary 4000 futdan (1200 m).

FL 290 (8850 m) we FL 410 (12500 m) eşelonlaryň arasyndaky howa giňişligi RVSM dik eşelonyň minimumyň gysgaldylan şertlerinde, uçuşlara goýberilen we enjamlaşdyrylan howa gämileri üçin ulanylýar.

Ses tizliginden ýokary tizlikde uçuşy ýerine ýetirýän howa gämileriniň arasynda, şeýle-de sesden ýokary we bu ses tizlige çenli uçuşy ýerine ýetirýän howa gämileriniň arasynda dikligine eşelonyň minimal interwallary 4000 fut (1200 m) bolmaly.

Aşaky eşelonyň aşaky uçuşlarynda, aşaky eşelonyň we uçuş beýikligiň arasynda dik aralyk 1000 futdan (300 m) az bolmaly däl.

Aşaky eşelondan pes beýikliklerde görüp uçuş düzgünleri boýunça howa gämileriniň uçuşy:

1. 300 km/sag. we ondan pes tizlikde 500 fut (150 m) eşelonlaşdyrylýar;
2. 300 km/sag. we ondan ýokary tizlikde 1000 futdan (300 m) eşelonlaşdyrylýar;
3. 300 km/sag. we ondan pes tizlikde howa gämisiniň uçuş tizligine baglylykda 300 km/sag. we ondan ýokary bolsa 1000 futdan (300 m) eşelonlaşdyrylýar.

Töwerek boýunça uçuş beýikliginiň we garaşylýan zonanyň aşaky eşelonyň arasynda dikligine aralyk 1000 futdan (300 m) az bolmaly däl.

Uçuş menziliniň etrabynda howa gämileriniň arasynda dikligine aralyk 1000 futdan (300 m) az bolmaly däl.

Aşaky eşelonyň aşagynda görüp uçuş düzgünleri boýunça uçuşy ýerine ýetirýän **“H”** ýa-da **“M”** kategoriýaly howa gämisi **“L”** kategoriýaly howa gämisi bilen hereketi, kesişme marşruty radiolokasion gözegçilik bolan ýagdaýynda dikligine interwal 1000 futdan (300 m) pes, ýöne 500 futdan (150 m) pes däl ýagdaýda indiki interwallary ýerine ýetirmeginde rugsat edilýär:

1. Eger **“L”** kategoriýaly howa gämisi kesişme nokadyny **“H”** ýa-da **“M”** kategoriýaly howa gämisinden öň geçýän bolsa, onda olaryň arasynda uzaboýuna aralyk 5 km az bolmaly däl.
2. Eger **“L”** kategoriýaly howa gämisi kesişme nokadyny **“H”** ýa-da **“M”** kategoriýaly howa gämisinden soň geçýän bolsa, onda olaryň arasynda uzaboýuna aralyk 15 km az bolmaly däl.

Abzal uçuş düzgünleri we görüp uçuş düzgünleri boýunça uçuşlar üçin, bir wagtda bir eşelony (beýikligi) bellemek **gadagan**.

Türkmenistanyň howa giňişliginde dikligine eşelon ýarym tegelek ulgam boýunça ýerine ýetirilýär.

**Abzal uçuş düzgünleri boýunça:**

1. Magnit meridiandan 0º-179º çenli ugur boýunça uçuşlaryň eşelony futda goýulýar/ eşelonyň belgisi: FL30 (900 m), FL50 (1500 m), FL70 (2150 m), FL90 (2750 m), FL110 (3350 m), FL130 (3950 m), FL150 (4550 m), FL170 (5200), FL190 (5800 m), FL210 (6400 m), FL230 (7000 m), FL250 (7600 m), FL270 (8250 m), FL290 (8850 m), FL310 (9450 m), FL330 (10050 m), FL350 (10650 m), FL370 (11300 m), FL390 (11900 m) FL410 (12500 m), FL450 (13700 m), FL490 (14950 m) we ş.m.
2. Magnit meridiandan 180º-359º çenli ugur boýunça uçuşlaryň eşelony futda goýulýar/ eşelonyň belgisi: FL20 (600 m), FL40 (1200 m), FL60 (1850 m), FL80 (2450 m), FL100 (3050 m), FL120 (3650 m), FL140 (4250 m), FL160 (4900 m), FL180 (5500 m), FL200 (6100 m), FL220 (6700 m), FL240 (7300 m), FL260 (7900 m), FL280 (8550 m), FL300 (9150 m), FL320 (9750 m), FL340 (10350 m), FL360 (10950 m), FL380 (11600 m), FL400 (12200 m), FL430 (13100 m), FL470 (14350 m), FL510 (15550 m) we ş.m.

**Görüp uçuş düzgüni boýunça:**

1. Magnit meridiandan 0º-179º çenli ugur boýunça uçuşlaryň eşelony futda goýulýar/ eşelonyň belgisi: FL35 (1050 m), FL55 (1700 m), FL75 (2300 m), FL95 (2900 m), FL115 (3500 m), FL135 (4100 m), FL155 (4700 m), FL175 (5350 m), FL195 (5950 m);
2. Magnit meridiandan 180º-359º çenli ugur boýunça uçuşlaryň eşelony futda goýulýar/ eşelonyň belgisi: FL45 (1350 m), FL65 (2000 m), FL85 (2600 m), FL105 (3200 m), FL125 (3800 m), FL145 (4400 m), FL165 (5050 m), FL185 (5650 m), FL205 (6250 m).

Uçuşyň ugry umumy üýtgedilmegi sebäpli, marşrutyň öwrüm nokadynda eşelon çalşylanda, täze eşelony görkezilen nokady uçup geçmegine 20 km galanda, dispetçeriň rugsat bermeginde, hakyky Düzgünleriň interwallaryny ýerine ýetirmeginde, eýelemegi ýerine ýetirilip bilner.

Eger tabşyrylan magnit ýol burçlar trassanyň (marşrutyň) köp bölegi bir ýarym tegelegiň çäklerinde, aýratyn bölekler başga ýarym tegelekde ýerleşen bolsa, onda tutuş howa trassa (marşrut) boýunça uçuşyň howpsuzlygyny ýerine ýetirmek şerti bilen bir eşelon goýlup bilner.

Uçuş menziliniň etrabynda we garaşylýan zonada dikligine eşelon uçuşyň tabşyrylan ýol burçlaryna garamazdan goýlan interwallara baglylykda ýerine ýetirilýär.

**DIKLIGINE EŞELONYŇ TABLISASY**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **MÝB 000º-179º** | | | | | | **MÝB 180º-359º** | | | | | |
| **AUD boýunça uçuşlar (IFR)** | | | **GUD boýunça uçuşlar (VFR)** | | | **AUD boýunça uçuşlar (IFR)** | | | **GUD boýunça uçuşlar (VFR)** | | |
| **FL** | **Beýiklik** | | **FL** | **Beýiklik** | | **FL** | **Beýiklik** | | **FL** | **Beýiklik** | |
| **(m)** | **(ft)** | **(m)** | **(ft)** | **(m)** | **(ft)** | **(m)** | **(ft)** |
| **-** | **-** | **-** | **-** | **-** | **-** | **0** | **-** | **-** | **-** | **-** | **-** |
| **-** | **-** | **-** | **-** | **-** | **-** | **20** | **600** | **2000** | **-** | **-** | **-** |
| **30** | **900** | **3000** | **35** | **1050** | **3500** | **40** | **1200** | **4000** | **45** | **1350** | **4500** |
| **50** | **1500** | **5000** | **55** | **1700** | **5500** | **60** | **1850** | **6000** | **65** | **2000** | **6500** |
| **70** | **2150** | **7000** | **75** | **2300** | **7500** | **80** | **2450** | **8000** | **85** | **2600** | **8500** |
| **90** | **2750** | **9000** | **95** | **2900** | **9500** | **100** | **3050** | **10000** | **105** | **3200** | **10500** |
| **110** | **3350** | **11000** | **115** | **3500** | **11500** | **120** | **3650** | **12000** | **125** | **3800** | **12500** |
| **130** | **3950** | **13000** | **135** | **4100** | **13500** | **140** | **4250** | **14000** | **145** | **4400** | **14500** |
| **150** | **4550** | **15000** | **155** | **4700** | **15500** | **160** | **4900** | **16000** | **165** | **5050** | **16500** |
| **170** | **5200** | **17000** | **175** | **5350** | **17500** | **180** | **5500** | **18000** | **185** | **5650** | **18500** |
| **190** | **5800** | **19000** | **195** | **5950** | **19500** | **200** | **6100** | **20000** | **205** | **6250** | **20500** |
| **210** | **6400** | **21000** |  |  |  | **220** | **6700** | **22000** |  |  |  |
| **230** | **7000** | **23000** |  |  |  | **240** | **7300** | **24000** |  |  |  |
| **250** | **7600** | **25000** |  |  |  | **260** | **7900** | **26000** |  |  |  |
| **270** | **8250** | **27000** |  |  |  | **280** | **8550** | **28000** |  |  |  |
| **290** | **8850** | **29000** |  |  |  | **300** | **9150** | **30000** |  |  |  |
| **310** | **9450** | **31000** |  |  |  | **320** | **9750** | **32000** |  |  |  |
| **330** | **10050** | **33000** |  |  |  | **340** | **10350** | **34000** |  |  |  |
| **350** | **10650** | **35000** |  |  |  | **360** | **10950** | **36000** |  |  |  |
| **370** | **11300** | **37000** |  |  |  | **380** | **11600** | **38000** |  |  |  |
| **390** | **11900** | **39000** |  |  |  | **400** | **12200** | **40000** |  |  |  |
| **410** | **12500** | **41000** |  |  |  | **430** | **13100** | **43000** |  |  |  |
| **450** | **13700** | **45000** |  |  |  | **470** | **14350** | **47000** |  |  |  |
| **490** | **14950** | **49000** |  |  |  | **510** | **15550** | **51000** |  |  |  |

**1.11. Uzaboýuna eşelonyň düzgünleri**

Görüp uçuş düzgünleri boýunça uçuşlarda uzaboýuna eşelonyň minimal interwallary.

Bir marşrut boýunça bir eşelonda (beýiklikde) barýan howa gämileriniň arasynda 2 km.

Başga howa gämisi eýeli uçuş eşelony (beýikligi) kesip geçen pursatynda, şeýle-de bir eşelonda (beýiklikde) uçuş marşruty kesip geçen pursadynda:

* uçuş tizligi 300 km/sag. we ondan pes howa gämileri üçin 2 km;
* uçuş tizligi 301-550 km/sag. bolan howa gämileri üçin 5 km.

Abzal uçuş we görüp uçuş düzgünleri gije boýunça uçuşlarda radiolokasion gözegçilik bolan ýagdaýynda bir marşrut boýunça bir eşelonda (beýiklikde) barýan howa gämileriniň arasynda uzaboýuna eşelonyň minimal interwallary:

– howa trassalarda, ýerli howa ýollarynda goýlan marşrut boýunça 30 km, ikilenji radiolokasion gözegçilik we interpolýasiýa wektory bolanda howa gämileriniň bellikleriň arasyndaky aralyk 20 km;

– golaýlaşma zonada 20 km;

– golaýlaşma zonada howadaky hereket dolandyrylanda awtomatizirlenen ulgam ulanylanda 10 km;

– uçuş-gonuş zonada 5 km, uçuş agramy 136 tonna we ondan köp bolan howa gämileriniň yzyndan barýan hemme howa gämiler üçin10 km.

Başga eýeli howa gämili garşydaş eşelony (beýikligi) kesip geçende 30 km kesişme pursatynda (10 km gapdal interwaly ýerine ýetirmegi bilen).

Başga eýeli howa gämili ugurdaş eşelony (beýikligi) kesip geçende 20 km, golaýlaşma zonada howadaky hereket dolandyrylanda awtomatizirlenen ulgam ulanylanda 10 km kesişme pursatynda.

Kesişýän marşrut boýunça bir eşelonda (beýiklikde) barýan howa gämileriniň arasynda (kesişme burçy 70º az bolmaly däl) 40 km kesişme pursatynda.

Abzal uçuş düzgünleri we görüp uçuş düzgünleri boýunça gije uçuşlarda radiolokasion gözegçilik ýok ýagdaýynda uzaboýuna eşelonyň minimal wagt interwallary.

Bir marşrut boýunça bir eşelonda (beýiklikde) barýan howa gämileriniň arasynda:

– howa trassalarda, ýerli howa ýollarynda goýlan marşrutlar boýunça we golaýlaşma zonada 10 minut;

– uçuş-gonuş zonada gonuşa giriş shema boýunça manýowr ýerine ýetirilende 3 minut.

Başga eýeli howa gämili ugurdaş ýa-da garşydaş eşelony (beýikligi) kesip geçende 20 minut kesişme pursatynda.

Kesişýän marşrut boýunça bir eşelonda (beýiklikde) barýan howa gämileriniň arasynda (kesişme burçy 70º az bolmaly däl) 15 minut kesişme pursatynda.

Uçuş menziliniň etrabynda abzal uçuş düzgünleri boýunça uçuşlarda radiolokasion gözegçilik ýok ýagdaýynda bir beýiklikde bir howa gämisinden köp bolmaly däl.

Görüp uçuş düzgünleri we abzal uçuş düzgünleri boýunça uçuşlary ýerine ýetirýän howa gämileriniň arasynda uzaboýuna eşelonyň interwallary abzal uçuş düzgünleri boýunça uçuşlary üçin goýlandan kiçi bolmaly däl, 5.8.4. [13] hakyky Düzgünlerde göz öňüne tutulan aýratyn ýagdaýlardan başga.

**1.12. Gapdal eşelonyň düzgünleri**

Görüp uçuş düzgünleri boýunça uçuşlarda, bir beýiklikde gapdal eşelonyň minimal interwallary:

– ýerli howa ýollary boýunça uçuşlarda aşaky eşelonyň aşagynda aýrylyşdyrylan marşrutlar üçin 5 km;

– öňünde uçup barýan howa gämisiniň sag tarapyndan ozup geçende (uçuş menziliniň töwereginde daşky tarapyndan) 500 metr.

Abzal uçuş düzgünleri boýunça uçuşlarda radiolokasion gözegçilik bolan ýagdaýynda gapdal eşelonyň minimal interwallary:

– parallel howa trassalaryň ok çyzyklaryň arasynda 50 km;

– ugurdaş howa gämili eýeli eşelony (beýikligi) kesip geçende 10 km kesişme pursatynda (howa trassanyň, ýerli howa ýollarynyň, koridoryň çäklerinde);

– garşydaş howa gämili eýeli eşelony (beýikligi) kesip geçende 10 km kesişme pursatynda (howa trassanyň, ýerli howa ýollarynyň, koridoryň çäklerinde uzaboýuna interwaly 30 km ýerine ýetirmeginde);

– ikilenji radiolokasiýa we interpolýasiýa wektory bolan ýagdaýynda ugurdaş bir eşelonda (beýiklikde) barýan howa gämileriniň belliklerinden aralyk 20 km;

– ikilenji radiolokasiýa we interpolýasiýa wektory bolan ýagdaýynda howa gämili eýeli garşydaş eşelony (beýikligi) kesip geçende, howa gämileriniň belliklerinden aralyk-20 km.

**1.13. Uçuşyň eşelony (beýikligi) üýtgetmek we howa trassalary**

**kesip geçmek düzgünleri**

Bellenilen eşelony (beýikligi) üýtgetmek, dispetçeriň rugsady bilen howpsuzlygy ýerine ýetirmeginde rugsat edilýär.

Tabşyrylan eşelonda (beýiklikde) uçuşy ýerine ýetirýän howa gämisi bu eşelony eýelemäge rugsat soraýan başga howa gämisiniň komandiriniň öňünde ähmiýeti bar.

Howa gämili eýeli eşelony, başga howa gämä 1-nji howa gämisiniň ekipažynyň inişe başlandygy ýa-da beýiklige galýandygy barada habary alandan soň tabşyrylyp bilner, eger eşelonyň başga görnüşini ulanmak mümkin bolmaýan bolsa.

Dispetçer başga howa gämisine eşelony, howa trassany (ýerli howa ýoly, goýlan marşruty) eýelemek ýa-da kesip geçmek rugsady berende gapdal interwallary üpjün etmäge borçly.

Tabşyrylan eşelonda uçuşyň howpsuzlygyna howp abansa (howply meteo şertler bilen duşsa, awiatehnika işlemese we ş.m.) howa gämisiniň komandirine eşelony özbaşdak üýtgetmäge hukuk berilýär, howadaky hereketi dolandyrmagy gönüden-göni ýerine ýetirýän howadaky hereketi dolandyrýan edara bu barada şol pursat habar bermeli. Bu ýagdaýda komandir uçuşyň eşelony üýtgetmän howa gämisini düzgün boýunça marşrutyň ok çyzygyndan sag tarapa 30º öwürmeli we 20 km geçip, howa gämisini öňki ugruna çykarmaly, şol bir wagtynda saýlanan eşelona çenli beýikligi üýtgetmeli. Howa gämisiniň komandiri ýerine ýetiren manýowry barada hereket gullugynyň dispetçerine habar bermeli. Gyssagly ýagdaýda inişi howa gämisini öwrüp başlandan ýerine ýetirmeli, uçuşda ulanýan ýollanmasyna rugsat eden çäklerinde. Komandir täze eşelony eýeläp, howadaky hereketi dolandyrýan edara bilen ylalaşyp, howa gämisini howa trassa ýa-da ýerli howa ýoluna çykarýar.

Howa trassalara (ýerli howa ýollaryna) girmek, olardan çykmak we olary kesip geçmek deslapky ylalaşylan eşelonlarda (beýikliklerde) we uçuşyň gorizontal režiminde ýerine ýetirilýär.

Howa gämisi howa trassa (ýerli howa ýollaryna) girmek ýa-da ony kesip geçmek üçin eşelony (beýikligi) onuň serhedine çenli 10 km-dan az bolmadyk uzaklykda eýelemeli.

Howa gämisiniň komandiri howa trassa (ýerli howa ýollaryna) geçmek üçin onuň serhedine golaýlaşmagyna 5 minut galanda uçuşy dowam etmek üçin rugsady we şertleri howadaky hereketi dolandyrmagy gönüden-göni ýerine ýetirýän dispetçerden almaga borçly.

Eger uçuş menzil howa trassanyň (ýerli howa ýollarynyň) golaýynda ýerleşýän bolsa, onda ony kesip geçmek şertlerini we rugsady howadaky hereketi dolandyrýan edaralaryň arasynda ylalaşylýar we howa gämisiniň komandirine uçuşdan öň berilýär. Howa trassany kesip geçmek iki howadaky hereketi dolandyrýan edaralaryň gözegçiliginde ýerine ýetirilýär. Howa gämisiniň komandiri olaryň biri bilen radio aragatnaşygy saklamaga borçly.

Howa gämisi birnäçe howa trassalary yzygiderli kesip geçse, kesişme etraplarda howadaky hereketi gönüden-göni ýerine ýetirýän howadaky hereketi dolandyrýan edara howa gämisiniň komandirine birnäçe howa trassalary kesip geçmäge rugsat berip bilýär.

**1.14. Uçuş menziliniň etrabynda we garaşylýan zonada uçuşlaryň düzgünleri**

Uçuş menziliniň etrabynda uçuşlar, bu uçuş menzil üçin goýlan uçuşlary ýerine ýetirilýän instruksiýa baglylykda dispetçeriň tabşyrýan traýektoriýalary, shemalary we koridorlary boýunça ýerine ýetirilýär. Daglyk uçuş menzilleriň etraplarynyň uçuşlarynda dispetçeriň tabşyrýan traýektoriýasy boýunça howa gämisiniň inişi, radiolokasion gözegçilik bolanda bortuň nawigasion enjamlaryň durnukly işlemeginde, ekipaž we dispetçer howa gämisiniň ýerleşýän ýerini bilmeginde uçuşlary ýerine ýetirmek boýunça instruksiýada kesgitlenen sektorlarda howpsuz eşelondan (beýiklikden) pes bolmadyk beýiklikde markerli araçägi uçup geçenden soň ýerine ýetirilýär.

Uçuş menziliniň etrabynda uçuş töweregi goýulýar. Töwerek boýunça uçuş beýikligi ýerli şertlere, uçuşyň howpsuz beýikligine we howa gämileriniň kysymlaryna baglylykda goýulýar.

Howa gämileriniň uçuşyň we gonuşyň arasyndaky minimal wagt interwallary:

– bir ýa-da parallel uçuş-gonuş zolakdan uçuş, olaryň ok çyzyklaryň arasyndaky aralygy 1000 metrden az bolsa 45 sekunt;

– parallel uçuş-gonuş zolakdan uçuşlar, olaryň ok çyzyklaryň arasyndaky aralygy 1000 metrden köp bolsa 30 sekunt.

Bir ýa-da parallel uçuş-gonuş zolaklaryň ok çyzyklaryň arasyndaky aralyk 1000 metrden az bolanda uçuşlaryň indiki minimal wagt interwallary goýulýar:

– agyr we orta agramly howa gämileriniň yzyndan ýeňil howa gämileri üçin 3 minut;

– agyr howa gämileriniň yzyndan orta agramly we agyr howa gämileri üçin 2 minut;

– galan hemme ýagdaýlarda 1 minut;

– uçuş-gonuş zolagynyň orta böleginden ýa-da ok çyzyklaryň arasyndaky aralygy 1000 metrden az bolan parallel uçuş-gonuş zolakdan orta agramly we ýeňil howa gämiler, uçuş-gonuş zolagyň başyndan uçýan agyr howa gämileriniň yzyndan uçanda minimal wagt interwaly 3 minut goýulýar.

Abzal uçuş düzgünleri boýunça gysga aralykdan gonuşa giriş radiolokasion gözegçilik ýa-da burçy-uzaklygy ölçeýän ulgam ulanylanda rugsat edilýär. Şol bir wagtda radiotehniki serişdeleriň kompleksini ulanmak we gonuşa giriş shemalary saklamak (dispetçeriň tabşyrýan traýektoriýasy) hökmandyr.

Howa gämileriniň gonuşa giriş nobatyny sazlamak üçin ýörite saýlanan radionawigasion nokadyň ýa-da ýerli çelgileriň üstünden garaşylýan zona goýulýar.

Garaşylýan zonada uçuşlar eşelonlaryň düzgünlerine gabat gelýän eşelonlarda goýlan shemalar boýunça ýerine ýetirilýär.

Garaşylýan zonanyň aşaky eşelony töwerek boýunça uçuşyň beýikliginiň üstünden (geçiş eşelony) 300 metrden az bolmadyk beýiklikde goýulýar. Garaşylýan zonanyň aşaky eşelonyň beýikligi uçuş menziliniň hakyky basyşyň beýikligine çenli ýokaryk tegelenýär. Atmosfera basyşy 4 mm. sim.süt. (5,3 mbar) we ondan köp ýa-da howanyň temperaturasy 10º we ondan köp üýtgese, onda garaşylýan zonanyň aşaky eşelonyň beýikligi täzeden hasaplanylýar. Garaşylýan zonanyň aşaky eşelonyň hasabyny nobatçy şturman (dispetçer) hakyky Düzgünnamanyň 1-nji goşundysyna baglylykda ýerine ýetirýär.

Garaşylýan zonada uçuşlaryň düzgünleri we gonuşa giriş üçin garaşylýan zonadan nobatsyz çykyş tertibi, uçuş menziliniň etrabynda uçuşlary ýerine ýetirmek boýunça instruksiýada goýulýar.

Parallel ýa-da parallele golaý uçuş-gonuş zolaklar abzal boýunça garaşsyz uçuşlar we gonuşlar üçin indiki görnüşde ulanylyp bilner:

– uçuş-gonuş zolaklaryň ikisem diňe uçuş üçin ulanylýar (garaşsyz uçuşlary);

– bir uçuş-gonuş zolak uçuş üçin ulanylýar, beýleki uçuş-gonuş zolak uçuş we gonuş üçin ulanylýar (ýarym-garylan operasiýalar);

– uçuş-gonuş zolaklaryň ikisem uçuş we gonuş üçin ulanylýar (garylan operasiýalar).

Parallel uçuş-gonuş zolaklardan bir wagtda garaşsyz parallel uçuşlar indiki şertlerde ýerine ýetirilip bilner, eger:

– uçuş-gonuş zolaklaryň ok çyzyklarynyň arasyndaky aralyk 1000 metr we ondan köp bolsa;

– uçuşdan soň ýoluň çyzygy aýrylyşýar, 15º-dan az bolmaly däl;

– uçuş-gonuş zolagyň bosagasyndan 2 km uzaklykda bolan howa gämisini tanamagy rugsat edýän, howadaky herekete hyzmat edýän prosedura ýol çyzygynyň aýrylyşmagynyň talaplaryny üpjün edýär radiolokator bar bolsa;

– ikinji aýlawa gidiş shemasy dawaly ýagdaýlaryň ýüze çykmagynyň öňüni alýar (uçuşdan soň beýiklige galmak traýektoriýanyň we ikinji aýlawa gitmek traýektoriýanyň arasyndaky burç 15º-dan az bolmaly däl).

Parallel uçuş-gonuş zolaklara bir wagtda garaşsyz gonuş indiki şertlerde ýerine ýetirilip bilner, eger:

– uçuş-gonuş zolaklaryň ok çyzygynyň arasyndaky aralyk 1000 metr we ondan köp bolsa;

– howa gämileri gonuşa girişi gönüden ýerine ýetirýän bolsa;

– gonuş radiolokatory bar bolsa;

– uçuş-gonuş zolaklaryň ikisinde gonuşa giriş abzal gonuş ulgam boýunça (ILS ýa-da RMS) ýerine ýetirilýär;

– howa gämileriň bortuna uçuş-gonuş zolagyň tanalyş belligi we kurs radiomaýagyň ýygylygy habar edilýär (habarlar ATIS boýunça berlip bilner);

– ikinji aýlawa gidiş shemasy dawaly ýagdaýyň ýüze çykmagynyň öňüni alýar we her uçuş-gonuş zolagyna gonuşa giriş gözegçiligi üçin gonuş dispetçer nokadyna bir dispetçerden üpjün edilýär.

Parallel uçuş-gonuş zolaklaryna garaşly gonuş indiki şertlerde ýerine ýetirilip bilner, eger:

– uçuş-gonuş zolaklaryň ok çyzyklarynyň arasyndaky aralyk 1000 metrden az bolsa;

– howa gämileri gonuşa girişi gönüden ýerine ýetirýän bolsa;

– gonuş radiolokatory bar bolsa;

– uçuş-gonuş zolaklaryň ikisine-de ulgam boýunça gonuşa giriş ýerine ýetirilýär (ILS ýa-da RMS);

– howa gämileriniň bortuna uçuş-gonuş zolaklaryň ikisinde gonuşa girişiň ýerine ýetirilýändigini habar etmeli (maglumatlar ATIS boýunça berlip bilner);

– ikinji aýlawa gidiş shemasy dawaly ýagdaýlaryň öňüni alýar (uçuşdan soň beýiklige galmak traýektoriýanyň we ikinji aýlawa gitmek traýektoriýanyň arasyndaky burç 30º-dan az bolmaly däl);

– parallel uçuş-gonuş zolaklara gonuşa girýän howa gämileriniň arasynda 4 km-den az bolmadyk aralyk we dikligine eşelon üpjün edilýär.

**1.15. Howa trassalarda, ýerli howa ýollarynda we goýlan marşrutlar boýunça uçuş düzgünleri**

Howa trassalarda, ýerli howa ýollar we goýlan marşrutlar boýunça uçuşlar, meteorologik şertlere we howa gämileriniň kysymlaryna baglylykda abzal uçuş düzgünleri we görüp uçuş düzgünleri boýunça tabşyrylan eşelonlarda (beýikliklerde) trassanyň goýlan ininiň çäklerinde (ýerli howa ýollarynda, marşrutlarda) ýerine ýetirilýär.

Aşaky eşelonyň aşagyndaky beýikliklerde garşydaş ugurlarda ýerli howa ýollary boýunça uçuşlar aýrylyşdyrylan marşrutlar boýunça ýerine ýetirilýär. Gapdal eşelony üpjün edip bolmaýan ýagdaýda beýiklik boýunça eşelonlaşdyrma ýerine ýetirilýär ýa-da birtaraplaýyn hereket gurnalýar.

Görüp uçuş düzgünleri boýunça uçuşlarda howa gämisiniň komandiri uçuş menzilleri howpsuz uzaklykda ýa-da dispetçeriň görkezmesi boýunça goýlan koridordan maksimal gözegçilikde aýlanmaga borçly.

Ilatly nokadyň üstünden görüp uçuş düzgüni boýunça uçuşlar, howa gämisiniň näsazlygy bolan ýagdaýda bu nokatdan daşda ýa-da golaýda ýerleşýän uçuş menzilde gonuşy ýerine ýetirmek mümkinçiligi berýän beýiklikde ýerine ýetirilip bilner. Haçan-da meteorologik şertler gabat gelmeli beýikligi saklamak mümkin bolmadyk ýagdaýda howa gämisiniň komandiri düzgün boýunça ilatly nokatlary sag tarapdan aýlanyp geçmäge borçly, başga aýlanyp geçmek düzgüni goýlan bolmasa.

**1.16. Aeronawigasion ätiýäç ýangyjy kesgitlemegiň düzgünleri**

Her howa gämisinde meýilnama baglylykda uçuşdan gonuşa çenli, uçuşy ýerine ýetirmek üçin gerek bolan hasaply ýangyjyň mukdaryndan başga aeronawigasion ätiýäç ýangyç bolmaly.

Aeronawigasion ätiýäç ýangyç bellenilen uçuş menziliniň çözgüt çykarylýan beýikliginden ýa-da gidiş araçäginden hasap boýunça ätiýäç uçuş menzele çenli we onuň töweregiň beýikliginde 30 minutdan az bolmadyk uçuşy üpjün etmeli. Ätiýäç uçuş menziline gidiş araçäginden gitmek ýa-da ätiýäç uçuş menzilsiz uçuşa çözgüt çykarylan ýagdaýynda howa gämisiniň bortundaky ýangyjyň mukdary bellenilen uçuş menzilinden hasaply uçup, geçmeli wagtynda onuň töwereginiň beýikliginde bir sagatdan az bolmadyk uçuşy üpjün etmeli. Gidiş araçägi şeýle kesgitlenilýär, ýagny ätiýäç uçuş menziline hasaply uçup gelmeli wagtynda howa gämisiniň bortundaky ýangyjyň mukdary onuň töwereginiň beýikliginde 30 minutdan az bolmadyk uçuşy üpjün etmeli.

Aeronawigasion ätiýäç ýangyç uçuşda ulanmak ýollanmasyna baglylykda hasaplanylýar we hemme ýagdaýlarda indikilerden pes bolmaly däl:

**1. H** we **M** kategoriýaly howa gämileri üçin 1 sagat;

**2. L** kategoriýaly howa gämileri üçin 45 minut;

**3.** Dikuçarlar üçin 30 minut.

Aeronawigasion ätiýäç ýangyjyň mukdary barada çözgüdini howa gämisiniň komandiri marşrut boýunça bellenilen we ätiýäç uçuş menziliniň aeronawigasion, meteorologik ýagdaýlaryna we bellenilen we ätiýäç uçuş menziline çenli aralyga baglylykda kabul edýär.

**1.17. Serhet çyzygynyň howa giňişliginde uçuş düzgünleri**

Türkmenistanyň gury we suw territoriýasynyň üstündäki howa giňişliginde, Türkmenistanyň döwlet serhediniň dowamynda Türkmenistanyň howa giňişligini ulanmak barada Düzgünnamada ýörite gepleşilen etraplardan başga serhet çyzygy goýulýar.

Serhet çyzygyna Türkmenistanyň howa giňişliginiň territoriýasynyň üstünde ýerleşen, döwletiň gury ýeriň serhedine we daşky deňizleriň ininiň çyzygy 25 km, deňiz etraplarynda goşmaça Türkmenistanyň territorial suwlaryň üstünden ini 12 deňiz milli (22,2 km) degişli.

Serhet çyzygynyň howa giňişliginde howa gämileriniň uçuşlary diňe howa trassalar, Türkmenistanyň döwlet serhedini uçup geçmeli koridorlarda, ýerli howa ýollary we goýlan marşrutlar boýunça ýerine ýetirilýär, Türkmenistanyň howa giňişligini ulanmak boýunça Düzgünnamada göz öňüne tutulandan aýratyn ýagdaýlardan başga **gadagan**.

Serhet çyzygynyň howa giňişliginde aragatnaşyk serişdeleri bilen enjamlaşdyrylmadyk howa gämileriniň uçuşlary **gadagan**.

Howa gämileriniň ekipažlary serhet çyzygynyň howa giňişliginde uçuşlara indikilerden soň goýberilýär:

– olar bu etrapda uçuşlaryň aýratynlyklaryny öwrenmeli;

* bu aýratynlyklar boýunça ekipažyň bilimini barlamaly.

Bu uçuşlara rugsady, awiakärhananyň ýolbaşçynyň çözgüdi boýunça onuň tabynlygynda bolan ekipaž ýerine ýetirýär.

Howa gämisiniň ekipažy serhet çyzygynyň howa giňişliginde uçuşa taýýarlyk prosesinde öwrenmäge we berk bilmäge borçly:

– Türkmenistanyň döwlet serhedini we etrapda serhet çyzygyň takyk çyzygyny;

– ýeriň relýefini we radiolokasion we gözýetim çelgileriň häsiýetlerini;

– aragatnaşygyň we radionawigasiýa serişdeleriň işiniň tertibini we ýerleşişini, çäklendirilen pelengleriň belliklerini;

– howa hüjümine garşy we howadaky hereketi dolandyrýan edara bilen radioaragatnaşygy alyp barmak we maglumaty alyp-bermek tertibini;

– uçuş marşrut boýunça meteorologik ýagdaýy;

* çelgini dikeltmek düzgünleri.

Serhet çyzygynyň howa giňişliginde uçuşlary ýerine ýetirýän ekipažlar öz bortunda goýlan resminamalary, howa gämisiniň kysymy üçin masştab goýlan karta, şol sanda Türkmenistanyň döwlet serhedi we serhet çyzygy anyk görkezilen bolmaly, goýlan uçuş marşruty we çäklendirilen pelengler, çelgini ýitiren ýagdaýynda olary dikeltmek düzgünleri ýoly gözegçilikli alyp barmak, usullary görkezilen şturmanyň uçuş meýilnamasy bolmaly.

Türkmenistanyň döwlet serhedini bozan howa gämisini “Türkmenhowaýollary” agentliginiň howadaky hereketi dolandyrýan gullugy howa hüjümine garşy edara habar berýär we goýlan tertipde derňew işini alyp barýar.

Serhet çyzygynyň howa giňişliginde uçuşlar ýerine ýetirilende, tabşyrylan marşrutdan gyşarmalar goýberilenok. Howa gämisi howa trassalardan, ýerli howa ýollaryndan ýa-da tabşyrylan marşrutdan gyşaran ýagdaýynda, howadaky hereketi dolandyrýan edara Türkmenistanyň döwlet serhedini bozmagyny bes etmek üçin hemme çäreleri görmeli, golaýda bolan howa hüjümine garşy edara haýal etmän habar bermeli.

Serhet çyzygynyň howa giňişliginde uçanda howa trassadan, ýerli howa ýollaryndan ýa-da marşrutdan mejbury gyşarmaly bolsa (çägeli-ýagyşly, güýçli çägeli, gök gürrüldisi, bulutlar, tozanly howa we ş.m.) howa gämisiniň komandirine Türkmenistanyň territoriýasynyň içine hereket etmäge rugsat edilýär, howa gämisiniň hereketini gönüden-göni dolandyryşyny ýerine ýetirýän howadaky hereketi dolandyrýan edara habar bermeli. Howa trassadan, ýerli howa ýollaryndan ýa-da uçuşyň goýlan marşrutyndan mejbury gyşarma ýagdaýy Türkmenistanyň döwlet serhedini bozmagyna getirmegi mümkin, howa gämisiniň komandiri uçuş tabşyrygyny bes etmäge, uçuş menziline dolanmaga ýa-da golaýda ýerleşen uçuş menziline gonmaga çözgüt çykarmaga radioaragatnaşygy goýlan howadaky hereketi dolandyrýan edara habar bermäge borçly.

Serhet çyzygynda ýerleşen uçuş menzillerinde, howa trassalar we ýerli howa ýollar, ekipažlar uçuş düzgünlerini ýerine ýetirer ýaly we howa gämileriniň hereketini dolandyrmakda netijeli gözegçiligi üçin, gerek bolan radiotehniki we aragatnaşyk serişdeleri bilen enjamlaşdyrylmaly.

Serhet çyzygynyň howa giňişliginde uçuşlary guramaga “Türkmenhowaýollary” agentliginiň awiakärhanasynyň ýolbaşçylary jogap berýär. Howadaky hereketi dolandyrýan edaralary we howa hüjümine garşy degişli edaralary bilen meýilnama, dispetçer üpjünçiligi we howa gämileri gönüden-göni dolandyrmak boýunça soraglary, üznüksiz, berk hereketi üçin gerek bolan şertleri üpjün etmäge borçly.

**1.18. Gözýetim boýunça gonuşa giriş düzgünleri**

Gözýetim boýunça gonuşa giriş düzgünleri şu aşakdakylary göz öňünde tutýar:

– gonuş gönüsine çykmak üçin uçuş menziliniň etrabynda goýlan gözýetim manýowr zonanyň çäklerinde gözýetim boýunça manýowrlary ýerine ýetirmek;

– gonuş ugruna öwrülmekligi başlamak pursadyna çenli, inişiň goýlan minimal beýikligini ýerine ýetirmek;

– uçuş-gonuş zolak bilen we/ýa-da onuň çelgileri bilen mydamalyk gözýetim kontakty goýmak we saklamak;

– uçuş-gonuş zolak we/ýa-da onuň çelgileri bilen gözýetim kontakty ýiten ýagdaýynda gözýetim boýunça gonuşa giriş islendik nokadyndan ikinji aýlawa gitmek. Ikinji aýlawa gitmek abzal uçuş düzgün boýunça goýlan shema çykmak.

Gözýetim boýunça gonuşa giriş, uçarmanyň ýerli çelgiler bilen gözýetim kontaktyny saklamak mümkinçiligi bar we buludyň aşaky serhedini howa gämisiniň gonuşa girişiň başlangyç bölegi üçin goýlan derejesine gabat gelýän şertlerde ulanylýar.

Gözýetim boýunça gonuşa giriş ýerine ýetirilýär:

– gonuşyň radiotehniki serişdeleri bilen enjamlaşdyrylmadyk uçuş menzillerinde, şeýle-de bu serişdeleriň işlemedik ýagdaýynda;

– uçuş menzilleriň geçirip bilijilik ukybyny ýokarlandyrmak, ýangyjy we uçuş wagty tygşytlamak maksady bilen, uçuş menziliniň radiotehniki serişdeleriň enjamlaryna bagly däl;

– uçuşda aýratyn ýagdaýlar ýüze çyksa, gonuşy çaltrak üpjün etmek maksady bilen;

– gözýetim boýunça gonuşa girişi ýerine ýetirýän uçuş düzümi türgünlemek maksady bilen ýerine ýetirilýär.

Gözýetim boýunça gonuşa giriş alagaraňkyda we gije ýagtylyk tehniki serişdeleri bilen enjamlaşdyrylan uçuş menzilinde ýerine ýetirmek rugsat edilýär.

Gözýetim boýunça gonuşa girişiň howpsuzlygyny üpjün etmek üçin gözýetim manýowr zonasy goýulýar, onuň çäklerinde gözýetim boýunça gonuşa girişiň minimumlaryny we inişiň minimal beýikligi hasaplananda päsgelçilikleri göz öňüne tutmaly. Gözýetim manýowr zonasy uçuş menziliniň her uçuş-gonuş zolagynyň bosagasynyň merkezinden geçirilen duga bilen çäklendirilýär. Bu dugalaryň radiuslarynyň minimal bellikleriň sanawy howa gämileriň kategoriýalaryna baglylykda 4-nji tablisada görkezilen. Tablisada aýratyn grafada gözýetim boýunça gonuşa giriş üçin maksimal rugsat edilen tizlikler boýunça çäklendirmeler görkezilen.

*4-nji tablisa*

|  |  |  |
| --- | --- | --- |
| **HG-niň kategoriýasy** | **UGZ-ň bosagasyndan minimal radius (R) km** | **Gözýetim boýunça gonuşa girişde minimal tizlik m/sag** |
| **A** | **3,12** | **185** |
| **B** | **4,90** | **250** |
| **C** | **7,85** | **335** |
| **D** | **9,79** | **380** |

Päsgelçilikleri göz öňüne tutmak tertibi we gözýetim boýunça gonuşa giriş üçin minimumlary we inişiň minimal beýiklikleri hasaplamak “Gözýetim boýunça gonuşa giriş üçin uçuş menziliniň minimumlaryny kesgitlemek usulyýete” baglylykda goýulýar.

Gözýetim boýunça gonuşa giriş düzgünleri boýunça uçuşlara “Türkmenhowaýollary” agentliginiň goýan meýilnamasy boýunça taýýarlygy geçen howa gämileriniň komandirleri goýberilýär.

Howa gämisiniň komandiri gözýetimiň gonuşa giriş düzgünleri boýunça uçanda indikilere jogap berýär:

– gözýetim boýunça gonuşa giriş nokadyna çenli abzal boýunça inişiň we gonuşyň giriş shemalaryny saklamak;

– uçuş-gonuş zolagyň we (ýa-da) onuň çelgileri bilen gözýetim kontaktynda gözýetim manýowr zonada we gonuşyň çäklerinde gözýetim töwerek manýowry ýerine ýetirmek;

– gonuş ugruna öwrülmegini başlamazdan öň gözýetim manýowrda inişiň goýlan minimal beýikligini saklamak;

– uçuş-gonuş zolagyň we (ýa-da) onuň çelgileri bilen gözýetim kontakty ýitende ýa-da gözýetim manýowr zonanyň goýlan çäklerinden çykanda ikinji aýlawa öz wagtynda gitmek.

Hereket gullugynyň dispetçer dolandyryşynda gözýetim boýunça gonuşa giriş düzgünleri boýunça ýerine ýetirýän howa gämisi bolanda, onda ol indikilere jogap berýär:

– howa ýagdaýyny we meteorologiýa şertleri seljermegiň esasynda gözýetim boýunça gonuşa girişi ýerine ýetirmek mümkinçiligi kesgitlemek;

– radiolokasion gözegçilik bolanda, ekipažyň abzal boýunça inişi we gonuşa giriş shemalary gözýetim boýunça gonuşa girişiň başlangyç nokadyna çenli saklaýandygyna gözegçilik etmek;

– gözýetim manýowr zona çykmagyna gözegçilik etmek we gözýetim boýunça gonuşa girişi ýerine ýetirmegine rugsady bermek. Bu rugsat gözýetim manýowr zonanyň çäklerinde gözýetim boýunça gonuşa giriş ýerine ýetirilende abzal uçuş düzgüni boýunça uçuşy we gonuşa girişi we gözýetim boýunça gonuşa giriş ýerine ýetirýän howa gämileriniň arasynda howpsuz interwal ýerine ýetiriljekdigini aňladýar;

– radiolokasion gözegçilik bolan ýagdaýynda ekipaž abzal boýunça ikinji aýlawa gidiş shemany saklaýandygyna gözegçilik etmek;

* ekipaža howa, meteorologik we ornitologik maglumatlary öz wagtynda bermek.

**2. Howadaky hereketi dolandyrmak**

**2.1. Esasy talaplar**

Howadaky hereketi dolandyrmak Türkmenistanyň howa kodeksiniň, Türkmenistanyň howa giňişligini ulanmak boýunça resminamalaryň, Türkmenistanyň howa giňişliginiň uçuş düzgünleri, ýerli aýratynlyklary göz öňünde tutup dispetçerleriň işiniň tipiki tilsimatynyň düzgünleri, uçuş menzilleriň etraplarynda uçuşlary ýerine ýetirmek boýunça instruksiýanyň talaplaryna laýyklykda gurnalýar.

Raýat awiasiýasynyň howadaky hereketi dolandyrmak, hereket gullugynyň edaralary, howadaky hereketi dolandyrýan bütewi ulgam merkezleri tarapyndan ýerine ýetirilýär we şu aşakdakylary öz içine alýar:

– howadaky hereketi meýilleşdirmek we koordinirlemek;

– howadaky hereketi dolandyrmak;

– howa gämileriň ekipažlarynyň howa giňişligini ulanmak tertibini ýerine ýetirýändiklerine gözegçilik etmek.

Howadaky hereketi dolandyrmagyň esasy meseleleri şulardyr:

– howa gämisiniň ekipažlary uçuş tabşyrygyny ýerine ýetirende uçuş howpsuzlygyny üpjün etmek;

* howa giňişliginde uçuşlaryň yzygiderliligini we tygşytlylygyny üpjün etmek.

Bu meseleleriň çözülişi:

– howadaky hereketi dolandyrmagy guramak, howa trassalarda, ýerli howa ýollarda, goýlan marşrutlarda, uçuş menzillerde we awiasion işleri geçirilýän etraplarda howadaky hereketi meýilleşdirmek we üpjün etmek;

– dürli edaralaryň uçuşlary, şeýle-de howadaky hereketi dolandyrmaga degişli etraplarda we zonalarda howa gämileriniň akymyny paýlaşdyrmak, bilelikde hereket edýän howadaky hereketi dolandyrýan edaralary koordinirleşdirýärler;

– howa gämileriň sürşünde (tirkegde), uçuşlarynda hereketlerini gönüden-göni dolandyrmak;

– degişli edaralara we howa gämileriniň ekipažlaryna uçuşlaryň gadagan we çäklendirmeler barada habar bermek we olaryň ýerine ýetirilişine gözegçilik etmek;

– howada we ýerde howa gämileriniň çaknyşmagynyň öňüni almak çäreleri;

– abzal uçuş düzgünler we görüp uçuş düzgünleri boýunça uçuşlarda howa gämileriniň arasynda howpsuz interwallary üpjün etmek;

– betbagtçylyga we uçuşda aýratyn ýagdaýlara düşen howa gämilerine öz wagtynda kömek bermek çäreleri.

Uçuşlaryň ýokary derejeli etraplarynda we howadaky hereketi dolandyrmagyň meselelerini çözmek üçin uçuş menziliniň we etrabyň awtomatlaşdyrylan ulgamy ulanylýar.

Hereket gullugynyň işi tapgyrlar boýunça gurnalýar. Howadaky hereketi dolandyrmagyň Bir ulgamyň Baş merkeziniň Raýat sektorlaryň tapgyrlaryň başlyklary ýolbaşçylyk edýärler. Howadaky hereketi dolandyrmagyň Bir ulgamyň etrap merkezleriň tapgyrlaryna uçuş menziliniň etrabynyň dispetçer nokatlaryna uçuş ýolbaşçy (uly dispetçer) ýolbaşçylyk edýär. Her tapgyryň işi howadaky hereketi dolandyrýan gullugynyň hemme dispetçer nokatlarynda hünärmenleriň doly düzüminde gurnalýar.

Howadaky hereketi dolandyrýan we uçuşlary üpjün edýän gulluklaryň we degişli obýektleriň tapgyrlaryň başlyklary (elektro-radiotehniki aragatnaşygy üpjün edýän gulluk, uçuşlaryň elektro ýagtylyk-tehniki üpjünçilik, meteorologik, şturman, uçuş menzili, awariýa halas ediji) uçuşlaryň howpsuzlygyny üpjün etmek bilen bagly soraglar boýunça çalt ýagdaýda uçuşyň ýolbaşçysyna tabyn bolýarlar.

Uçuş ýolbaşçysy borçly:

– öz we ätiýäç uçuş menzilleriň ýagdaýy barada, meteorologik we howa ýagdaýy, howadaky hereketi bir gije-gündizki meýilnamasynyň ýerine ýetirilişine we uçuşlaryň başlamagyna, çäklendirmeler, uçuşlaryň bes edilmegi we başlamagy barada çözgüdini çykarmaly;

– dolandyryşynda bolan tapgyryň işine ýolbaşçylyk etmek, has kyn ýagdaý emele gelýän dispetçer nokadynda bolmak;

– howa gämileriniň gonuşy bellenilen uçuş menzilinde ýerine ýetirmek mümkin bolmadyk ýagdaýynda, howa gämilerini ätiýäç uçuş menziline ugratmak çözgüdini çykarmak;

– uçuşlaryň howpsuzlygyny üpjün edýän gulluklaryň we dispetçerleriň işine gözegçilik etmek, aýratynam gije wagty;

– betbagtçylyga düşen we heläk bolan howa gämileri barada howadaky hereketi dolandyrýan edaralara we gulluklara maglumatlary beriş shema baglylykda habar bermek;

– uçuşlaryň howpsuzlygynyň talaplary bozulandygy barada alnan habarlaryna baglylykda uçuşyň maglumat resminamalaryny ýygnamak we saklamak çärelerini ýerine ýetirmek;

– hereket gullugynyň dispetçer şahadatnamasy bilen howadaky hereketi dolandyrmaga rugsady bolmaly we 2-3 dispetçeriň iş ýerinde howadaky hereketi dolandyrmagy oňarmaly;

– öz tapgyrynyň dispetçerlerine howadaky hereketi dolandyrmak boýunça önümçilik tejribelerini goýlan çäklerde barlamagy üpjün etmeli;

– öz tapgyrynyň hünärmenleriniň hünär taýýarlygyny ýokarlandyrmak boýunça işleri geçirmek;

– uçuş menziliniň manýowr meýdançasynda, uçuş-gonuş zolakda, gapdal howpsuz zolaklarda, ahyrky bady peseltmek zolagynda işlere rugsat etmek, bes etmek, gadagan etmek uçuş ýolbaşçysynyň özi rugsat edýär;

– uçuş-gonuş zolagynda bejeriş we beýleki işleri tamamlanandan soň howa gämilerini kabul etmek we ugratmak üçin taýýarlygyna uçuş ýolbaşçy gözegçilik etmeli;

– howa gämisiniň hasaply gonuş wagtyndan, şeýle-de uçuşdan 5 minut öň uçuş meýdançanyň tehniki we beýleki serişdelerden boşadylandygyna gözegçilik etmeli;

– uçuş menziliniň gullugynyň toparyň başlygy bilen start dispetçeriň arasynda aragatnaşyk ýiten ýa-da ýok ýagdaýynda uçuş-gonuş zolagynda işleri ýerine ýetirmek, gadagan etmek;

– uçuş-gonuş zolagynda hemme görnüşli işleri ýerine ýetirmek üçin tehniki serişdeleriň ýagtylyk-signal enjamlary uçuş menziliniň gullugynyň ýörite awtoulagly jogapkär işgäri bolmadyk ýagdaýynda uçuş-gonuş zolaga çykmagy gadagan etmek;

– ekipažlardan RVSM zonada uçuşlary ýerine ýetirmek mümkin bolmadyk meteorologik şertler barada maglumat bolanda, RVSM doly göwrümde ýa-da uçuş eşelonlaryň kesgitli diapazonda we/ýa-da etrapda ulanmagy bes etmegi öz wagtynda kesgitlemek.

Uçuş ýolbaşçysy uçuş menziliniň uçuşlara taýýardygyny kesgitleýän baş wezipeli adam bolup durýar. Diňe ol uçuş menzilinde howa gämilerini kabul etmek ýa-da bes etmeklige rugsat berýär. Onuň kararyny uçuşy üpjün edýän gulluklaryň hemmesi ýerine ýetirmäge borçly, bu karary diňe awiakärhananyň ýolbaşçysy (howa menziliniň başlygy) ýörite žurnala ýazyp, aýryp biler.

Uçuş ýolbaşçysynyň hukugy bar:

– uçuşlary başlamak, çäklendirmek, bes etmek we täzeden başlamaklyga görkezme bermek;

– uçuşlary üpjün edýän gulluklaryň nobatçy gulluklaryň başlyklaryna howadaky hereketi bir gije-gündizki meýilnamany ýerine ýetirmek we howadaky hereketi dolandyrmagyň howpsuzlygy bilen bagly görkezmeleri bermek;

– uçuşlaryň howpsuzlygyny üpjün etmeýän wezipeli adamlary öz gulluk borçlaryny ýerine ýetirmekden aýyrmak, şeýle-de uçuşdan öňki taýýarlygy doly göwrümde geçmedik howa gämileriniň ekipažlaryna uçuşy gadagan etmek;

– ekipaž uçuş howpsuzlygynyň talaplaryny bozan ýagdaýynda, uçuş tabşyrygyny ýerine ýetirmekligini saklamak;

Uçuş ýolbaşçysy jogap berýär:

– uçuşlaryň başlamagyna, çäklendirmelerine ýa-da bes edilmegine;

– howadaky hereketi dolandyrmakda howa gämileriniň uçuşlarynyň howpsuzlygyny we yzygiderliligini üpjün etmäge;

– hereket gullugynyň tapgyrlaryň işini guramak, instruktaž we derňewlerini ýokary hili geçirmäge we işiň netijesine.

Hereket gullugynyň hünärmenleriň borçlaryny, hukuklaryny, jogapkärçiligini iş tilsimaty, wezipeleriň instruksiýalary we hakyky düzgünler boýunça kesgitlenilýär.

Dispetçeriň hemme görkezmeleri howa gämileriniň ekipažlary ýerine ýetirmäge borçly, aýratyn ýagdaýlardan başga, haçan-da uçuşa howp abanýan bolsa, howa gämisiniň komandiri uçuşyň meýilnamasyndan we dispetçeriň görkezmelerinden hereketini üýtgedip biler. Öz hereketini hökman ýagdaýda habar bermeli.

* 1. **Howa giňişligini guramak**

Uçuşlary goýlan tertipde ýerine ýetirmek we howa gämisiniň howpsuzlygyny üpjün etmek maksady bilen Türkmenistanyň giňişligi dikligine ýokary we aşaky howa giňişligine bölünýär. Ýokary we aşaky howa giňişliginiň serhedi 760 mm. sim.süt. (1013,2 mbar) atmosfera basyşyna gabat gelýän deňiz derejesinden 6100 m beýiklikde goýulýar. Aýratyn ýagdaýlarda, ýerli şertlere baglylykda Türkmenistanyň degişli edaralary bilen ylalaşmagynyň we “Türkmenhowaýollary” agentliginiň rugsady bilen ýokarky we aşaky howa giňişliginiň serhedi başga beýiklikde goýlup bilner.

Howadaky hereketi dolandyrmagyň funksiýalaryny ýerine ýetirmek üçin, Türkmenistanyň howa giňişligi howadaky hereketi dolandyrýan etraplara bölünýär.

Howadaky hereketi dolandyrýan etrap serhetleşdirilen howa giňişligini, howa trassalary we ýerli howa ýollarynyň howadaky hereketi dolandyrmagy öz içine alýar, şeýle-de goýlan marşrutlarda howadaky hereketi dolandyrmagyň bütewi ulgamynyň etrap merkezi ýerine ýetirilýär.

Howadaky hereketi dolandyrýan etraba ýerli dispetçer nokatlarynyň etraby, şeýle-de uçuş menziliniň etraplary girýär.

Ýerli dispetçer nokadynyň etraby ýerli howa ýollarynda uçuşlary üçin we goýlan marşrutlarda ýeriň üst örtüginden ikinji howpsuz eşelonda howa gämileriň uçuşy howadaky hereketi dolandyrmak üçin gurnalýar. Aýratyn ýagdaýlarda ýerli dispetçer nokadynyň etrabynda uçuşlaryň beýiklikleriň diapazony ikinji howpsuz eşelona çenli goýlan tertipde ýokarlandyrylyp bilner.

Ýakyn ýerleşen uçuş menzillerde uçuşlary koordinirlemek maksady bilen uçuş menziller düwünlere birikdirilýär.

Uçuş menzilleriniň etraplarynda giriş we çykyş howa koridorlary, uçuş we gonuş, garaşylýan we beýleki zonalar goýulýar. Düzgün boýunça howa koridorlary aýratyn getiriji radiobeketler bilen markerleşdirilen bolmaly.

Her uçuş menzili üçin uçuş-gonuş zonasy uçuş menzilinde uçuşy ýerine ýetirýän howa gämileriniň uçuş-tehniki häsiýetnamalaryny göz öňünde tutup goýulýar we öz ölçegi boýunça uçuşdan soň, beýiklige galmak we gonuşa girişde inmek, goýlan manýowry howpsuz ýerine ýetirmek üçin radiolokasion gözegçiligi üpjün etmeli.

Uçuş menzilleriniň etraplaryň we howadaky hereketi dolandyrýan etraplaryň howa giňişligi meýilnama we beýiklik boýunça sektorlara (ugurlara) bölünip bilner.

Uçuş menziliniň, ýerli dispetçer nokadynyň, howadaky hereketi dolandyrýan etraplaryň, howadaky hereketi dolandyrýan dispetçer nokatlaryň sektorlaryň (ugurlaryň) zonalaryň ölçegleri we serhetleri, uçuş menziliniň etrabynyň howa koridorlarynyň sany, garaşylýan zonada howa gämileriniň hereketleriniň shemalarynyň ýerleşdirilişi, howadaky hereketine gözegçilik, ulanylýan howa gämileriniň uçuş-tehniki maglumaty, howa gämileri bilen üznüksiz aragatnaşyk, şeýle-de uçuşlaryň howpsuzlygynyň we tygşytlylygynyň üpjünçiliginiň talaplaryny göz öňüne tutup goýulýar.

Türkmenistanyň howa giňişligini ulanmak boýunça Düzgünnamasyna[13], instruksiýasyna baglylykda howa giňişliginiň strukturasynyň elementleri işlenip düzülýär, goýulýar, üýtgedilýär.

* 1. **Howadaky hereketi meýilleşdirmek we üpjün etmek**

Howadaky hereketi meýilleşdirmek howa trassalaryň, ýerli howa ýollarynyň, uçuş menzilleriniň we howadaky hereketi dolandyrýan edaralaryň geçirip bilijilik ukyby, çäklendirmeler we gadagan etmeler, şeýle-de uçuşyň howpsuzlygyna täsir edýän ýagdaýlar, dürli edaralaryň howa giňişligini ulanmagy göz öňünde tutup ýerine ýetirýär.

Howa giňişligini meýilleşdirmek, ulanmak, koordinirleşdirmek we ony ulanmagyň gözegçiligini howadaky hereketi dolandyrýan bir ulgamynyň Baş we etrap merkezi, howadaky hereketi dolandyrýan etraplaryň gabat galýän çäklerinde ýerine ýetirýär. Bu merkezleriň strukturasy, funksiýalary, işgärleriň hukuklary we borçlary Türkmenistanyň howadaky hereketi dolandyrýan bütewi ulgamyň merkezleri barada Düzgünnama kesgitleýär.

Howa trassalarynda, ýerli howa ýollarynda, goýlan marşrutlarda we awia işleri geçirilýän etraplarda howadaky hereketiniň akymlaryny meýilleşdirmegi we guramaklygy ýerine ýetirýärler:

– döwletiň howa giňişliginde howadaky hereketi dolandyrýan bütewi ulgamyň baş merkezi;

– howadaky hereketi dolandyrýan etraplarda howadaky hereketi dolandyrýan bütewi ulgamyň etrap merkezi; howa menzillerinde uçuş menziliniň dispetçer nokady.

Howa menzillerinde howadaky hereketiniň bir gije-gündizleýin meýilnamasyny, howa gämileriniň hereketiniň meýilnamasyny, uçuşlara deslapky meýilnamany, beýleki howa menzillerinden gelýän uçuşlaryň meýilnamasyny, uçuş menziliniň ýagdaýy barada, howa gämilerini kabul etmek we hyzmat etmeklige taýýarlygynyň esasynda uçuş menziliniň dispetçer nokady ýerine ýetirýär.

Howadaky hereketiniň dispetçer üpjünçiligi göz öňünde tutulan uçuşy ýerine ýetirmek, ulanyjydan deslapky alnan meýilnamany (zaýawka) howadaky hereketi dolandyrýan gullugynyň edaralaryň resmileşdirmegi we beýleki edaralara birikdirilen howa giňişliginde uçuşlary rugsat edýän we gözegçilik edýän edaralaryna bermek, uçuşlary ýerine ýetirmek rugsady barada habary almak we bermek, şeýle-de howa gämileriniň hereketiniň howpsuzlygyny we yzygiderliligini üpjün etmek boýunça operatiw çäreleri geçirmek. Howadaky hereketiniň dispetçer üpjünçiligi goýlan tertipde ýerine ýetirilýär.

* 1. **Howadaky hereketi gönüden-göni dolandyrmak**

Howadaky hereketi gönüden-göni dolandyrmagy uçuş menziliniň dispetçer nokatlary we howadaky hereketi dolandyrýan bütewi ulgamyň merkezleriniň hereket gullugynyň işgärleri ýerine ýetirýär. Dispetçer nokatlaryň we sektorlaryň mukdary, bu sektorlaryň, nokatlaryň ýörite usulyýeti boýunça geçirip bilijilik ukybynyň kesgitlemegiň esasynda goýulýar. Nokatlaryň az ýüklenen wagty olar birikdirilip bilner. Bu birikdirmäniň şerti we howadaky hereketi dolandyrmagyň tertibi uçuş menziliniň etrabynyň uçuşlary ýerine ýetirmek boýunça instruksiýasynda we dispetçeriň işiniň tilsimatynda görkezilýär. Howa giňişliginiň goýlan böleginde howadaky hereketi dolandyrmagyň jogapkärçiligi (etraby) diňe bir howadaky hereketi dolandyrýan edara ýüklenip bilner (merkez, dispetçer nokady).

**Howadaky hereketi dolandyrýan edaralary (nokatlary)**

Howadaky hereketi dolandyrýan etraby howadaky hereketi dolandyrýan bütewi ulgamyň etrap merkezi (HHD BU EM) etrap merkeziniň raýat sektory howa trassalarynda we ýerli howa ýollarynda howadaky hereketi dolandyrýar.

Ýerli howa ýollarda (ýerli disperçer nokadynyň etrabynyň çäklerinde) ýerli dispetçer nokatlary.

Uçuş menziliniň etraplarynda düzgün boýunça gurnalýar:

– howa koridorlarynda, golaýlaşma we garaşylýan zonalarda golaýlaşma dispetçer nokady;

– uçuş we gonuş zonada - töwerek dispetçer nokady, start, ulag howa gämileriniň, 4-nji derejeli howa gämileriniň we dikuçarlaryň bir wagtda uçuşlary ýerine ýetirilýän uçuş menzillerinde goşmaça töwerek, start dispetçer nokady;

– uçuş menziliniň etraplarynda, ýerli howa ýollarynda start we ýerli howa ýollarynda komando-dispetçer nokatlary;

* uçuş menziliniň manýowr meýdançasynda ýerde sürüş dispetçer nokady.

Bilelikde bazalaşdyrylan uçuş menzillerinde bir komando-dispetçer we start komando nokadynyň birikdirilen toparlary. Howadaky hereketi dolandyrmagy gurnamagyň tertibi uçuş menziliniň etrabynyň uçuşlary ýerine ýetirmek boýunça instruksiýa kesgitleýär.

Raýat awiasiýasynyň uçarmanlary taýýarlaýan okuw uçuş menzillerde raýat awiasiýasynyň okuw jaýlarynyň hereket gullugynyň komando-dispetçer nokatlary.

Howadaky hereketi dolandyrýan edaralaryň arasynda howadaky hereketi dolandyrmagy bermek goýlan aralyklarda ýerine ýetirilýär. Düzgün boýunça howadaky hereketi dolandyrmagyň beriş araçägi howadaky hereketi dolandyrýan etrabyň serhedinde (sektor, ugur boýunça) etrap merkezi (dispetçer nokatlary) radiolakasion gözegçilik zonanyň çäklerinde çelgileriň üstünde goýulýar, uçuşlary ýerine ýetirmek boýunça instruksiýada, kartalarda we dispetçer nokatlaryň shemalarynda, dispetçerleriň iş tilsimatynda görkezilýär.

**Howa gämileriň hereketini dolandyrmagyň alyş-beriş çäkleri**

Uçuşda:

– ýerde sürüş dispetçer bilen start dispetçer nokatlaryň arasynda deslapky start;

– start bilen töwerek dispetçer nokatlaryň arasynda uçuşlary ýerine ýetirmek boýunça instruksiýada görkezilen beýiklik;

– töwerek bilen golaýlaşma dispetçer nokatlaryň arasynda garaşylýan zonanyň ikinji eşelonyň beýikligi (ikinji eşelonyň beýikligi degişli) ýa-da uçuş menzilinden aralykda goýlan araçäk (uçuş-gonuş zonanyň serhedi);

– golaýlaşma bilen ýerli dispetçer nokatlaryň arasynda uçuş menziliniň etrabynyň çäklerinde ikinji aşaky howpsuz eşelon (golaýlaşma zona);

– töwerek bilen ýerli dispetçer nokatlaryň arasynda uçuş menzilden goýlan aralykdaky araçäk;

– golaýlaşma bilen etrap merkezi dispetçer nokatlaryň arasynda uçuş menziliniň etrabynyň beýiklik we aralyk boýunça serhedi;

– etrap merkezi bilen ýerli dispetçer nokatlaryň arasynda howadaky hereketi dolandyrýan etrabynyň çäklerinde ikinji aşaky howpsuz eşelon.

Gonuşda:

– etrap merkezi bilen ýerli dispetçer nokatlaryň arasynda howadaky hereketi dolandyrýan etrabyň çäklerinde ikinji howpsuz eşelon;

– etrap merkezi bilen golaýlaşma dispetçer nokatlaryň arasynda – uçuş menziliniň etrabynyň beýiklik we aralyk boýunça serhedi;

– ýerli dispetçer bilen golaýlaşma dispetçer nokatlaryň arasynda uçuş menziliniň etrabynyň çäklerinde ikinji aşaky howpsuz eşelon (golaýlaşma zona);

– golaýlaşma bilen töwerek dispetçer nokatlaryň arasynda-garaşylýan zonanyň ikinji eşelonyň beýikligi ýa-da uçuş menzilinden goýlan aralykdaky araçäk (uçuş-gonuş zonanyň serhedi);

– töwerek bilen start dispetçer nokatlaryň arasynda gözýetim boýunça gonuşa girişde gözýetim boýunça gonuşa giriş nokadyň başy, abzal boýunça gonuşa girişde glissada giriş nokadyna çenli 600-1000 metr aralykda;

– start bilen ýerde sürüş dispetçder nokatlaryň arasynda – howa gämisi uçuş-gonuş zolagy boşadan pursadynda.

Howa gämisini dolandyrmak, howadaky hereketi dolandyrmagyň alyş-beriş araçäginde howa gämisi ylalaşylan eşelonda (beýiklikde) dispetçer nokadyna birikdirilen howa giňişligine girende başlanýar we bu giňişlikden çykanda howadaky hereketi dolandyrmagyň araçägini uçup geçen pursadynda goňşy howadaky hereketi dolandyrýan edara (dispetçer) dolandyryşa alanda gutarýar.

Howa trassalarda, ýerli howa ýollarynda, goýlan marşrutlarda, awia işleri geçirilýän etraplarda we raýat awiasiýasynyň uçuş menzillerinde howadaky hereketi dolandyrmagyň tertibi uçuşlary ýerine ýetirmek boýunça instruksiýada, işiň tilsimaty, her etrap merkeziniň (dispetçer nokady) ugry boýunça işlenip düzülýän, howadaky hereketi dolandyrmagyň aýratynlyklaryny we uçuşlaryň ýerli şertlerini göz öňünde tutup kesgitlenilýär.

Dispetçerler howa gämileriniň hereketini goýlan eşelonlaryň interwallaryny ýerine ýetirip dolandyrmaga borçly. Radiolakasion gözegçilik bolanda olar howa gämileriniň ekipažlaryna howa trassalaryň, ýerli howa ýollarynyň, koridorlaryň, marşrutlaryň we beýiklige galyş, iniş we gonuşa giriş shemanyň ininden çykandygyny habar bermäge borçly.

Dispetçer uçuşda aýratyn ýagdaý ýüze çykandygy barada habary alanda, howa gämisiniň ýerleşýän ýerini kesgitlemäge we bu barada gözleg-halas ediji gullugyna habar bermäge, habar beriş shema boýunça bolan ýagdaýy we edilen çäreleri barada habar bermäge, howa gämisiniň howpsuz uçuşy üçin gerek bolan çäreleri üpjün etmäge, onuň dolandyryşynda bolan howa gämileriniň ekipažlary bilen radio alyş-beriş düzgünlerini berk ýerine ýetirmäge borçly.

Howa gämisiniň komandiri ätiýäç uçuş menziline gitmekligi barada karara gelenden soň, dispetçer borçly:

– ekipaža ätiýäç uçuş menziliniň howa gämisini kabul etmäge taýýardygy barada habar bermeli;

– degişli howadaky hereketi dolandyrýan edaralary bilen uçuş marşruty, eşelony (beýikligi) ylalaşmaly, ekipaža habar bermeli;

– howa gämisiniň komandiriniň soramagynda uçuş marşruty, eşelony (beýikligi), trassa boýunça howa ýagdaýy we beýleki maglumatlary bermeli;

– ätiýäç uçuş menziline ugradylan howa gämisi barada gerek bolan maglumatlary goňşy dispetçer nokadynyň dispetçerine habar bermeli;

– goňşy dispetçer nokadynyň dispetçerine howadaky hereketi dolandyrmagy bermek pursadyna çenli, howa gämisiniň hereketine gözegçiligi ýerine ýetirmeli.

Howa gämisiniň komandiriniň talaby boýunça ätiýäç uçuş menziline uçuşy amatly profel boýunça, gerek bolan ýagdaýda gysga aralyk boýunça üpjün etmeli. Awtomatiki habar beriş ýok ýagdaýynda ýa-da ekipažyň soramagy boýunça dispetçer ekipaža ätiýäç uçuş menziliniň hakyky we boljak howa baradaky maglumaty habar bermäge borçly.

Dispetçer radiolokasion gözegçilik bolan ýagdaýynda howa gämileriniň radiolokasion bellikleriň sepleşmegine ýol bermeli däl, eger bu howa gämileriniň arasynda dikligine eşelonyň interwallary üpjün edilmeýän bolsa.

Dispetçerler hemme ýagdaýlarda ekipažyyň soramagy boýunça howa gämisiniň bortuna uçuş menziliniň hakyky we boljak howa barada maglumatlary bermäge borçly.

* 1. **Uçuş menziliniň etrabynda howadaky hereketi dolandyrmak**

Ýerde sürüş dispetçer nokadynyň dispetçeri ekipažyň soramagynda howa gämisini tirkege almak, hereketlendirijileri işletmek, deslapky startda sürmek, uçuş menziliniň dispetçer nokadynyň dispetçeriň rugsady bilen rugsat edýär, uçuş wagtyny göz öňünde tutmagy bilen uçuşyň magnit ýol burçuny, marşruty we sürüş şertlerini aýdýar. Uçuş menziliniň etrabynda maglumatlary awtomatlaşdyrylan ýagdaýda berilýän bolsa, onda magnit ýol burçy aýdylmaýar.

Start dispetçer nokadynyň dispetçeri howa gämisini ýerine ýetiriji starta (uçup başlaýan ýerine) çenli sürmek rugsadyny ekipažyň soramagynda we ekipaža uçuş şertlerini, çykyş manýowry ýerine ýetirmek, tertibini we basganjaksyz beýiklige galmak, tertibi töwerek gonuş dispetçeriň razylygy bilen berýär.

Start dispetçer nokadynyň dispetçeri howa gämisiniň uçuşyna rugsadyny ekipaž uçuşa taýýarlygy barada habar berende rugsat edýär. Uçuşa rugsat bermek, töweregiň beýikligini eýelemäge rugsat bolýar. Birnäçe uçuş-gonuş zolaklaryndan bir wagtda uçuşlar ýerine ýetirilende goşmaça start dispetçer nokadynyň dispetçeri howa gämisiniň uçuşyna öz rugsadyny diňe esasy start dispetçer nokadynyň dispetçeriniň rugsady bilen berýär.

Start dispetçer nokadynyň dispetçeri gonuş dispetçerine “Uçuş-gonuş zolagy boş” habary we howa gämisiniň uçuşyna rugsadyny diňe uçuş meýdançada päsgelçilikleriň ýokdugyna doly göz ýetirende berip biler. Uçuş meýdanynda päsgelçilikleriň ýokdugyny start dispetçer nokadynyň dispetçeri gözýetim bilen ýa-da ekipažyň uçuş-gonuş zolagyny boşadandygyny habaryndan kesgitleýär, görünmeýän ýerlerde, çylşyrymly meteorologik şertlerde we gije, hereket gullugynyň hünärmenleri radio we ýagtylyk tehniki enjamlary bar bolan ýörite awtoulagy ulanýarlar.

Howa gämileri kabul edilýän we ugradylýan wagtynda uçuş-gonuş zolagynda (uçuş zolakda) bejeriş we beýleki işleri ýerine ýetirmek, zerurlygy bolanda start dispetçer nokadynyň dispetçeri borçly:

– uçuş-gonuş zolagyna tehniki we beýleki serişdeleri çykarmak diňe uçuş ýolbaşçynyň rugsady bilen berilýär, bu serişdelerde we uçuş ýolbaşçysynyň awtoulagynda radio-ýagtylyk tehniki enjamlary we ikitaraplaýyn radio aragatnaşyk bolmaly;

– uçuş-gonuş zolagynda işleriň başlamagy, arasynda bes edilmegi, gutarandygy barada maglumaty uçuş ýolbaşçysyna habar bermeli;

– her 15 minutden radio aragatnaşygyň bardygyny barlamaly;

– uçuş-gonuş zolagynda iş ýolbaşçy bilen radio aragatnaşyk bes edilse, uçuş-gonuş zolagynda tehniki serişdeleriň ýagtylandyryjy signallary ýeterlikli işlemese, uçuş ýolbaşça habar bermeli;

– uçuş-gonuş zolagy tehniki we beýleki serişdelerden boşadylmagy, howa gämisiniň gonmagy ýa-da uçmazyndan 5 minut öň buýruk bermeli we bu buýrugyň ýerine ýetirilişine gözegçilik etmeli.

Start dispetçer nokadynyň dispetçeri howa gämisiniň ekipažyna uçuşa rugsat bermegi **gadagan** edýär, eger:

– uçuş-gonuş zolagyň üst örtügi 4.6.11., 4.6.12. [13] talaplaryna gabat gelmeýän bolsa;

– başga howa gämisi uçýar ýa-da ikinji aýlawa gidýär ýa-da onuň ýerleşýän ýeri howpsuz interwallary üpjün etmeýär;

– uçuş zolagynda päsgelçilikler bar;

– uçuşyň howpsuzlygyna howp salýan howply meteorologik şertler ýa-da guşlaryň topary bar bolsa;

– bar bolan howa, uçuş üçin goýlan minimumdan pes bolsa;

– güýçli ýagyş ýaganda, meteorologik gözýetim 600 metrden pes bolsa (uçuş-gonuş zolagynda ýokary we pes intensiwli yşyklaryň gözýetimi göz öňünde tutulmaýar);

– ýeliň tizligini, ugruny göz öňünde tutup, uçuş menziliniň uçuşy ýerine ýetirmek boýunça instruksiýasynda görkezilen çäklendirmelerden ýokary bolsa.

Start dispetçer nokadynyň dispetçerine howa gämisiniň ekipažyny, uçuşa başlan wagtynda we 200 metr beýiklige çykýança radio aragatnaşyga çagyrmak **gadagan**, aýratyn ýagdaýlardan başga, haçan-da ekipažyň uçuş howpsuzlygyna howp abanýandygy barada habary bermek zerur bolsa.

Golaýlaşma we töwerek dispetçer nokadynyň dispetçerleri:

– howa gämileriň ekipažlaryna howa ýagdaýy barada (gerek bolan ýagdaýda) we meteorologik şertler barada (meteo kanalyň ýok ýagdaýynda) maglumat berýär;

– 7.6.12. we 7.6.13. [13] uçuş düzgünleriň talaplaryny ýerine ýetirmek şerti bilen geçiş eşelondan inmegi rugsat edýär we goýlan shemalar ýa-da tabşyrylan traýektoriýa boýunça uçuşa, olaryň ýerine ýetirilişine gözegçilik edýär;

– howpsuz interwallaryň aralygyndan az bolmadyk ýagdaýda howa gämileriniň aýrylyşdyrmagyny üpjün etmek.

Howa gämileriniň arasynda interwallary dolandyrmak maksady bilen dispetçere tizliklerini üýtgetmek rugsat edilýär.

Uçuş ýolbaşçy we hereket gullugynyň dispetçerleri ätiýäç uçuş-gonuş zolagynyň ýagdaýyny we işe taýýarlygyny bilmäge borçly we gerek bolsa, gonuşa ýa-da ätiýäç uçuş menziline gitmeklige çözgüt çykarar ýaly ekipaža bu barada habar bermeli.

Töwerek dispetçer nokadynyň dispetçeri gonuşa girýän howa gämisi bilen aragatnaşygy goýandan soň, ony tanamaga borçly (radiolokasion gözegçilik bar bolsa), howa gämisiniň ekipažy goýlan iniş shemasyny ýerine ýetirişine we gonuşa girişine üznüksiz gözegçilik etmeli. Howa gämisiniň inişini üpjün etmeli, gonuşa girmegi üçin howpsuz interwallary ýerine ýetirmeginde we ekipaža gonuşa giriş şertlerini aýtmaly.

Howa we meteorologik ýagdaýlara baglylykda dispetçer ekipaža gonuş ulgamyny ýa-da gonuş ulgamyň režimini üýtgetmäge maslahat bermäge hukugy bar.

Töwerek dispetçer nokadynyň dispetçeri çylşyrymly meteorologik şertlerde gonuşa girýän howa gämisiniň dördünji öwrüme çenli gelýänçe (gönüden girende glissada giriş nokady) meteorologik gözegçiden meteorologik elementler barada takyk maglumatlary almaly we olary ekipaža bermeli. Dispetçer gözegçi meteorologik şertler üýtgändigi we howply meteorologik ýagdaýlar döreýändigi habar alanda, şol wagt ekipaža habar bermeli.

Gözýetim boýunça gonuşa girende, ekipažyň uçuş-gonuş zolagy bilen görüş kontaktyny goýandygy habar berende töwerek dispetçer nokadynyň dispetçeri radiolokasion gözegçilik bar ýagdaýynda, howa gämisiniň goýlan manýowr zonasyna girmegine gözegçilik etmek, gözýetim boýunça girişe rugsadyny tassyklamaly, uçuş-gonuş zolagynyň belgisini görkezmek ýa-da ikinji aýlawa gitmekligine görkezme bermek we abzal boýunça ikinji aýlawa gitmek shemasynda uçuşa gözegçilik etmek.

Töwerek dispetçer nokadynyň dispetçeri howa gämisiniň saýlan ulgamy boýunça girişini üpjün edýär. Ekipaža gonuş ulgamlarynyň işlemeýändigi ýa-da düzüw däldigi barada maglumaty bermäge borçly we oňa başga gonuşa giriş serişdelerini ulanmagy maslahat bermeli.

Howa gämisi kategoriýaly minimum boýunça gonuşa girende, gonuş çyzygynyň öňünde we radio maýaklaryň zonalarynda başga howa gämileri (päsgelçilikler) bolmaly däl.

Start dispetçer nokadynyň dispetçeri gonuşa rugsadyny diňe howa gämisiniň komandirinden taýýarlygy barada habary alandan soň berýär.

Dispetçer howa gämisine gonuşy gadagan etmäge borçly we ikinji aýlawa gitmäge görkezme bermeli, eger:

– howa gämisi gonuş radiolokator boýunça gonuşa girende daşky getiriji radiomaýak we içki getiriji radiomaýak arasynda gönüden gonuşa giriş meýdançada ugrunyň ýa-da glissadanyň gyşarmasy rugsat edilen çäklerden ýokary bolsa;

– howa giňişliginde howa gämisiniň iniş ýolunda uçuşyň howpsuzlygyna howp salýan päsgelçilikler bar bolsa;

– gonuş gönüsinde howa gämileriniň arasynda howpsuz interwallaryň bozulmagynyň howpy ýüze çyksa;

– gonuş gönüsinde gonuşyň howpsuzlygyna howp salýan howply meteorologik ýagdaýlar ýa-da guşlar bar bolsa;

– uçuş-gonuş zolagynda gözýetim uçuş menziliniň goýlan minimumyndan kiçi ýagdaýynda;

– buludyň aşaky serhedi (dikligine gözýetim) 7.6.11. we 7.6.12. [13] uçuş düzgünleriniň goýlan talaplaryndan kiçi bolsa;

– ýeliň tizligini, ugruny göz öňünde tutup, uçuş menziliniň uçuşy ýerine ýetirmek boýunça instruksiýasynda görkezilenden ýokary bolsa;

– güýçli ýagyş ýaganda meteorologik gözýetim 1000 metrdan az ýagdaýynda;

– dispetçeriň ekipaža gysga wagtda bermeli maglumaty: uçuş-gonuş zolakda gözýetimiň üýtgemegi 2000 metr we ondan pes we buludyň aşaky serhediniň beýikligi 200 metr we ondan pes.

Start dispetçer nokadynyň dispetçeri howa gämisiniň hereketine içki radiomaýagy uçup geçen pursatyndan başlap tä uçuş-gonuş zolagyny boşadýança gözegçilik etmeli. Howa gämisiniň gonuşa giriş ýagdaýynda start dispetçer nokadynyň dispetçerine ekipažy aragatnaşyga çagyrmak **gadagan**, uçuşyň howpsuzlygyna howp salýan ýagdaýlardan başga.

Bir wagtda ýerine ýetirilýän gatnawlaryň intensiwligi we uçuş menzilinde uçuşlar, uçuş menziliniň etrabynda uçuşlary ýerine ýetirmek boýunça instruksiýasynda görkezilen kadalardan ýokary ýagdaýynda uçuş ýolbaşçysynyň çözgüdi bilen uçuş menzilinde uçuşlary wagtlaýynça bes edilip bilner.

Howa gämisiniň hereketini dolandyrmak, uçuş menziliniň etrabynyň üstünden geçýän, gonmaýan, howa koridorlary we marşrutlaryna degişli dispetçer nokatlary bilen üpjün edilýär.

Howa gämisiniň uçuş menziliniň uçuş zonasynyň üstünden uçmagyny diňe ony aýlanyp geçip bolmaýan ýagdaýynda rugsat edilýär. Uçup geçmekligiň tertibi, howa gämisiniň hereketiniň howpsuzlygyny üpjün etmek çäreleri, uçuş menziliniň etrabynyň uçuşy ýerine ýetirmek instruksiýasynda we dispetçeriň işiniň tilsimatynda görkezilýär.

Howa menzillerinde howadaky hereketi dolandyrmak edarada ýerli howa ýollary ýok ýagdaýynda, uçuş menziliniň etrabynda meteorologik şertler barada maglumatlary we uçuş meýdanynyň ýagdaýyny howa gämisiniň ekipažyna gonuşa (uçuşa) çözgüt çykarmak üçin, dispetçer-maglumatçy ýa-da howa menziliniň başlygy, degişli taýýarlygy bar bolsa berýär.

* 1. **Howa trassalarda we ýerli howa ýollarynda howadaky hereketi dolandyrmak**

Etrap merkezi (ýerli dispetçer nokady) dispetçerleri howadaky hereketi goýlan etrabynda howadaky hereketiniň goňşy etrap merkezi (dispetçer nokatlary) we beýleki edaralaryň howadaky hereketiniň edaralary bilen özara hereketini dolandyrýarlar.

Raýat awiasiýasynyň özara hereket edýän howadaky hereketi dolandyrýan edaralaryň we beýleki edaralaryň howadaky hereketi dolandyrýan edaralaryň arasynda howa gämisiniň hereketiniň dolandyryşyny bermek, goýlan araçäkde we öňünden ylalaşylan eşelonlarda (beýiklikde) ýerine ýetirilýär.

Etrap merkezi (ýerli dispetçer nokady) dispetçerleri howa gämisiniň hereketini dolandyranda bellenilen we ätiýäç uçuş menzillerde meteorologik ýagdaýy we olaryň tehniki ýagdaýyny bilmäge borçly.

Bellenilen (ätiýäç) menzilde meteorologik şertleriň erbetleşendigini ýa-da howa gämilerini kabul etmekligi bes edendigi barada maglumatlary alan dispetçer, dolandyryşynda bolan howa gämisiniň ekipažyna şol pursat haýal etmän habar bermäge borçly.

Bellenilen uçuş menziliniň etrap merkezi (ýerli dispetçer nokady) dispetçerleri, trassa boýunça etrap merkezi (ýerli dispetçer nokady) dispetçerlerine meteorologik şertleriň erbetleşendigi barada we ätiýäç uçuş menzilleri barada öz wagtynda maglumat bermäge borçly.

Etrap merkeziniň (ýerli dispetçer nokady) dispetçeri howa gämisini gidiş aralygyna çenli uçuşy dowam etjekdigi barada maglumat alanda, gidiş araçägi onuň etrabynda ýerleşen bolsa, bellenilen we ätiýäç uçuş menzillerinde hakyky we boljak howany, olaryň tehniki taýdan taýýardygyny takyklamaga borçly we bu habarlary ekipaža howa gämisi gidiş araçägi uçup geçýänçä habar etmeli.

Harby howadaky hereketi dolandyrýan edaranyň dolandyryşynda bolan howa gämisi howa trassany (ýerli howa ýollary) kesip geçmekligi gerek bolan ýagdaýynda, ekipaža ony kesip geçmek rugsadyny harby howadaky hereketi dolandyrýan edara (etrap merkezi harby sektory) howa trassanyň bu böleginde howadaky hereketi dolandyrmagy ýerine ýetirýän raýat etrap merkezi sektory bilen kesişme şertlerini ylalaşandan soň berýär. Howa trassany kesip geçmek pursadyny 15 minutdan az bolmadyk wagta rugsat etmeli.

Howa gämisi golaý ýerleşen birnäçe howa trassalaryny yzygiderli kesip geçende, ekipaža bu trassalary kesip geçmegi üçin rugsat berlip bilner.

Howa trassanyň (ýerli howa ýollarynyň) golaýynda ýerleşen uçuş menzilinden howa gämisi uçanda, howa trassany kesip geçmek rugsady howa gämisiniň komandirine bu merkeziň raýat sektory bilen etrap merkezi harby sektoryň ylalaşmagynda kesişme şertleri uçuşdan öň aýdyp rugsat edilýär.

Kesişme howadaky hereketi dolandyrýan raýat we harby edaralaryň gözegçiliginde ýerine ýetirilýär. Howa gämisiniň komandiri uçuşy gönüden-göni dolandyrýan harby edara bilen radio aragatnaşykda bolmaly.

Uçuş menziliniň ýerli howa ýollarynyň nokatlarynyň dispetçerleri we ýerli dispetçer nokadynyň gözegçilik edýän etraplarynda awiasion işler ýerine ýetirilende hereket gullugynyň dispetçeri borçly:

– uçuşlary meýilleşdirmek we dispetçer üpjünçiligi ýerine ýetirmek;

– daýanç bazanyň dispetçer nokatlary bilen hereket etmek;

– daýanç bazalara meteorologik maglumatlary we uçuşlaryň çäklendirmelerini, gadagan edilen düzgünler barada maglumatlary bermek;

– howadaky hereketiniň meýilnamasynyň ýerine ýetirilişine we onuň bilen bagly howa gämileriniň uçuşlaryna gözegçilik etmek;

– aşaky eşelonyň aşagynda ýerli howa ýollary boýunça uçuşlary ýerine ýetirýän howa gämileriniň ekipažlaryna ýerli howa ýollaryna degişli awiasion işleriň etraplarynda howa ýagdaýy barada maglumat bermek.

* 1. **Türkmenistanyň howa giňişliginde daşary ýurt howa gämileriniň hereketini dolandyrmagyň aýratynlyklary**

Daşary ýurt howa gämileriniň howadaky hereketine gözegçiligi we olary uçuş menziliniň etraplarynda howadaky hereketini dolandyrýan etraplaryň serhetlerinde dolandyrmagy raýat awiasiýasynyň howadaky hereketi dolandyrýan edara ýerine ýetirýär.

Uçuş menziliniň etrabynda daşary ýurt howa gämileriniň howadaky hereketi dolandyrylyşy ýerine ýetirilende geçiş eşelonyň aşagynda uçuşyň beýikligi QFE (uçuş-gonuş zolagynyň bosagasynyň derejesindäki basyş) basyş boýunça berilýär we saklanylýar. Howa gämileriniň ekipažlaryna bu barada habar berilýär.

QFE aňlatmalary (uçuş-gonuş zolaklaryň bosagasynyň derejesindäki basyş) ATIS habarlarda görkezilýär, şeýle-de ekipažyň soramagy boýunça howadaky hereketi dolandyrýan edara habar berýär.

QFE aňlatmalary mm. sim. süt. we millibarda (gektopaskalda) görkezilýär.

QNH aňlatmalary millibarda (gektopaskalda) ekipažyň soramagy boýunça howadaky hereketi dolandyrýan edara habar berýär.

**3. Uçuşlary ýerine ýetirmek**

**3.1. Esasy talaplar**

Ekipažyň agzalary uçuşlary ýerine ýetirende hakyky Düzgünleriň, uçuşda ulanmak ýollanmasyna, özara hereketi boýunça instruksiýa we ekipažyň işiniň tilsimaty, şeýle-de “Türkmenhowaýollary” agentliginiň uçuşlaryň ýerine ýetirilişini gurnaýan norma görkeziji resminamalaryň talaplaryna ýollanmaga borçly.

Ýolagçylar äkidilende, uçuşdan öň ekipaž öz iş ýerlerini eýelän pursadynda we uçuşdan soň hereketlendirijileri öçürýänçä ekipažyň kabinasynyň gapysy gulplanan bolmaly. Gapyny diňe howa gämisiniň komandiriniň rugsady bilen goýlan signallar boýunça seresaplylyk çäreleri ýerine ýetirilende açmak bolýar.

Uçuş tabşyrygyny ýerine ýetirmek bilen bagly däl adamlara ekipažyň kabinasynda bolmak **gadagan**.

Ekipažyň uçuş düzüminiň agzalary uçuşy ýerine ýetirende, öz iş ýerinde bolanda kürsüleriň guşaklary ötürilen bolmaly. Hyzmat edýän düzümiň işgärleri uçuş we gonuş ýerine ýetende, guşak bilen ötürilen bolmaly. Ekipažyň agzalaryň daňylýan ulgamlarynda gerişleri daňmak göz öňüne tutulan howa gämilerinde ekipažyň agzalary (uçuş düzümi we hyzmat edýän düzüm) howa gämi uçuşy we gonuşy ýerine ýetirende guşaklary ötürilen bolmaly. Ýolagçylar sürüşden başlap, uçuş eşelona (beýiklige) galýança we inişden başlap, duralga barýança, şeýle-de howa gämisiniň komandiriniň talaby boýunça hemme ýagdaýlarda howpsuzlyk kemerleri ötürilen bolmaly.

Howa gämisiniň komandiri uçuşyň dowamynda öz iş ýerinde bolmaga borçly. Iş ýerini az wagta goýmak uçuşyň gowy şertlerinde rugsat edilýär.

Bu ýagdaýda howa gämisini 2-nji uçarman dolandyrýar, ekipažyň galan agzalary öz iş ýerlerinde bolmaly. Ekipažyň kabinasyndan az wagtlyk çykmak diňe ekipažyň bir agzasyna rugsat edilýär, aýratyn ýagdaýlarda howa gämisiniň komandiriniň çözgüdi boýunça rugsat edilýär.

Ekipažyň agzalary kabinada öz iş ýerlerinde bolmaga borçly, geçiş beýikligiň (eşelonyň) aşagynda uçuşlar ýerine ýetirende öz borçlaryny ýerine ýetirer ýaly.

Ekipažyň agzalaryna howa gämisiniň komandiriniň rugsady bolmasa öz iş ýerlerini goýup gitmek **gadagan**.

Uçuş ýerine ýetirilende, uçarmanyň biri howa gämisiniň giňişlikde ýerini we tabşyrylan eşelony (beýikligi) saklaýandygyny elmydama gözegçiligi ýerine ýetirmäge borçly. Ýakylan awtopilotly uçuşda howa gämisini dolandyrýan ekipažyň agzasy, manýowry ýerine ýetirmeklige başlamazdan öň ekipaža bu barada duýdurmaly.

Ekipaž uçuşda ulanmak ýollanmasyna goýlan araçäklerde uçuşa taýýarlygyň nobatdaky etabyny, uçuşy, uçuşdan soň karta boýunça kontrol barlaglaryň operasiýalaryny ýerine ýetirmäge taýýardygyny barlamaga borçly.

Sürüş, beýiklige galmak, iniş, gonuşa giriş we gonuş etraplarda ekipažyň agzalaryna uçuşy ýerine ýetirmek bilen bagly bolmadyk gürrüňleri, işleri alyp barmak **gadagan**.

Uçuşyň dowamynda, esasan, howa trassalaryň kesişýän ýerlerinde ekipaž seresaplylygy, daşky radio alyş-berişe üznüksiz gözegçilik etmek we howa gämisiniň ýerleşýän zonasynda howa ýagdaýy seljermäge borçly.

Ekipažyň kabinasynyň äpişgelerini uçuşda aňyrsy görünmeýän perde bilen ýapmak **gadagan,** aýratyn ýagdaýlardan başga haçan-da okuw we türgünleşik uçuşlarda perdeler ulanylsa, bir oturgyçda açyk perdeli barlagçy otursa (uçarman). Gijeki uçuşlarda ekipažyň kabinasynyň umumy ýagtylygy gerek bolan ýagdaýda howa gämisiniň komandiriniň rugsady bilen ýakylýar.

Gije we gündiz uçuşlarda çyralar howa gämisini anyklamak üçin, şeýle-de guşlar bilen çaknyşmagyň öňüni almak üçin ýakylyp bilner.

Howa gämileriniň ekipažlary hereket gullugynyň dispetçerleri bilen arasyndaky radio alyş-beriş, goýlan düzgünlere we frazeologiýa baglylykda alnyp barylýar. Geçiş eşelonyň (beýikligiň) aşagynda uçuşlar ýerine ýetirilende, ekipaž radio aragatnaşygy ugrukdyrylan mikrofonlary we laringafonlary ulanyp ýerine ýetirýär.

Ekipažyň agzalary hemme gulluk gürrüňlerini uçaryň gürrüň gurluşyny ulanyp, ýerine ýetirmäge borçly. Gürrüňleriň maglumatyny elmydama ýazýan mikrofonlar bilen enjamlaşdyrylan howa gämilerinde uçaryň gürrüň gurluşyny uçuşda ulanmaly ýollanmasynyň maslahatlaryna baglylykda ulanylýar.

Ekipaž hereket gullugynyň dispetçerine uçuş şertleriniň we sürüşiň kynlaşandygyny, syn edilýän howply meteorologik ýagdaýlar, howa gämileri we başga material obýektler bilen howply ýakynlaşandygyny habar bermäge borçly. Ekipaž hereket gullugynyň dispetçeriniň soramagynda uçuş şertleri barada oňa maglumat bermäge borçly.

Ekipažyň agzalaryna we ýolagçylaryna uçuşyň dowamlylygyna garamazdan howa gämisiniň bortunda çilim çekmek **gadagan**. “Çilim çekmeli däl” ýagtylyk-signal tablosy howa gämisiniň bortunda ýolagçylaryň bolan wagtynda ýakylgy bolmaly.

Uçuşda ekipažyň agzalarynyň nahary iýmek wagtyny we nobatyny howa gämisiniň komandiri kesgitleýär. Bir wagtda uçarmanlaryň ikisine-de nahar iýmek **gadagan**.

ATIS maglumat ulgamy bilen enjamlaşdyrylan howa menzillerinde, ekipažyň startyň we gonuşyň öňünden taýýarlyk ýagdaýynda maglumaty diňleýär we uçanda sürüş, start dispetçerlerine, uçup gelende töwerek we golaýlaşma dispetçerine habar berýär.

**3.2. Howa gämisini tirkege almak, işletmek, sürmek**

Ekipaž kabinada öz iş ýerlerine geçenden soň, howa gämisiniň komandiriniň ýolbaşçylygynda uçuşdan öňki taýýarlyk geçirilýär we ekipažyň uçuşa taýýardygyny habar bermegi bilen taýýarlygyny gutarýar.

Bortda awariýa radiobekediň ýok ýagdaýynda, uçuş **gadagan** edilýär.

Uçuş menzil boýunça howa gämisiniň hereketi (tirkege almak, sürmek) hereket gullugynyň dispetçeriň rugsady bilen ýerine ýetirilýär. Hereket, uçuş menzilinde goýlan hereket shema baglylykda, marker bellikler boýunça hereket gullugynyň dispetçeri bilen üznüksiz ikitaraplaýyn aragatnaşygyň bolmagynda ýerine ýetirilýär.

Uçuş menzili boýunça howa gämisiniň hereketini dolandyrýan dispetçer indikilere jogap berýär:

– çäklendirmeler barada maglumatlaryň dogrulygyna;

– goýlan shema boýunça hereketiň şertlerini we rugsadyny bermäge;

– howa gämileriň ýerleşýän ýerini, şol sanda bir marşrutdan barýan gözýetimiň çäklendirilen şertlerinde (400 m pes) sürüşi barada maglumatlar. Uçuş menzillerinde we meýdançalarda hereket gullugynyň dispetçeriniň ýok ýagdaýynda, sürüş marşrutyny ýerine ýetirmegine howa gämisiniň komandiri jogap berýär. Gerek bolan ýagdaýynda sürüşden öň howa gämisiniň komandiri uçuş meýdanyny barlamaga borçly.

Belli bir kysymly howa gämisini tirkege almak boýunça instruksiýada goýlan düzgünlere baglylykda howa gämisiniň tirkegi ýerine ýetirilýär. Tirkegiň howpsuzlygyna, tirkegi dolandyrýan inžener-awiasiýa gullugynyň işgäri jogap berýär.

Howa gämisi işledilende we tirkege alnanda inžener-awiasiýa gullugynyň işgäri bilen howa gämisiniň aragatnaşyk gurluşy ýa-da radio boýunça ikitaraplaýyn aragatnaşyk saklanmaly, bu aragatnaşyk bolmadyk howa gämilerinde gözýetim boýunça goýlan signallaryň kömegi bilen ýerine ýetirilýär.

Hereketlendirijileri işletmek, gyzdyrmak we ulanyp görmek, uçuş menziliniň uçuşlary ýerine ýetirmek boýunça instruksiýada görkezilen ýörite enjamlaşdyrylan meýdançalarda (sürüş ýodajygyň meýdançasy) ýa-da duralgalarda hereket gullugynyň dispetçeriň rugsady bilen ýerine ýetirilýär. Hereketlendirijiler tirkegiň prosesinde işledilip bilner, eger bu uçuşlary ýerine ýetirmek boýunça instruksiýada göz öňüne tutulan bolsa.

Howa gämisiniň duralga ýerinden sürüp çykmagyny, howa gämisiniň çykyşyny üpjün edýän inžener-awiasiýa gullugynyň jogapkär işgäriniň signallary boýunça ýerine ýetirilýär. Duralga ýerine sürüp girmegi, öňünden çykyp kabul edýän inžener-awiasiýa işgäriň signallary boýunça ýa-da ýagtylyk-signal gurluşlary boýunça ýerine ýetirilýär.

Howa gämisi duralga ýerinden çykanda (girende), ekipažyň sürüş düzgünlerini ýerine ýetirmeginiň howpsuzlygyna inžener-awiasiýa gullugynyň işgäri jogap berýär. Howa gämi ýagtylyk-signal gurluşlar boýunça duralga ýerine girende, howa gämisiniň komandiri jogap berýär.

Eger howa gämisi marker bellikler boýunça goýulmadyk bolsa, onda howa gämisiniň komandiri şol pursat hereket gullugynyň dispetçerine bu barada habar bermäge borçly.

400 m-den pes gözýetimde ýagtylyk-signal gurluşlar we radio beket bilen enjamlaşdyrylan awtoulag (Follo me) howa gämisiniň öňünden dolandyrýar. Gije ekipažyň talaby boýunça awtoulag howa gämisiniň öňünden sürüp biler.

Ekipaža sürmek gadagan edilýär, eger:

– tormoz ulgamlarda basyş goýlan çäklerden pes bolsa ýa-da tormozda näsazlyklar ýüze çyksa;

– howa gämisiniň çykyşyny üpjün edýän inžener-awiasiýa gullugynyň jogapkär işgäriniň rugsady we hereket gullugynyň dispetçeriň rugsady bolmasa;

– sürüş ýodajyklaryň we duralga ýerleriň ýagdaýy talabalaýyk däl, päsgelçilikleriň bolmagy zerarly sürüşiň howpsuzlygy üpjün edilenok.

Howa gämisiniň komandiri sürüşiň başynda tormozyň hereketini barlamaga borçly.

Sürüşi howa gämisiniň komandiri ýa-da onuň görkezmesi boýunça ikinji uçarman ýerine ýetirýär. Ekipaž sürüşi ýerine ýetirende, daş-töweregindäki ýagdaýa seretmäge borçly we komandira päsgelçilikler barada duýdurmaly. Howa gämisiniň komandiri sürüş marşrutynda päsgelçiligi gören ýagdaýynda, çaknyşmagyň öňüni almak üçin çäreleri görmeli we hereket gullugynyň dispetçerine päsgelçilik barada habar bermäge borçly.

Howa gämisiniň komandiri sürüşiň tizligini sürüş ýodajygyň (uçuş-gonuş zolagyň, gruntyň) ýagdaýyna, päsgelçilikleriň barlygy we gözýetimiň şertlerine baglylykda saýlaýar. Sürüş päsgelçilikleriň golaýynda, howa gämileriniň hereketiniň intensiw zonalarynda, ýörite awtoulag, adamlar, şeýle-de çäklendirilen gözýetimde howa gämisiniň howpsuz durmagyny üpjün edýän tizlikde ýerine ýetirmeli. Howa gämisiniň komandiri sürüş üçin saýlan tizliginiň esaslydygyna jogap berýär.

Howa gämileri bir-biriniň garşysyna sürenlerinde olaryň ekipažlary sürüşiň tizligini minimala çenli kiçeltmäge we sag tarapyndan saklanyp, çep taraplary bilen aýrylyşmaga borçly. Kesişýän ugurlarda ýakynlaşanda sag tarapyndan başga howa gämisini görýän howa gämisiniň komandiri sürüşi bes etmäge borçly. Sürüşi ýerine ýetirýän howa gämisini ozup geçmek **gadagan**.

Howa gämisini sürende (tirkegde) uçuş-gonuş zolagy we sürüş ýodajygyny kesip geçmek, (eýelemek) hereket gullugynyň dispetçeriň rugsady bolmasa **gadagan**. Ekipaž (tirkegi ýerine ýetirýän işgärler) uçuş-gonuş zolagyny we sürüş ýodajygyny kesip geçende (eýelände) maksimal howpsuzlygy ýerine ýetirmäge borçly.

Howa gämisini bellemek üçin tirkegiň aeronawigasion (ýyldyraýan) yşyklary ýakyp ýerine ýetirilýär. Gije sürüş, şeýle-de gündiz gözýetim 2000 metr we ondan pes bolanda ýakylan aeronawigasion yşyklar we faralar bilen ýerine ýetirilýär. Ýyldyraýan yşyklar gije-gündiz hereketlendirijiler işläp başlandan (hereketiň başy we tirkeg) tä olar durýança, ýakylgy bolmaly.

Howa gämisi ýerine ýetiriji starty eýelemezden öň, ekipaž ATIS-dan ýa-da hereket gullugynyň dispetçerinden uçuş menziliniň etrabyndan çykyşyň we uçuşyň şertleri barada, şeýle-de hakyky howanyň uçuş üçin minimuma gabat gelmegini, ýeriň üstünde ýeliň tizligini we onuň ugruny göz öňünde tutup, baha bermek, uçuş-gonuş zolagynyň ýagdaýyny, goýlan çäklendirmeler barada maglumat almaga borçly.

**3.3. Uçuş**

Uçuş howa gämisiniň ekipažy taýýarlygy barada habaryndan we hereket gullugynyň dispetçeri rugsadyny berenden soň ýerine ýetirilýär, bu aşakdakylary aňladýar:

– uçuş-gonuş zolagynyň üst örtügi hakyky Düzgünleriň 4.6.11.we 4.6.12. [13] düzgünleriň talaplaryna jogap berýär;

– uçýan howa gämisi üçin howpsuz interwal üpjün edilen;

– uçuş zolagynda päsgelçilikler ýok;

* ekipaža töweregiň beýikligini eýelemäge rugsat edilen.

Hereket gullugynyň dispetçeriň ýok uçuş menzilinde (gonuş meýdançada) uçuş howa gämisiniň komandiriniň çözgüdi boýunça ýerine ýetirilýär.

Ekipaža uçmak gadagan edilýär, eger:

– güýçli ýagyşly şertlerde meteorologik gözýetim 600 metrden pes (ýokary intensiwly yşyklar boýunça gözýetim hasaba alnanok) bolsa;

– hakyky howa goýlan minimumdan pes bolsa;

– howa gämisiniň üsti öl gar, buz bilen örtülen bolsa;

– uçuşyň howpsuzlygyna howp salýan howply meteorologik şertler ýa-da guşlaryň üýşmegi bar ýagdaýynda;

– ýeriň üstünde ýeliň tizligi we ugry, uçuş-gonuş zolagynyň üst örtüginiň ýagdaýy we ilişme koeffisiýenti kysymly howa gämi üçin uçuşda ulanmaly ýollanmasynda goýlan çäklendirmelere gabat gelmegi;

– howa gämisiniň uçuş massasy, uçuşyň hakyky şertleri üçin rugsat edilenden ýokary bolsa;

– başga howa gämisi ikinji aýlawa gidýär;

* öňünde uçuş zolakda päsgelçilikler bar.

Düzgün boýunça howa gämisiniň uçuşy uçuş-gonuş zolagynyň başyndan ýerine ýetirilýär. Uçuşy uçuş-gonuş zolagynyň başyndan däl ýerine ýetirmek indiki şertlerde rugsat edilýär, eger:

– uçuş menziliniň uçuşlary ýerine ýetirmek boýunça instruksiýasynda göz öňünde tutulan bolsa;

– uçuş şertleriň we howa gämileriniň hakyky uçuş massasy üçin gerek bolan, batlanmanyň başlanýan ýerinden uçuş zolagyň häsýetlerine gabat gelmeli.

Ekipaža ugurdaş ýelde uçuşy ýerine ýetirmek rugsat edilýär, eger bu uçuşda ulanmaly ýollanmasynda we uçuş menziliniň uçuşlary ýerine ýetirmek boýunça instruksiýasynda göz öňüne tutulan bolsa.

Howadaky hereketi dolandyrýan edaralary bolmadyk uçuş menzillerde we uçuş meýdançalarda, uçuşyň başlanýan ýerini we ugruny howa gämisiniň komandiri kesgitleýär, komandir uçuş meýdanyny barlamaly we howpsuz uçuşyň mümkinçiligini kesgitlemeli. Uçuşdan öň howa gämisiniň komandiri ýerleşýän etrabynyň howadaky hereketi dolandyrýan nokadynyň aragatnaşyk ýygylygynda ýerini we uçuşyň magnit ugruny bermäge borçly.

Uçuşy howa gämisiniň komandiri ýa-da ikinji uçarman ýerine ýetirmeli, eger bu uçuş tabşyrygynda göz öňüne tutulan bolsa.

Eger howa gämisi uçuşda tabşyrylan ugurdan gyşaran bolsa we batlanmany dowam etmek howpsuzlygy üpjün etmeýän bolsa, onda uçuşy bes etmeli. Howa gämisi ýerden hasaply tizlikden pes tizlikde üzülip gitmegi **gadagan**.

Hereketlendirijiler işlemedik ýagdaýynda ýa-da uçuşyň howpsuzlygyna howp salýan başga näsazlyklar ýüze çykan ýagdaýynda, eger howa gämisi çözgüt çykaryş tizlige ýetmedik bolsa, onda uçuşy bes etmeli. Uçuşyň bes edilmegine getiren sebäpleri anyklanýança we aýrylýança howa gämisinde uçuşy ýerine ýetirmek **gadagan**.

Howa gämisiniň gije uçuşy düzgün boýunça ýakylan faralar bilen ýerine ýetirilýär. Uçuşdan soň 50 metrdan az bolmadyk beýiklikde faralar öçürilýär. Eger ýakylan faralar gözýetimi erbetleşdirýän ýagtylyk ekrany emeli getirýän bolsa, onda howa gämisiniň komandiriniň çözgüdi boýunça, uçuş öçürilen faralar bilen ýerine ýetirilip bilner.

Howa gämisi batlanmany başlan pursatyndan we 200 metr beýiklige çykýança ekipaža we hereket gullugynyň dispetçerine radio aragatnaşyga çykmak **gadagan,** aýratyn ýagdaýlardan başga, haçan-da uçuşyň howpsuzlygyna howp abanýan bolsa.

**3.4. Beýiklige galmak**

Uçuşdan soň beýiklige galmak göni boýunça ýerine ýetirilýär we aşakdaky beýikliklerden az bolmaly däl:

– 50 metr - awiasion işleri ýerine ýetirýän howa gämilerinde, eger bu işleriň düzgünnamasynda 50 metr we ondan pes iş beýiklik görkezilen bolsa;

– 100 metr - aşaky eşelonyň aşagynda gözýetim boýunça uçuşlary ýerine ýetirýän howa gämilerde;

– 200 metr - abzal boýunça uçuşlary ýerine ýetirýän howa gämilerinde, eger howa giňişliginiň düzgünnamasynda bu beýikligiň niýetlenişi üýtgedilen bolmasa.

**Bellik:** Hemme ýagdaýlarda uçuşdan soň beýiklige galmak göni boýunça, çykyş shemada görkezilen beýiklikden pes bolmadyk beýiklikde ýerine ýetirilýär.

Uçuşdan soň ýa-da uçuşyň tabşyrylan beýikligine ýetenden soň, howa gämisiniň ekipažy uçuşy ýerine ýetirendigi barada habar berýär. Eşelona basganjaksyz galmaklygy rugsat edilende, töwerek dispetçerine uçuş barada habary ýerine ýetirmän hem bolar.

Ekipaž geçiş beýikligi kesip geçende barometriki beýiklik ölçeýjide basyşy 760 mm. sim.süt. (1013,2 mbar) geçirmeli we beýiklik ölçeýjiniň görkezjilerine seretmeli.

Uçuşyň tabşyrylan eşelonyna (beýiklige) galmak hereket gullugynyň dispetçeriniň görkezmesi boýunça uçuşda ulanmaly ýollanmasynda görkezilen tertipde, goýlan çykyş shema boýunça we uçuş marşrutyna baglylykda ýerine ýetirilýär.

Hereket gullugynyň dispetçeriniň tabşyran ýa-da goýlan aralyga tabşyrylan eşelony (beýikligi) eýelemäge mümkin bolmadyk ýagdaýda, ekipaž hereket gullugynyň dispetçerine bu barada öz wagtynda habar bermeli.

Ekipaž tabşyrylan eşelona galmaklygy gutarandan soň, goýlan düzgünlere baglylykda beýiklik ölçeýjileriň görkezjilerini deňeşdirmeli.

**3.5. Marşrut boýunça uçuş**

Ekipaž uçuşy howa trassanyň (iş etrabynyň) goýlan ininiň çäklerinde ýerine ýetirmäge, uçuşyň tabşyrylan eşelony (beýiklik) saklamak we öz howa gämisiniň ýerleşýän ýerini elmydama bilmäge borçly.

Marşrutyň, eşelonyň (beýiklik) we çelginiň üstünden uçup geçmek wagtyny üýtgetmek, diňe uçuşy gönüden-göni dolandyrýan hereket gullugynyň dispetçeriň rugsady bilen ýerine ýetirilýär.

Howpsuz beýikliklerden aşakda uçuşlar we tabşyrylan marşrutlary özbaşdak göneltmek **gadagan**.

Tabşyrylan marşrutdan gyşarmak diňe howply meteorologik ýagdaýlary aýlanyp geçmeli ýagdaýda, ätiýäç uçuş menziline ugratmak ýa-da mejbury gonuşda rugsat edilýär. Bu ýagdaýlarda tabşyrylan marşrutdan gyşarmak, uçuşy gönüden-göni dolandyrýan hereket gullugynyň dispetçeri bilen ylalaşyp ýerine ýetirilýär.

Howply meteorologik ýagdaýly zonalary aýlanyp geçip bolmaýan ýagdaýda, komandir howa gämisiniň uçuşy üçin howply etrapdan çykarmaly, uçuş nokadyna dolanmaly ýa-da golaýda ýerleşen uçuş menzilinde (meýdançada) gonuşy ýerine ýetirmäge borçly. Howa gämisiniň komandiri kabul eden çözgüdi we öz hereketleri barada hereket gullugynyň dispetçerine habar bermäge borçly, dispetçer uçuşyň dowamyny üpjün etmäge we ekipaža kömek bermäge borçly.

Belli bir sebäplere görä, bellenilen uçuş menziline çenli, uçuşy dowam edip bolmaýan ýagdaýda, uçuş menziline wagtynda gaýdyp gelmek ýa-da ätiýäç uçuş menziline gonmak, howa gämisiniň komandiri dogry çözgüt çykardy diýip hasaplamaly. Ätiýäç uçuş menziline uçuşy howadaky hereketi dolandyrýan bütewi ulgamyň edaralary amatly profil bilen, gerek bolan ýagdaýynda howa trassadan daşary, gysgaldylan aralyk boýunça uçuşy üpjün edýärler.

Ekipaž uçuşda elmydama marşrut boýunça bellenilen, aralyk we ätiýäç uçuş menzilleriň aeronawigasion we meteorologik ýagdaýlary seljermeli.

Hereket gullugynyň dispetçeri bellenilen (ätiýäç) uçuş menzilde meteorologik şertleriň erbetleşendigi ýa-da howa gämileri kabul etmekligi bes edilen bolsa, alan maglumatlaryny dolandyryşynda bolan howa gämisiniň ekipažyna bu barada habar bermäge borçly.

Eger meteorologik şertleriň erbetleşmegi zerarly ýa-da başga sebäplere görä bellenilen uçuş menzilinde gonuş mümkin bolmadyk ýagdaýynda howa gämisiniň komandirine başga uçuş menzilde gonmak rugsat edilýär, bu uçuş menziliniň hakyky howasy minimumdan pes bolmaly däl, uçuş menziliniň çözgüt çykaryş beýikliginden ätiýäç uçuş menziline çenli uçuşy üçin ätiýäç ýangyjy bolmaly.

Aeronawigasion we meteorologik ýagdaýlary seljermegiň esasynda howa gämisiniň komandirine ätiýäç uçuş menzili uçuşda saýlamak hukuk berilýär.

Eger howa gämisiniň bortunda ýangyjyň mukdary, aeronawigasion we meteorologik ýagdaý, bellenen uçuş menziliniň çözgüt çykaryş beýikliginden ätiýäç uçuş menzile gitmegi üpjün etmeýän bolsa, onda howa gämisiniň komandirine hukuk berilýär:

– golaýda ýerleşen aralyk ýa-da ätiýäç uçuş menzilinde ýangyjyň üstüni doldurmak üçin gonuşy ýerine ýetirmek;

* gidiş rubeže çenli ätiýäç uçuş menzile tarap gitmek.

Ekipaž ätiýäç uçuş menziline tarap gitmek üçin gidiş rubeži ýerleşýän howadaky hereketi dolandyrýan etrabyna girende, hereket gullugynyň dispetçerine gidiş rubežini uçup geçmeli hasaply wagtyny aýtmaly. Bu ýagdaýda dispetçer hakyky we boljak howa barada maglumatlary, şeýle-de bellenilen uçuş menziliniň howa gämisini kabul etmäge taýyndygy barada tassyknama almaly we ekipaža geçiş rubeži uçup geçýänçä habary bermäge borçly.

Gidiş rubežinden bellenilen uçuş menziline çenli uçuşy dowam etmek çözgüdi kabul etmek bolar, eger:

– bellenilen uçuş menzilde hakyky howa minimumdan pes bolmasa;

– uçup geljek wagtynda boljak howa ätiýäç uçuş menziliniň talaplaryna gabat gelse (Hakyky düzgün 5.5.11.4. [13]);

– bellenilen uçuş menzili howa gämisini tehniki taýdan kabul etmäge taýynlygy barada tassyknama alnan.

Ekipaž gidiş rubeži uçup geçmezden öň hereket gullugynyň dispetçerine çykaran çözgüdini, ýagny bellenilen uçuş menziline uçuşy dowam etmek ýa-da ätiýäç uçuş menziline gitmek barada maglumaty habar bermäge borçly. Howa gämisiniň komandiri gonuş uçuş menziliniň howadaky hereketi dolandyrýan etrabyna girende hereket gullugynyň dispetçerine saýlan ätiýäç uçuş menzilini habar bermeli.

**3.6. Uçuş menziline golaýlaşmak we gonmak düzgünleri**

Uçuş eşelondan (beýiklikden) inişe başlamazdan öň ýa-da howa gämisi gonuş uçuş menziliniň etrabyna girmezden öň (aşaky eşelondan aşaky uçuşlarda) ekipaž howa gämisiniň komandiriniň ýolbaşçylygynda gonuşdan öňki taýýarlygyny geçýärler, taýýarlygyň göwrümini komandir gonuşyň şertlerine görä kesgitleýär. Uçuşyň dowamylygy 1 sagatdan az bolan ýagdaýda gonuşdan öňki taýýarlyk howa gämisiniň komandiriniň çözgüdi boýunça uçuşdan öň geçirilip bilner.

Uçuş-gonuş zolagy (gonuş ugry) çalşylanda ýa-da öň çykarylan çözgütleriň üýtgetmegine (takyklamak) talap edýän şertler ýüze çykanda, ekipaž goşmaça taýýarlyk we karta boýunça ýerine ýetirilen operasiýalary täzeden barlamaly.

Uçuşyň tabşyrylan eşelondan (beýiklikden) howa gämisiniň inmegi hereket gullugynyň dispetçeriniň rugsady boýunça, ekipažyň inişe başlandygy barada habaryndan ýerine ýetirilýär. Iniş uçuşda ulanmaly ýollanmanyň kesgitlän režiminde uçuş marşrut we golaýlaşma shema boýunça ýerine ýetirilýär.

Tabşyrylan eşelony (beýikligi) goýlan ýa-da hereket gullugynyň dispetçeriniň tabşyran aralygyna çenli eýelemäge mümkin bolmadyk ýagdaýynda, ekipaž bu barada öz wagtynda dispetçere habar bermäge borçly.

Howa gämisiniň komandiri uçuş menziliniň etrabyna girende hereket gullugynyň dispetçerine öz ýerleşýän ýerini, uçuş beýikligini habar bermäge borçly we ondan uçuş-gonuş zona girmek üçin iniş şertlerini almaly.

Intensiw howa hereketli uçuş menziliniň etraplarynda howa gämisiniň inişinde dik we gelýän (поступательная) tizlikleriň standart çäklendirmeler goýulýar. Çäklendirmeler girizilendigi barada habarlar aeronawigasion maglumatlaryň resminamalarynda görkezilýär.

Howa gämileriniň arasynda interwallary sazlamak maksady bilen hereket gullugynyň dispetçerine gelýän we dik tizlikleriniň režimini, howa gämisiniň rugsat edilýän çäklerinde bermek rugsat edilýär.

Gyssagly gonuşa zerur bolan howa gämisine nobatsyz gonuşa giriş üpjün edilýär.

Ýangyjyň galyndysy çäklendirilen howa gämileri başga howa gämileriniň öňünden manýowry we gonuşa girişi ýerine ýetirmäge ähmiýetli hukugy bar, Hakyky düzgünleriň 7.6.6. [13] görkezilen düzgünlerinden soň.

Iki sany bir kysymly howa gämileri bir wagtda gözýetim boýunça gonuşa girişde, öňünde çep tarapdan ýa-da aşakdan barýan howa gämisiniň gonuşa ähmiýeti bar. Has ýeňil howa gämileriniň ekipažy has agyr howa gämisine gonuşy birinji ýerine ýetirmäge mümkinçiligi bermäge borçly.

Gonuşa girişden öň howa gämisiniň ekipažy borçly:

– gonuşa giriş üçin saýlan ulgamyny we shemasyny habar bermeli ýa-da hereket gullugynyň dispetçeriň tabşyran ulgamyny we shemasyny tassyklamaly;

– geçiş eşelonda ýa-da hereket gullugynyň dispetçeriniň buýrugy boýunça barometriki beýiklik ölçeýjiniň basyş şkalasyny uçuş menziliniň ýa-da deňiz derejesinden getirilen basyşy goýmaly;

– hemme beýiklik ölçeýjileriň görkezjilerini ATIS maglumatynda görkezilen ýa-da dispetçeriň habarlarynda kontrol beýiklik bilen deňeşdirmeli we hereket gullugynyň dispetçerine uçuş beýikligini we uçuş menziliniň basyşyny goýandygyny habar bermeli;

– uçuşda ulanmaly ýollanmasyna baglylykda töweregiň beýikliginde radio beýiklik ölçeýjiniň signalizasiýasyny goýmaly (gözegçilik etmek).

Howa gämisiniň ekipažy gözýetim boýunça gonuşa girişi ýerine ýetirende, hereket gullugynyň dispetçerine uçuş-gonuş zolagy ýa-da onuň çelgileri bilen gözýetim kontakty goýandygyny habar bermeli we gözýetim boýunça gonuşa girişi ýerine ýetirmäge rugsat (tassyknama) almaly.

Gonuş meýdançada uçuşlar ýerine ýetirilende howadaky hereketi dolandyrýan edara ýok ýagdaýynda, gonuşa girişden öň howa gämisiniň komandiri borçly:

– meýdançany barlamak maksady bilen we howadan onuň ýagdaýyny we taýynlygyny kesgitlemek üçin kontrol girişi ýerine ýetirmeli;

– dispetçer nokadynyň aragatnaşyk ýygylygynda ýerleşýän etrabyň ýerini we gonuşyň magnit ugruny bermeli;

– gonuşdan soň, golaýda ýerleşen uçuş menziliniň (onuň bilen aragatnaşyk bar bolsa) howadaky hereketi dolandyrýan edara, gonuş barada habar bermek.

Howa gämisine geçiş eşelondan inmegi we gonuşa giriş rugsat edilýär, eger gonuş uçuş menzilinde:

– ýeriň üstünde ýeliň tizligi we ugry, şeýle-de uçuş-gonuş zolagyň üstüniň ýagdaýy we sürtülme koeffisiýentiniň bellikleri goýlan çäklendirmelerden ýokary däl;

– uçuş-gonuş zolagynda gözýetim minimumdan pes däl;

– güýçli ýagyşly ýagdaýda meteorologik gözýetim 1000 metrden pes däl;

– buludyň aşaky serhediniň beýikligi (wertikal gözýetim) minimumdan pes däl;

* uçuş-gonuş zolagynyň ýagdaýy goýlan talaplara gabat gelýär.

Howa gämileriniň geçiş eşelondan inmegi we I kategoriýa minimum boýunça gonuşa giriş buludyň aşaky serhediniň beýikligi (wertikal gözýetim) çözgüt çykaryş beýikligiňgiň ¾ bölekden pes bolmadyk ýagdaýda, II we III minimumyň kategoriýasy boýunça buludyň aşaky serhediniň beýikligini bagly bolman, Hakyky düzgünleriň 7.6.12. düzgünleriň talaplaryna gabat gelmeli.

Uçuş-gonuş zolagynyň bosagasyndan 4 km-dan az bolmadyk uzaklykda ekipaž gonuşa taýýarlygy barada habar bermäge borçly.

Gonuş üçin dispetçeriň rugsady alnan bolmaly:

– abzal boýunça gonuşa girişde çözgüt çykaryş beýikligini uçup geçmänkä;

– gözýetim boýunça gonuşa girmek düzgün boýunça, gonuşa girişde uçuş-gonuş zolagyň bosagasyndan 1000 metrden az bolmadyk uzaklykda.

Howa gämisi glissada giriş nokadyndan gonuşa çenli uçuşy, hereket gullugynyň dispetçeriň tabşyran traýektoriýasyny saklamak boýunça maglumaty we görkezmeleri tassyknamasyz kabul edilip bilner. Iniş we gonuşa giriş rugsady (gadagan etmek) barada görkezmeler hökman tassyklanylýar.

Gonuş gönüsiniň uçuşynda howa gämisiniň komandiri inişi bes etmäge we 2-nji aýlawa gitmäge borçly, eger:

– gonuşy ýerine ýetirmek üçin, howp salýan howply meteorologik ýagdaýlar ýa-da guşlaryň üýşmeleňi bar bolsa;

– güýçli ýagyşly şertlerde meteorologik gözýetim 1000 metrden pes (ýokary intensiwli yşyklar boýunça gözýetim göz öňüne tutulanok);

– iniş glissadasyny saklamak üçin hereketlendirijileriň iş režimini nominala çenli ýokarlandyrmagy talap edýär;

– ekipaž gonuşyň hakyky şertler barada habary aldy, ýerli çelgiler bilen gözýetim kontakty berk goýlanam bolsa, olar 7.6.12. [13] düzgünde görkezilenden pes;

– golaýlaýyş çelgiler bilen ýa-da ugur boýunça başga çelgiler bilen gözýetim kontakty berk goýulmazdan öň çözgüt çykaryş beýiklikde signalizasiýanyň işlemegi we (ýa-da) ýer bilen howply golaýlaşma;

– daşky getiriji radiomaýagy uçup geçenden soň, ugur (glissada) boýunça gyşarmagy we/ýa-da wertikal tizlik rugsat edilenden ýokary;

– çözgüt çykaryş beýiklige çenli golaýlaýyş yşyklar (uçuş-gonuş zolagynyň yşygy) ýa-da ýerli çelgiler bilen gerek bolan gözýetim kontakty goýulmadyk;

– çözgüt çykaryş beýiklige ýeten pursatynda, giňişlikde howa gämisiniň ýagdaýy ýa-da onuň hereket parametri uçuş-gonuş zolaga baglylykda gonuşyň howpsuzlygy üpjün edilenok;

– çözgüt çykaryş beýiklikden inişde, uçuşda ulanmaly ýollanmasyna baglylykda gidiş beýikligi, goýberilen minimala çenli golaýlaýyş yşyklar ýa-da ýerli çelgiler bilen gözýetim kontakty ýiten;

– howa giňişliginde ýa-da uçuş zolakda uçuşyň howpsuzlygyna howp salýan päsgelçilikler ýüze çykan bolsa;

* gonuş üçin hasap, onuň ýerine ýetirilişine howpsuzlygy üpjün edenok.

**Ikinji aýlawa gidiş howa gämisiniň komandiriniň dogry çözgüdi diýip hasap etmeli. Hiç bir wezipeli ýüz howa gämisiniň komandiriniň ikinji aýlawa gitmek çözgüdini jedel etmäge, oňa administratiw täsir etmek, çäre görmek hukugy ýok.**

Eger ekipaž inişiň gonuş gönüsinde hereket gullugynyň dispetçerinden uçuşyň howpsuzlygyna howp salýan guşlaryň üýşmeleňi barada habar alan ýagdaýynda we olary gözýetimiň üsti bilen anyklan bolsa, onda ol çaknyşmagyň öňüni almak üçin hemme çäreleri hat-da ikinji aýlawa gitmek çözgüdini kabul etmäge borçly.

Howa gämisiniň komandirine gonuşa girişi gaýtadan ýerine ýetirmäge hukuk berilýär, eger:

– gaýtadan girişden soň aeronawigasion ätiýäç ýangyç çözgüt çykaryş beýiklikden ätiýäç uçuş menziline gitmekligi üpjün edýär;

– gonuşyň hakyky şertleri hakyky düzgünleriň 7.6.12. (7.6.13.) [13] düzgünleriň goýlan talaplaryna gabat gelýär.

Düzgün boýunça howa gämileriniň gije gonuşy ýakylan gonuş çyralary bilen ýerine ýetirilýär.

Ümürde we ýagtylyk ekrany emele getirýän başga meteorologik ýagdaýlaryň gonuşynda çyralary ýakmak beýikligini we olary ulanmak tertibini howa gämisiniň komandiri kesgitleýär.

Howa gämisine ugurdaş ýelde gonmagy rugsat edilýär, eger bu uçuş menziliniň uçuşlary ýerine ýetirmek boýunça instruksiýasynda we howa gämisiniň uçuşda ulanmaly ýollanmasyna göz öňüne tutulan bolsa.

Ekipaž howa gämisiniň gonuşyny, gonuş zonasynda goýlan normada ýerine ýetirmäge borçly.

**3.7. Dikuçarlarda uçuşlar**

Dikuçar uçuşlary ýolagçylary geçirmek maksady bilen ýerine ýetirilýär. Ýükleri, poçtany, şeýle-de awiaişleri geçirilende (şeýle-de gullugyň ýolagçylary we buýrujynyň ýolagçylary) howadan göz öňüne tutulan meýdançada gonmagy rugsat edilýär.

Dagyň depesinde ýerleşdirilen, jaýlaryň ýokarsynda enjamlaşdyrylan, suw gämileriniň palubalarynda, ýokarlandyrylan platformalarynda uçuşda ulanmaly ýollanmasyna talaplaryna we meýdançanyň kysymyna baglylykda uçuşlary ýerine ýetirmek boýunça instruksiýa baglylykda ýerine ýetirilýär.

Howa gämileri we dikuçarlary bir wagtda ulanylýan menzillerde, dikuçarlar üçin aýratyn startly ýörite enjamlaşdyrylan meýdançalar bar.

Howa gämileriniň we dikuçarlaryň bilelikde uçuşlaryny guramak, menziliň uçuşy ýerine ýetirilýän instruksiýasy bilen sazlanýar.

Howadan gonuş meýdançany saýlamak uçuşlara goýberilen dikuçaryň komandiri görüp uçuş düzgünleri boýunça uçuşa çözgüt çykaran ýagdaýynda, uçuşlary ýerine ýetirmek boýunça instruksiýasy bolan buýrujynyň gonuş meýdançalaryny ätiýäç hökmünde ulanmaga rugsat berilýär.

Dikuçaryň hereketledirjisini işletmezden öň, göteriji wintleriň akymy bilen gitjek zatlary ondan bir göteriji wintiň diametrinden az bolmadyk aralyga aýyrmaly.

Göteriji ulgamy ýakmagy bilen hereketlendirijini barlamak üçin, işletmegi diňe uçaryň komandirine rugsat edilýär. Ekipaž düzümi doly bolmaly.

Dikuçary süren ýagdaýynda, göteriji wintleriň perleriniň ujundan päsgelçilige çenli aralyk göteriji wintiň diametriniň ýarsyndan az bolmaly däl.

Suw gäminiň üstünde ýerleşen galdyrylan platforma we beýleki ýörite meýdançalarda dikuçaryň göteriji wintleriň perleriniň ujundan minimal aralyk her meýdançanyň uçuşy ýerine ýetirmek boýunça instruksiýasynda görkezilýär.

Her uçuşyň öňünden dikuçaryň komandiri kontrol asmany ýerine ýetirmäge borçly. Uçuşy ýerine ýetirmek, mümkinçiligini kesgitlemek üçin deňagramlylyk, dolandyryş edaralarynyň düzüwdigini, hasaplamalary barlamak.

Kontrol asmanyň beýikligini dikuçaryň komandiri kesgitleýär, ýerine ýetirýän işleriň we saýlan uçuşyň usulyna bagly. Awia-himiki işler uçuşlarynda, şeýle-de okuw-türgünleşik uçuşlary ýerine ýetirilende, kontrol asmany uçuşyň öňünden ýangyjy doldurylandan soň ýerine ýetirilýär. Kontrol asmadan soň dikuçaryň gonmagy hökman däl.

Asmada 10 metr beýiklige çenli hereketinde dikuçaryň uçmagynda-gonmagynda lopastleriň ujundan aralyk bolmaly:

– howa gämisine çenli göteriji wintiň 2 diametrine deň bolmaly;

– başga päsgelçiliklere çenli göteriji wintiň ýarsyna deň, ýöne 10 metrden az bolmaly däl;

– suw gäminiň üst päsgelçiliklerine çenli galdyrylan platforma we beýleki ýörite meýdançalarda dikuçaryň kysymyna gabat gelýän bu meýdançalaryň markirowkasyna bagly.

10 metr beýiklige çenli uçup geçmekligi ýerine ýetirip biler, eger gruntyň ýagdaýy ýa-da dikuçaryň konstruksiýasynda sürmegi ýerine ýetirip bolmaýan bolsa.

10 metr beýiklikde asma we uçup geçmek, dikuçaryň komandiriniň minimumyna garamazdan gözýetim 500 metr we ondan pes, buludyň aşaky çägi 50 metr we ondan pes bolmadyk ýagdaýynda rugsat edilýär.

Dikuçaryň duralga ýerinden uçmagy ýa-da gonmagy indiki şertlerde rugsat edilýär, eger:

– dikuçar beýleki howa gämileriniň uçmagyna we gonmagyna päsgel bermeýän ýagdaýynda;

– 7.7.8. [13] düzgüniň talaplary üpjün edilýär;

– göteriji wintler ýerli çelgiler bilen gerek bolan gözýetim baglanyşygy ýitmegine getirýän tozany döretmeýär.

Beýiklige galanda we gonuşa girende päsgelçiligiň üstünden 10 metrden pes bolmadyk beýiklikde uçup geçmegi rugsat edilýär, ýerde bolan howa gämileriniň üstünden dikuçaryň göteriji wintiň 2 diametrinden az bolmadyk beýiklikde.

Howadan saýlanan, üst örtügi belli bolmadyk meýdança gonuş, onuň berkligini we gonuş üçin gabat gelýändigini ýer üstünde seredilenden soň ýerine ýetirilip bilner. Meýdançany syn etmek we baha bermek ekipaždan ýa-da ýörite taýýarlanan hünärmen ýerine ýetirip biler. Dikuçaryň gonuşy onuň rugsady bilen ýerine ýetirilýär. Gonuşy ýerine ýetirip bolmadyk, ýagdaýynda dikuçardan ýükleri ýüklemek we aýyrmak asma režiminde ýerine ýetirilýär.

Howa ýassygynyň täsiri bolmadyk zonada dikuçaryň asma režimini ulanmagy talap edýän işler, şeýle-de howadan saýlanan kyn relýefli ýerde ýa-da gar (tozan) tüweleýiň emele gelýän şertlerine, meýdançalarda uçmak we gonmak howa ýassygynyň täsir edýän zonada asma režiminde manýowrleri rugsat edýän uçuş massada ýerine ýetirilmeli.

Gonuş meýdançada garyň (tozanyň) bolan ýagdaýynda, garyň (tozanyň), tüweleýiň emele gelmek mümkinçiligini azaltmak ýa-da ýok etmek üçin belli bir çäreleri ýerine ýetirmeli.

Uçuşda asmadan öň garyň (tozan), tüweleýiň emele gelen ýagdaýynda ekipaž, göteriji wintiň akymy bilen gary (tozany) üfläp aýyrmaga borçly, tä ýerli çelgiler durnukly gözýetimde emele gelýänçä. Garly (tozanly) meýdança gonuşda asma, howa ýasygyň täsiri bolmadyk zonada ýerine ýetirilýär.

Asmada çelgiler gözýetimden ýiten ýagdaýynda ekipaž dikuçary ýokaryk tüweleýiň zonasyndan çykarmaly. Asma, uçmak we gonmak gar (tozan) tüweleýde gözýetimiň bolmadyk ýagdaýynda **gadagan**.

Suw üstünden dikuçaryň asmasy göteriji wintiň 1 diametrinden az bolmadyk beýiklikde ýerine ýetirilýär. Beýiklik, beýikligi ölçeýji boýunça we gözýetim bilen suwda ýüzýän predmetler boýunça kesgitlenilýär.

Uçuşda minimumdan pes we howply meteorologik ýagdaýlar bilen gabat gelende dikuçaryň komandiri howadan saýlanan meýdança gonup biler. Bu meýdançadan uçmagy hakyky howanyň dikuçaryň komandiriniň minimumyna gabat gelen ýagdaýynda rugsat edilýär. Dikuçaryň komandiri öz hereketleri barada howadaky hereketi dolandyrýan edara habar bermeli.

Uçuş-gonuş zolagynyň belli bir böleginde meteorologik ýagdaýlaryň ýa-da tüssäniň bolan ýagdaýynda, gözýetimiň minimumdan pes bolan derejä düşen ýagdaýynda dikuçaryň komandiri hereket gullugynyň dispetçeri bilen ylalaşandan soň, uçuş-gonuş zolagynyň belli bir böleginde meteorologik ýagdaýlaryň onuň minimumyna gabat gelýän ýagdaýynda uçmagy ýa-da gonmagy rugsat edilýär. Görkezilen şertlerde uçuş howpsuzlygyna jogapkärçiligi dikuçaryň komandiri çekýär.

Daglyk ýerlerde uçuşlary ýerine ýetirmek üçin jülgeden marşruty geçirmek rugsat edilýär, uçuşyň beýikliginde jülgäň minimal ini 500 metrden az bolmaly däl we gerek bolan ýagdaýynda 180º öwrülmek mümkinçiligini üpjün etmeli. Öwrüm ýerine ýetirilende göteriji wintiň lopastleriň ujundan daga çenli minimal aralyk 50 metrden az bolmaly däl.

**3.8. Okuw we türgünleşik uçuşlary**

Okuw we türgünleşik uçuşlary menziliň etrabynda, marşrutda, awia himiýa işlerinde, şeýle-de ýörite goýlan zonalarda düzgünleriň talaplaryna laýyklykda, uçuşa taýýarlyk okuwlarynda, uçuş düzümi taýýarlamak meýilnamasy, şeýle-de “Türkmenhowaýollary” agentliginiň resminamalaryna laýyklykda ýerine ýetirilýär.

Okuw we türgünleşik uçuşlary ýerine ýetirilende howa gämisiniň bortunda iki ekipaždan ýa-da dört uçarmandan köp bolmaly däl.

Hereketlendirijini öçürip ýerine ýetirilýän uçuşlarda howa gämisiniň bortunda diňe bir türgünleşik ekipažy bolmaly.

Okadylýan kursantlaryň we diňleýjileriň-uçarmanlaryň özbaşdak uçuşlary instruktarlyk işine goýberilen ekipažda (şturman, bortmehanik, bortradist) ýerine ýetirilmeli.

Uçarman-instruktor kursantlaryň özbaşdak uçuşlarynda, howadaky hereketiniň nokadynda ýa-da howa gämisiniň bortunda bolmaly, iş ýeri eýelemeli däl.

Türgünleşik uçuşlarda ekipažyň düzümi uçuş tabşyrygyň maksadyna bagly kesgitlenýär. Uçarmanyň iş ýerini eýelän türgünleşigi geçirýän (türgünleşigi geçýän) onuň borçlaryny ýerine ýetirýär.

Baza uçuş menzilinden uçulyp geçilende, bazadan daşary işleri ýerine ýetirmek üçin howa gämisiniň bortunda ekipažyň mukdaryny uçuş otrýadynyň komandiri kesgitleýär.

Okuw üçin ulanylýan menzillerde okuw howa gämileriň uçuşlarynda we yzyna gaýdanda borta uçuşa hyzmat etjek we işgär ýolagçylary almak rugsat edilýär. Daşamaklygy “Türkmenhowaýollary” agentliginiň düzgünleri boýunça kesgitlenilýär.

Okuw uçuşlaryň zonalary çelginiň ýa-da radionawigasion nokadyň üstünden goýulýar. Olar daglardan, howa trassalardan, howa koridorlardan, uçuş-gonuş zonadan uçuşyň howpsuzlygyny üpjün edýän aralyga aýrylyp goýulmaly. Zonadaky uçuşlar radiolokasion (radionawigasion) gözegçilik bilen üpjün edilmeli.

Okuw uçuşlary ýerine ýetirmek üçin goýlan beýikliklerdäki zonalaryň üstünden uçup geçmek, hereket gullugynyň dispetçeriň rugsady bolmasa uçup geçmek **gadagan**.

Howa gämisi uçuş menziline uçup gelende, türgünleşik (okuw) uçuşlary ýerine ýetirmek üçin ekipaža tabşyrygy ýerine ýetirmek, dispetçer uçuşa rugsat bermek, radio boýunça rugsat edilýär, eger:

– tabşyrygy ýerine ýetirmek üçin taýýarlyk hakyky Düzgüniň goýlan tertibinde geçirilen;

– türgünleşik we ätiýäç uçuş menzillerde uçuşa päsgelçilik etjek üýtgeşmeler ýok;

– boljak howa hereket edýän çäklerde tabşyrygyň ýerine ýetirmekligi üpjün edýär (boljak howa radio boýunça alnyp bilner);

– bortdaky ätiýäç ýangyç uçuşy dowam etmekligi rugsat edýän hakyky Düzgünleriň talaplaryna gabat gelýär.

Uçarman instruktor hereket gullugynyň dispetçerine boljak, tabşyrygyň göwrümini we häsiýetlerini, çylşyrymly meteorologik şertler bolan ýagdaýynda-ätiýäç uçuş menziline gitjek wagtynyň hasabyny aýtmaga borçly.

Okuw we türgünleşik uçuşlaryň üçin minimumlary “Türkmenhowaýollary” agentliginiň kesgitlän tertibinde işlenip düzülýär we uçuş menziliniň uçuşy ýerine ýetirmek boýunça instruksiýasynda goýulýar.

Komando-uçuş, inspektor we instruktor düzümleri türgünleşik minimum boýunça uçuşa goýberilmegi “Türkmenhowaýollary” agentliginiň goýan tertibinde ýerine ýetirilýär.

Uçuş menziliň uçuşlarynda uçuşlary we gonuşlary ýerine ýetirmek, menziliň türgünleşik minimumlaryndan pes bolmadyk meteoşertlerde uçarman-instruktor, 5.5.11.4. [13] düzgüniň talaplaryna gabat gelýän ätiýäç menzili bolsa, rugsat edilýär.

Türgünleşik minimumdan pes bolan meteorologik şertlerde gonuşa girmek we ikinji aýlawa gitmek, türgünleşik uçuşlary üçin goýlan çözgüt çykaryş beýiklikden pes bolmadyk beýiklikde rugsat edilýär.

Eger gonuşa girýän ekipaž daşky getiriji radiomaýagyna çenli, menziliň türgünleşik minimumyna gabat gelýän howa barada maglumat alsa, onda oňa gonuşy ýerine ýetirmäge hukuk berilýär.

Okuw we türgünleşik uçuşlary ýerine ýetirýän howa gämilerine gatnawlary ýerine ýetirýän howa gämileri bilen deňlikde hyzmat edilýär.

**3.9. Howa gämilerini uçuryp geçirmek uçuşlaryň düzgünleri**

Howa gämileri bejerişe, bejerişden soň bazalaşdyrmak maksady bilen uçuryp geçirmek uçuşlary, talaplara baglylykda gündiz ýa-da gije ýerine ýetirilýär.

Howa gämilerini uçuryp geçirmek uçuşlary üçin has ökde ekipažlar bellenilýär. Uçuşdan öň ekipaž bilen taýýarlyk geçirilýär.

Howa gämileriniň ýagdaýy tehniki talaplara gabat gelmeýän ýagdaýynda, uçuryp geçirmek diňe gündiz ýerine ýetirilýär.

Howa gämileriniň toparlaýyn uçup geçmekligini guramak we ýerine ýetirmek ýörite instruksiýa baglylykda ýerine ýetirilýär.

Toparlaýyn uçuşlarda toparyň ulusy bellenilýär. Ol toparlaýyn uçuşlaryň guramaklygyna jogap berýär, uçuşa we öz wagtynda uçuş menziline gaýdyp gelmek ýa-da uçuşda meteorologik şertleriň erbetleşen ýagdaýynda ätiýäç uçuş menziline gitmeklige çözgüt çykarýar.

Uçuşda toparyň düzümi 10 sany howa gämisinden köp bolmaly däl. Olaryň arasynda ikitaraplaýyn durnukly radio aragatnaşygy saklanmaly.

Topardaky howa gämileriniň arasyndaky interwallar we aralyklar 200 metrden az bolmaly däl. Gerek bolan ýagdaýynda aňtaw howa gämisi berlip bilner, ol 10 minut interwalda toparyň öňünde bolmaly.

**“L”** kategiriýaly howa gämileriniň we dikuçarlaryň toparlaryny uçuşlary gözýetim boýunça uçuryp geçirmek, indiki düzgünler boýunça ýerine ýetirilýär:

– düzlük we baýyrlyk ýerlerde gözýetim 4000 metrden we buludyň aşaky serhedi 250 metrden az bolmadyk ýagdaýynda;

* daglyk ýerde 1-nji tablisa bagly.

Uçuryp geçirilýän howa gämileriniň uçuşlary, gatnawlary ýerine ýetirýän howa gämileri bilen deňlikde hyzmat edilýär.

**3.10. Synag we gözegçilik uçuşlary**

Synag uçuşlary howa gämilerini synagdan geçirmek maksady bilen, şol sanda raýat awiasiýasynyň zawodlarynda bejeriş işlerden soň ýerine ýetirilýär.

Gözegçilik uçuşlary (облёты) howa gämisiniň düzüwdigini we ulanmaga taýýardygyny kesgitlemek maksady bilen ýerine ýetirilýär, bejergiden soň hereketlendirijileri we enjamlary çalyşmak, şeýle-de radio ýagtylandyryjy serişdeleri menzilde iniş we gonuşa giriş shemalary barlamak üçin.

Howa gämileriniň gözegçilik uçuşlary raýat awiasiýasynyň kärhanalarynda (okuw jaýlarynda) howa gämilerine degişli ekipažlar ýerine ýetirýär.

Zawodlarda bejeriş işlerini we synag uçuşlary geçen howa gämilerini awiakärhananyň işgärleri kabul edende, olar howa gämisinde uçup görýärler, eger “Türkmenhowaýollary” agentliginiň resminamalarynda bu uçuş göz öňüne tutulan bolsa.

Gözegçilik uçuşlary ýerine ýetirilýär:

– gündiz howa gämilerini uçuşdan geçirmek üçin gözýetim 2000 metrden pes bolmaly däl we buludyň aşaky serhedi 200 metrden pes däl ýagdaýynda, ýöne menziliň uçuşlary ýerine ýetirmek boýunça instruksiýasynda goýlan minimumdan pes bolmaly däl;

– gije-gündiziň islendik wagtynda radiotehniki serişdeleriň işini barlamak üçin, bu serişdeleriň uçuş barlygyny üpjün edýän minimumda ony usulyýet görkezmelere laýyklykda ýerine ýetirilýär, ýöne şu uçuş menziliniň goýlan minimumdan pes bolmaly däl;

– iniş we gonuşa giriş shemalarynda uçmak üçin diňe gündiz, töweregiň beýikliginde gözýetimli uçuşy üpjün edýän meteorologik şertlerde.

Synag, barlag, gözegçilik uçuşlaryň meýilnamalaryna baglylykda uçuş tabşyrygynda ylmy-barlag edaralaryň işgärleri, inžener-tehnik düzümiň işgärleri we beýleki hünärmenleri ýazylyp bilner. Olary uçuş tabşyrygynda ýazmak çözgüdini:

– barlag we gözegçilik uçuşlary üçin “Türkmenhowaýollary” agentliginiň başlygy;

– gözegçilik uçuşlary üçin awiakärhananyň başlygy (howa menziliň başlygy) kabul edýär.

Synag uçuşlary baza uçuş menzilinde ýerine ýetirilýär, şeýle-de “Türkmenhowaýollary” agentliginiň görkezmesi boýunça awiakärhananyň uçuş menzillerinde ýerine ýetirilip bilner. Synag uçuşlary ýerine ýetirýän howa gämileri goýbermek, kabul etmek we tehniki hyzmatlaryny päsgelçiliksiz üpjün edilmeli.

Raýat awiasiýasynyň uçuş menzillerinde başga edaralaryň howa gämilerine synag uçuşlaryny geçirmek üçin rugsady “Türkmenhowaýollary” agentligi berýär.

**4. Aýratyn şertlerde uçuşlar**

**4.1. Esasy talaplar**

Aýratyn şertli uçuşlara degişli:

– buzluk, boltanka, atmosferanyň ýokary elektrirlenmesi, ýeliň süýşmegi, tozanly tüweleý, güýçli ýagyşly bulutlaryň zonalary;

– daglyk we kesgitlenmeli ugry az bolan ýerlerde, çöllerde we suw üstünden uçuşlar;

* kyn ornitologiýa ýagdaýda uçuşlar.

Uçuşda howply meteorologik ýagdaýly zona golaýlaşmak mümkinçiligi ýüze çykanda ýa-da gabat gelýän maglumaty alan howa gämisiniň komandiri howply zonany aýlanyp geçmek çäreleri kabul etmäge (ýerine ýetirmäge) borçly, eger-de uçuş, garaşylýan şertler uçuşda ulanmaly ýollanmasynda rugsat edilmeýän bolsa.

Howply meteorologik ýagdaýly zonany aýlanyp geçmek üçin uçuşyň eşelony (beýiklik) ýa-da marşruty üýtgetmek diňe dolandyryşy gönüden-göni ýerine ýetirýän howadaky hereketi dolandyrýan edara bilen ylalaşylandan soň rugsat edilýär, diňe 5.11.5. [13] hakyky Düzgünlerde göz öňüne tutulan aýratyn ýagdaýlardan başga.

Kesgitlenmeli ugry az bolan ýerlerde, çölde, suwuň üstünden uçuşlar ýerine ýetirilende, howa gämisiniň bortunda bolmaly:

– awariýa radio bekedi;

– ätiýäçlyk iýmit we suw;

– toparlaýyn ýa-da ýekelikde ýüzmek üçin serişdeler (suwuň üstünden uçulanda);

– signal serişdeleri;

* instruksiýa baglylykda göz öňünde tutulan ýarag we halas ediji serişdeler.

**4.2. Buzluk zonada uçuşlar**

Buzluk şertlerinde uçmak üçin rugsady bolmadyk howa gämilerine buzluk şertlerinde uçmak **gadagan**.

Uçuşyň hemme böleklerinde buzluga garşy ulgam, buzluk zona girýänçä ýakylgy bolmaly, eger uçuşda ulanmaly ýollanmasynda bu ulgamy ulanylmagyň başga tertibi göz öňünde tutulmadyk bolmasa.

Eger ekipažyň buzluga garşy ýerine ýetiren çäreleri netijesiz bolsa we bu şertlerde uçuşy dowam etmek, howpsuzlygy üpjün etmeýän bolsa, onda howa gämisiniň komandiri wajyp signaly ulanyp, howadaky hereketi dolandyrýan edara bilen ylalaşyp, uçuşy howpsuz dowam etmek, howpsuz etraba çykarmak üçin uçuş beýikligini (marşruty) üýtgetmäge ýa-da ätiýäç uçuş menziline gitmek çözgüdini kabul etmäge borçly.

**4.3. Güýçli ýagyşly we çabgaly zonada uçuşlar**

Howa gämisiniň komandiri güýçli ýagyşly we çabgaly zonany kesip geçýän uçuşa çözgüt çykaranda indikileri göz öňüne tutmaga borçly:

– çabganyň häsiýetlerini (frontal, massaly);

– çabganyň ojaklarynyň süýşmegini we ýerleşýän ýerinden aýlanyp geçmek marşrutlaryny;

* gerek bolsa goşmaça ýangyjy doldurmagy.

Daglyk ýerden geçýän uçuş marşrutynda çabganyň bolmagy we çak edilmegi howa gämisiniň komandirine gözýetim boýunça aşaky eşelonyň aşagynda uçuşa çözgüt çykarmak **gadagan**.

Çabga zonada abzal boýunça uçuşlar, çabganyň ojaklaryny görýän bort beketleriň we ýerüsti radiolokasion gözegçiligiň ýok ýagdaýynda **gadagan**.

Uçuş menziliniň etrabynda güýçli çägeli we çägeli-ýagyşly bulutlar bolanda, ekipaž bort radiolokasion serişdeleriň kömegi bilen uçuş menziliniň etrabynda uçuş we çykyş zonasyna seretmeli, uçuşyň we güýçli çägeli, çägeli-ýagyşly bulutlaryň we güýçli ýagyşly zonany aýlanyp geçmek tertibini kesgitlemeli.

Howa gämi çabga (güýçli ýagyşly) zona golaýlaşanda komandir uçuşy dowam etmek mümkinçiligine baha bermäge, zonany aýlanyp geçmek çözgüdini çykarmaga, howadaky hereketi dolandyrýan edara bilen öz hereketlerini ylalaşmaga borçly.

Dispetçer radiolokatorlary, meteorologiýa maglumatlary we howa gämisinden habarlary ulanyp, ekipažlara bulutlaryň häsiýetleri barada, çabganyň ojaklaryň ýerleşişi barada, olaryň süýşýän ugruny we çabga ojaklaryny aýlanyp geçmek marşrutyny bermäge borçly. Ýerüsti radiolokatorlarda güýçli çägeli, çägeli-ýagyşly bulutlar görünmeýän ýagdaýynda, dispetçer bu barada ekipaža habar berýär we howa gämileriň bortundan we raýat awiasiýanyň meteorologik bekediň habarlaryny ulanyp, gözegçilik edýän giňişliginiň meteorologik ýagdaýy barada ekipaža habar bermeli.

Bu ýagdaýda güýçli çägeli we çägeli-ýagyşly bulutlaryň ojaklaryny aýlanyp geçmek, bort radiolokasion beketler boýunça ýa-da gözýetimli ýerine ýetirilýär.

Uçuşda gözýetimde görünýän güýçli çägeli we çägeli-ýagyşly bulutlary çabga ojaklaryna birigende, 10 km-dan az bolmadyk aralykda olary aýlanyp geçmek rugsat edilýär. Görkezilen bulutlary berlen beýiklikde aýlanyp geçmek mümkin bolmasa, gözýetimli uçuşda olary üstünden ýa-da aşagyndan aýlanyp geçmäge rugsat edilýär.

Bulutlaryň aşagynda uçuşlar diňe gündiz rugsat edilýär, ýagyşly zonadan daşary eger:

– howa gämisiniň uçuşynyň beýikligi ýeriň relýefinden we onuň emeli päsgelçilikleriň üstünden hakyky howpsuz beýiklikden az bolmaly däl, tekiz we baýyrlyk ýerlerde we daglyk ýerlerde 600 metrden az bolmaly däl;

– howa gämisinden buludyň aşaky çägine çenli dikligine aralyk 200 metrden az bolmaly däl.

Güýçli çägeli we çägeli-ýagyşly bulutlaryň ýokarky serhediniň üstünden uçuşlary 500 metrden az bolmadyk beýiklikde ýerine ýetirmek rugsat edilýär.

Uçuşda, bort radiolokasion beketlerde güýçli çägeli we çägeli-ýagyşly bulutlar anyklanylsa, ýagtylygyň (засветки) golaý bolan serhedinden 15 km-den az bolmadyk uzaklykda bu bulutlary aýlanyp geçmek rugsat edilýär. Aýratyn çabgaly frontal bulutlary kesip geçmek, bort radiolokator ekranynda ýagtylygyň serhetleriň arasynda aralyk 50 km-den az bolmadyk ýagdaýda ýerine ýetirilip bilner.

Ekipaž güýçli ýagyşly şertli uçuşda we gonuşa girişde, howa gämisiniň uçuş we aerodinamiki häsiýetleriniň erbetleşmegini göz öňüne tutmaly.

Howa gämileriniň ekipažlaryna güýçli çägeli we çägeli-ýagyşly bulutlara we güýçli ýagyşly zonalara bilgeşleýin girmek **gadagan**.

**4.4. Güýçli boltankaly zonada uçuşlar**

Boltankanyň mümkin bolan zona girmezden öň we oňa birden düşen ýagdaýynda ýolagçylar oturgyçlaryna guşak bilen birikdirilen bolmaly.

Howa gämisi güýçli boltanka düşen ýagdaýynda, komandir howply zonadan çykmak üçin çäreleri kabul etmeli we şol sanda dispetçeriň rugsady bilen uçuşyň beýikligini üýtgetmeli.

Gözýetim boýunça uçuşlarda, daglyk ýerlerde 900 metrden pes bolan beýiklikde we howa gämi güýçli boltanka zonasyna düşen ýagdaýynda, komandir dispetçeriň rugsady bilen beýiklige galmak bilen bu zonadan howa gämisini çykarmaly, uçuş menziline gaýdyp gelmeli ýa-da ätiýäç menziline gitmeli.

Howa gämisi güýçli boltankaly zona düşen ýagdaýynda, uçuşyň howpsuzlygyna howp abananda komandiriň 5.11.5. [13] düzgünine baglylykda uçuşyň beýikligini üýtgetmäge hukugy bar.

Ekipaž gözýetimde görünýän we bulutlar bilen bagly bolmadyk, dikligine tüweleýi aýlanyp geçmäge borçly. Çägeli-ýagyşly bulutlar bilen bagly dik tüweleýleri, gözýetimde görünýän gapdal serhedinden 30 km-den az bolmadyk uzaklykda aýlanyp geçmäge borçly.

**4.5. Atmosferanyň ýokary elektrik zonada uçuşlar**

Howa gämisiniň ýokary elektrirlenmäniň amallary şulardan ybarat:

– nauşnikde goh we çat açmaň sesleri;

– radio kompasyň peýkamynyň bitertip hereketi;

– ekipažyň kabinasynyň aýnasynda we gije-gündiziň garaňky wagty ganatlaryň uçlarynyň ýagtylanmagy.

Bulutlaryň gatlagynda elektrirlenme temperaturanyň +5º-10º çenli aralykda döremegi mümkin.

Howa gämisiniň komandiri güýçli elektrirlenmäň amallary ýüze çykan ýagdaýynda, bu barada howadaky hereketi dolandyrýan edara habar bermeli we dispetçeriň howply zonadan çykmak üçin beren maslahatlaryny ýerine ýetirmeli. Ultragysga tolkunly radiobekedi öçürmeli, gije ekipažyň kabinasynyň ýagtylyk ulgamyny ýakmaly.

Ýokary elektrirlenen zonada uçuşlaryň beýikligi üýtgedilende, uçuşyň tizligi uçuşda ulanmaly ýollanmanyň talaplaryna gabat gelmeli.

Buludyň gatlagyndan çykandan soň (başga gatlaga girýänçä) dowamylygy 5-10 sekunt bolan gorizontal uçuşy ýerine ýetirmeli.

Berlen eşelonda uçuşyň howpsuzlygyna howp abananda, howa gämisiniň komandiri 5.11.5. [13] düzgün baglylykda hereket etmäge hukugy bar.

Howa gämisini atmosferanyň elektrik razrýady uran ýagdaýynda ekipaž:

– howadaky hereketi dolandyrýan dispetçerine meteorologik şertleri, howa gämisini razrýadyň uran ýerini we beýikligini habar bermeli;

– hereketlendirijileriň işleýşine gözegçilik etmeli;

– elektro enjamlary we pilotaž-nawigasiýa enjamlaryň işini barlamak;

– howa gämisiniň şikeslerini tapmak maksady bilen seretmek;

– näsazlyklaň ýüze çykan ýagdaýynda uçuşda ulanmaly ýollanma baglylykda hereket etmek.

**4.6. Süýşýän ýeliň şertlerinde uçuşlar**

Süýşýän ýeliň şertlerinde, uçuşda we gonuşda gerek:

– uçuşda ulanmaly ýollanmanyň talaplaryna laýyklykda hasaply tizligi ýokarlandyrmak;

– wertikal we gelýän tizlikleriň üýtgeşmelerine ýokary gözegçiligi ýerine ýetirmeli we uçuşyň berlen traýektoriýasyndan we hasaply parametrlerinden ýüze çykan gyşarmalara gözegçilik etmeli;

– gonuşa girişde uçuş režimi ulanyp, ikinji aýlawa gitmek we ätiýäç uçuş menziline uçmak, eger glisadany saklamak, inmek üçin hereketlendirijileriň iş režimini nominala çenli ýokarlandyrmaly bolsa we daşky getiriji radiomaýagy uçup geçenden soň, wertikal iniş tizlik hasaplydan 3m/s we ondan köp ulalan bolsa.

Güýçli süýşýän ýeliň şertlerinde uçmak we gonuşa girmek **gadagan**.

**4.7. Tozanly, tupanly şertlerde uçuşlar**

Marşrutda tozanly, tupanly şertlere duşan ekipaž ony gözýetimli ýa-da üstünden aýlanyp geçmäge borçly.

Ekipaža tozanly tupany aýlanyp geçmek maksady bilen marşruty ýa-da beýikligi üýtgetmek rugsat edilýär, diňe dispetçer bilen ylalaşylandan soň, 5.11.5.[13] düzgünlerinde göz öňüne tutulan aýratyn ýagdaýlardan başga.

Tozanly, tupanly şertlerde güýçli boltankada gonuşa girmek we gonuşy ýerine ýetirmek **gadagan**.

**4.8. Daglyk ýerlerde uçuşlar**

Daglyk ýerlerde uçuşlara taýýarlanýan ekipaž goşmaça borçly:

– trassanyň iki tarapyndan 50 km-den az bolmadyk marşrutyň ýerli relýefini öwrenmeli, kartada beýiklikleri, serhetleşdirilen pelengleri, aýlanyp geçjek marşrutlary bellemeli;

– meteorologik şertleri öwrenmek;

– daglyk ýerleri öwrenmek;

– mejbury gonuş üçin ulanyljak ýerleri öwrenmeli we kartada bellemeli;

– daglyk ýerde ýerleşdirilen uçuş menzilleriň beýikliklerini, olarda uçuşyň we gonuşyň aýratynlyklaryny we daglyk uçuş menzillerde uçuşda we gonuşda barometriki beýiklik ölçeýjiniň ulanylyş düzgünlerini bilmeli;

– kislorod enjamyň düzüwdigi we ätiýäç kislorodyň gerek mukdardadygyny barlamaly.

Daglyk ýerlerde marşrut boýunça, uçuş eşelona (beýiklige) galmak rugsat edilýär, diňe goýlan araçäge çenli howpsuz eşelona galmaklygy üpjün edilýän şertlerde. Galan ýagdaýlarda beýiklige galmak goýlan shema boýunça ýerine ýetirilýär.

Gözýetim boýunça uçuşlarda howa gämisiniň komandiri dag gerişlerini kesip geçende, ýokaryk galýan we aşak düşýän howa akymlaryny göz öňüne tutmaga borçly. Dag gerşine ýakynlaşanda aşak düşýän akymlar bolsa, gorizontal uçuşlary saklamak üçin hereketlendirijileriň iş režimini ýokarlandyrmagy talap etse, dag gerşini 900 metrden pes bolan beýikliklerde kesip geçmek **gadagan**.

**4.9. Az bellikli ýerlerde we çöllerde uçuşlar**

Howa gämisiniň ekipažy az bellikli ýerlerde we çöllerde uçuşlara taýýarlananda goşmaça borçly:

– kartada marşrutda bar bolan belgileri (köller, guýular, derýalar, kerwen ýollary), şeýle-de umumy ulanyp boljak daşky belgileri bellemeli;

– bu marşrut boýunça uçuşlaryň tejribesi bolan başga ekipažlary bilen, çelgileri alyp barmak soraglary boýunça ugrukdyrma almaly;

– iýmitiň, suwuň awariýa radio beketleriň we signal serişdeleri bardygyny barlamaly.

**4.10. Suwuň üstünden uçuşlar**

Suwuň üstünden uçuşlary ýerine ýetirmek rugsat edilýär:

– iki hereketlendiriji we ondan köp bolan howa gämisinde we suwuň üstüne gonmaga ukyply bolan howa gämileriniň hemmesi;

– bir hereketlendirijili howa gämiler, kenar ýakasyndan daşlaşa aralygy, işlemedik hereketledirijiniň iniş aralygyndan köp bolmaly däl.

Suwuň üstünden uçulanda, haçan-da kenardan aralyk işlemedik hereketlendirijiniň (hereketlendirijiler) gaýmalamak uzaklygyndan köp bolsa, şeýle-de uçuş ýa-da gonuşa giriş traýektoriýa mejbury suwa gonuşy mümkinçiligi aýyrmaýar, ekipažyň hemme agzalary we ýolagçylary halas ediji gursakçalar bilen üpjün edilmeli.

Uçuşyň dowamlylygy kenardan 30 minutden ýokary ýagdaýda, howa gämisinde (kysymyna bagly däl) şahsy halas ediji serişdelerden başga toparlaýyn ýüzüş serişdeleri bolmaly (çişirilýän halas ediji gaýyk we olara awariýa ätiýäçlik), şeýle-de 8.1.1.4. [13] hakyky Düzgünleriň göz öňüne tutan, uçuşda ulanmaly ýollanma baglylykda bortda bolan ýaşaýşyň üpjünçiligiň serişdeleri bilen adam sanyna hasaplanan ýörite enjamlar.

Suwuň üstünden uçuşa taýýarlykda, ekipaž goşmaça borçly:

– kenaryň gyrasyny, suwuň we buzuň üstüniň ýagdaýyny mejbury gonuş ýüze çykan ýagdaýynda doly öwrenmeli;

– şahsy we toparlaýyn halas ediş serişdeleriň, iýmitiň we suwuň, awariýa radiobekediň we signal serişdeleriň doludygyny, dogry ýerleşdirilişini barlamaly;

– suwa mejbury gonuşyň düzgünlerini we ýüzüş serişdeleriniň ulanylyş düzgünlerini öwrenmeli;

– awariýa gonuşda ýolagçylara şahsy we toparlaýyn serişdeleri ulanmak düzgünleri we özini dogry alyp barmaklygy öwretmek.

Adalaryň we materikleriň kenar çyzygynyň golaýynda gözýetim boýunça uçuşlar, ýeriň relýefiniň maksimal ýokarlanmasyny göz öňüne tutup, howpsuz beýiklikde marşrutyň ok çyzygyndan iki tarapyna 5 km-den ýerine ýetirilýär.

Deňiz we howpsuzlygyň Düzgünlerinde görkezilen zonalarynda 4000 metrden pes beýiklikde, howa sredasyny we ekelogiýany goraýan edaralary bilen ylalaşman, howa gämileriniň uçuşlary **gadagan**.

Howa gämisiniň komandiri deňiz ýa-da uly suw üstlere tarap uçmazdan öň, howa gämisi suwa gonan ýagdaýynda ekipažyň, şol sanda hyzmat edýän işgärler bilen etmeli hereketleriniň deslapky taýýarlygyny geçirmäge borçly.

**4.11. Çylşyrymly ornitologiýa ýagdaýly şertlerde uçuşlar**

Çylşyrymly ornitologiýa ýagdaý, uçuş menziliniň etrabynda we howa gämisiniň uçuş traýektoriýasynda, guşlaryň üýşmegi gije-gündizleýin ýa-da möwsümleýin uçmaklary netijesinde ýüze çykyp biler. Çylşyrymly ornitologiýa ýagdaýda howa gämi guşlar bilen howply çaknyşmagyň netijesinde aýratyn ýagdaýlar ýüze çykyp biler.

Howa gämisiniň komandiri uçuşa çözgüt çykarmazdan öň uçuş menziliniň dispetçer nokadynyň dispetçeriniň menziliň etrabyndaky ornitologiýa ýagdaý barada maglumaty göz öňüne tutmaga borçly.

Ýerine ýetiriji startda start dispetçer nokadynyň dispetçerinden ornitologiýa ýagdaý kynlaşandygy barada maglumaty alandan soň, howa gämisiniň komandiri uçuşy ýerine ýetirmekligiň mümkinçiligine baha bermeli. Bu şertlerde uçuş ýakylan çyralar bilen ýerine ýetirilýär.

Marşrut boýunça uçuşda howa gämisiniň uçuş traýektoriýasynda guşlar bolan ýagdaýynda, ekipaž olary gapdalyndan aýlanyp ýa-da üstünden uçup geçmeli.

Gonuş menziline golaýlaşanda howadaky hereketi dolandyrýan edaradan çylşyrymly ornitologiýa ýagdaý barada maglumat alandan soň ýa-da gözýetim bilen olary anyklasa, onda ekipaža gerek:

– gözegçiligi ýokarlandyrmak;

– çyralary we kabinanyň aýnalarynyň ýyladyjysyny ýakmaly (eger olar öň ýakylan bolmasa);

– hereketlendiriji (hereketlendirijiler) iş parametrlerine gözegçiligi ýokarlandyrmak gerek bolan ýagdaýda ikinji aýlawa gitmek.

**5. Uçuşda aýratyn ýagdaýlar**

**5.1. Esasy talaplar**

Uçuşyň aýratyn ýagdaýlaryna degişli:

– howa gämisiniň howply meteorologik ýagdaýa düşmegi;

– hereketlendirijiniň (hereketlendirijileriň) işlemezligi;

– uçuşyň esasy ugrunyň ýa-da meýilnamasynyň üýtgedilmegine, şol sanda mejbury gonuşa getirýän howa gämisiniň ulgamlarynyň işlemezligi;

– howa gämisinde ýangynyň döremegi;

– durnuklylygyň, dolandyryşyň ýitmegi, berkligiň bozulmagy;

– radio aragatnaşygyň ýitmegi (ýerli ýa-da bort radio aragatnaşygyň işlemezligi);

– barýan ugruňy ýitirmek;

– ekipaža (ýolagçylara) hüjüm edilse;

– ekipažyň agzalarynyň saglygynyň birden erbetleşmegi ýa-da ýaralanma;

– menzilde mejbury gonuş;

– gonuş menzilinde howadaky hereketi dolandyrýan radiolokasion serişdeleriň we radiotehniki enjamlaryň işlemezligi.

Howa gämisiniň komandiri uçuşda aýratyn ýagdaýlar ýüze çykandygy barada howadaky hereketi dolandyrýan edara habar bermäge borçly. Aragatnaşygy esasy kanal boýunça alyp barmak kyn bolan ýagdaýynda 121,5 MGs awariýa ýygylygyna geçmek gerek.

**Betbagtçylyk signaly indiki ýagdaýlarda ýakylýar:**

– hereketlendirijiniň (hereketlendirijileriň) işlemezligi;

– howa gämisinde ýangynyň döremegi;

– durnuklylygyň, dolandyryşyň ýitmegi, berkligiň bozulmagy;

– radio aragatnaşygyň ýitmegi (ýerli ýa-da bort radio aragatnaşygyň işlemezligi);

– barýan ugruňy ýitirmek;

– ekipaža (ýolagçylara) hüjüm edilse;

– menzilden daşary mejbury gonuş;

* nobatdan daşary gyssagly iniş.

Uçuşda aýratyn ýagdaýlar ýüze çykanda howa gämisiniň ulgamlaryny dolandyrmak uçuşda ulanmaly ýollanmanyň talaplaryna baglylykda gabat gelmeli. Uçuşyň dowamlylygy ekipažyň we ýolagçylaryň howpsuzlygyny üpjün etmeýän ýagdaýynda, howa gämisiniň komandiri menzilden daşary mejbury gonuşa çözgüt çykarmaga hukugy bar.

**5.2. Howa gämisiniň howply meteorologik ýagdaýa düşmegi**

Uçuş üçin howply meteorologik ýagdaýlara girýär:

– uçuş we gonuş menzillerde: çabga, doly (град), güýçli çaýkanma, güýçli süýşýän ýel, güýçli buzluk, tüweleý, tupan-harasat, güýçli syrgyn, güýçli ýagyşly ygal;

* uçuş marşrut boýunça: çabga, doly, güýçli buzluk, güýçli çaýkanma.

Uçuş marşrutynda howply meteorologik ýagdaýlar ýüze çykanda, howa gämisiniň komandiri olary aýlanyp geçmek üçin çäre görmäge borçly. Olary marşrut ýa-da uçuş beýikligini üýtgedip, aýlanyp geçmek mümkinçiligi bolmadyk ýagdaýynda, ekipaž uçuş menziline gaýdyp gelmäge ýa-da golaýda ýerleşýän ätiýäç menzilde gonuşy ýerine ýetirmäge borçly. Bu ýagdaýda dikuçaryň komandirine howadan saýlanan meýdança gonuşy ýerine ýetirmek rugsat edilýär.

**5.3. Hereketlendirijileriň işlemezligi**

100 metre çenli beýiklikde (şol sanda uçuşda) bir hereketlendirijili howa gämisine hereketlendirijiniň işlemedik ýagdaýynda howa gämisiniň komandiri päsgelçilikler bilen çaknyşygyň öňüni alyp, mejbury gonuşy ýerine ýetirmäge borçly. Eger 100 metrden ýokary beýiklikde hereketlendirijiniň işlemezligi ýüze çyksa, onda howa gämisiniň komandirine mejbury gonuş üçin has gowy meýdançany saýlamak rugsat edilýär.

Birnäçe hereketlendirijili howa gämisinde hereketlendiriji (hereketlendirijiler) işlemedik ýagdaýynda, howa gämisiniň komandiriniň şu aşakdaky hukuklary bar:

– uçuş menziliniň daşynda gonuşy ýerine ýetirmek;

– uçuş şertlerini gowulandyrmak üçin ýüki zyňmak ýa-da ýangyjyň bölegini dökmek;

– işleýän hereketlendirijileriň islendik režimini ulanmak;

– uçuş marşrutynda golaýda ýerleşen uçuş menziline çenli uçuşy dowam etmek (onuň kime degişlidigine garamazdan we onda gonuşy ýerine ýetirmek).

Üç ýa-da ondan köp hereketlendirijili howa gämisinde uçuşda, bir hereketlendirijiniň işlemedikligi sebäpli ekipaž ony öçüren ýagdaýynda (ýangyndan başga), howa gämisiniň komandirine bellenilen uçuş menziline çenli uçuşy dowam etmäge hukuk berilýär.

Eger işleýän hereketlendirijilerde (hereketlendirijide) uçuşy dowam etmek mümkin bolmadyk ýagdaýynda we uçuşyň howpsuzlygyna howp ýüze çykan ýagdaýynda howa gämisiniň komandiri borçly:

– uçuşda ulanmaly ýollanmanyň talaplaryna gabat gelýän, gerek bolan hereketleri ýerine ýetirmek;

– betbagtçylyk signalyny ýakmak;

– islendik menzilde (uçuş menzilde) gonuşy ýerine ýetirmek, şol sanda uçuş menzilinde ýa-da ondan daşary, eger emele gelen ýagdaýda golaýda ýerleşen uçuş menzile çenli uçuşdan bu gonuş uçuşyň howpsuzlygyna az howp salýar.

**5.4. Howa gämisiniň ulgamlaryň işlemedik ýagdaýynda uçuşlaryň düzgünleri**

Uçuşda howa gämisiniň togy kesilen ýagdaýynda ekipaž uçuşda ulanmaly ýollanmanyň talaplaryna baglylykda hereket etmäge borçly. Ätiýäç elektrik iýmitlendiriş çeşmeleri bolmadyk ýa-da ulanmak mümkin bolmadyk ýagdaýynda howa gämisiniň komandiri borçly:

– gözýetim boýunça uçuşlarda golaý ýerleşen menzilde ýa-da ondan daşary gonuşy ýerine ýetirmek;

* abzal boýunça uçuşlardan gözýetim uçuş düzgünlere geçmeklige çäre görmek.

Bulutlaryň ýokarsyndaky uçuşlarda, haçan-da gözýetim boýunça uçuşlara geçmek howpsuzlygyna ynam bolmasa, ýöne tehniki taýdan uçuşy dowam etmek mümkin bolsa, onda gözýetim boýunça uçuşa geçmek üçin, etraba uçuşy dowam etmeli ýa-da öz eşelonda çep (sag) taraply gönüburçly marşruty ýerine ýetirmeli. Hereket gullugynyň dispetçeri howa gämisi bilen aragatnaşyk ýitendigi bilip we radiolokasion serişdeleriň kömegi bilen onuň gönüburç marşrutyny kesgitlände borçly:

– şeýle ýagdaýda howadaky hereketi dolandyrmagy üpjün etmeli, ýagny betbagtçylyga düşen howa gämisini beýleki howa gämisi bilen çaknyşmazlygyny üpjün etmeli;

– aragatnaşygy ýiten howa gämisine gonuşa girişde kömek bermek üçin bolan mümkinçilikleri ulanmak.

Kabinanyň jebisligi (герметичность) bozulan ýagdaýynda, nobatdan daşary gyssagly inişi ýerine ýetirmegi talap edýän bu ýagdaýda ekipaž borçly:

– kislorod maskalaryny ulanmak;

– uçuşda ulanmaly ýollanmanyň talaplaryna baglylykda hereket edip, 4200 metre çenli ýa-da ondan pes beýiklige gyssagly inişi başlamaly, ýöne hemme ýagdaýlarda uçuş etrabynyň howpsuz eşelonyň beýikliginden pes bolmaly däl;

– betbagtçylyk signalyny ýakmaly;

– ýolagçylaryň saglygynyň ýagdaýyny barlamaly we gerek bolan ýagdaýda olara kömek etmeli;

– gonuş menzilinde uçuşy dowam etmek ýa-da golaýda ýerleşen gonuş üçin ýaramly menzilde gonmak karary kabul etmek.

**5.5. Howa gämisinde ýangynyň döremegi**

Howa gämisinde ýangyn dörän ýagdaýynda ekipaž borçly:

– gyssagly inişe başlamaly we şol bir wagtda bar bolan serişdeleri bilen ýangyny öçürmeli;

– betbagtçylyk signalyny ýakmaly;

– ýüze çykan ýagdaýa baglylykda, golaýda ýerleşen menzile çenli uçuşy dowam etmeli ýa-da uçuşda ulanmaly ýollanmanyň talaplaryna baglylykda menzilden daşary gonuşy ýerine ýetirmeli.

Uçuşda howa gämisinde ýangyn dörände (beýiklige galanda, uçuşdan soň) we ony öçürip bolmadyk ýagdaýynda komandiriň indiki hukuklary bar:

– uçuş menzilinde gonuşy ýerine ýetirmek üçin gysgaldylan marşrut boýunça, şeýle-de minimumy pes bolan howa ýagdaýlarda girişi ýerine ýetirmek;

– menziliň etrabynda, uçuşlary ýerine ýetirmek instruksiýada göz öňünde tutulan meýdança gyssagly gonuşy ýerine ýetirmek;

* howadan saýlanan meýdança gonuşy ýerine ýetirmek.

**5.6. Durnuklylygyny, dolandyryşyny ýitirmek, berkliginiň bozulmagy**

Howa gämisiniň durnuklylygyny, dolandyryşyny ýitiren ýagdaýynda we berkliginiň bozulmagynda komandir borçly:

– betbagtçylyk signalyny ýakmaly;

* uçuşda ulanmaly ýollanmanyň talaplaryna baglylykda hereket etmeli.

**5.7. Radio aragatnaşygy ýitirmek**

(bort ýa-da ýerüsti radio aragatnaşyk ulgamlaryň işlemezligi)

Eger 5 minudyň dowamynda bar bolan radio aragatnaşyk kanallary ulanyp, ekipaž (dispetçer) olaryň hersinden birnäçe gezek çagyrylsa-da jogap bermese, onda radio aragatnaşyk ýitdi diýip hasap edilýär.

Radio aragatnaşyk ýiten ýagdaýynda howa gämisiniň komandiri borçly:

– betbagtçylyk signalyny ýakmak;

– dispetçer bilen aragatnaşygy başga howa gämileriniň üsti bilen ýa-da hereket gullugynyň başga nokatlaryň üsti bilen dikeltmek çärelerini kabul etmek;

– 121,5MGs awariýa ýygylygy ulanmak;

– gyssagly signal boýunça kabul eden çözgüdini, ýerleşýän ýerini, uçuş beýikligi barada maglumaty bermek, dispetçerden bu habarlary alandygy barada tassyknama garaşmaly däl;

– daşky getiriji radio maýagyň (aýratyn getiriji radio bekediniň) ýygylygynda we aragatnaşyk kanallar boýunça dispetçeriň görkezmelerini we maglumatlaryny diňlemeli.

Uçuşdan soň radio aragatnaşyk ýitende howa gämisiniň komandiri menziliň töweregi boýunça uçuşy ýerine ýetirmeli we uçuş menzilinde gonuşy ýerine ýetirmeli. Bu ýagdaýda howa gämisiniň komandiri gonuşy minimumdan pes meteorologik şertlerde gonuşy ýerine ýetirmäge hukugy bar.

Eger meteorologik şertler boýunça ýa-da başga sebäplere görä uçuş menzilinde gonuşy ýerine ýetirmek mümkin bolmasa, onda howa gämisiniň komandiriniň ikinji aýlawa gidenden soň, hukugy bar:

– bellenilen menzilinde, flaýt planda görkezilen çykyş shema boýunça ýa-da uçuş tabşyrygynda görkezilen beýiklige (eşelona) galmak;

– ätiýäç menzile (uçuşa çözgüt çykarylanda saýlanan) aşaky howpsuz eşelonda ýa-da aragatnaşyksyz uçuş üçin ýörite goýlan eşelonda (4200, 4500 ýa-da 7200, 7500 metr) gidip biler.

Abzal boýunça uçuşlarda radio aragatnaşyk ýiten ýagdaýda howa gämisiniň komandiri borçly:

– gözýetim boýunça uçuşa geçmek mümkinçiligine baha bermek;

– bellenilen, ätiýäç (uçuşa çözgüt çykarylanda, saýlanan) menzile gitmek ýa-da uçuş menzile dolanmak barada çözgüdini kabul etmek.

Bellenilen menzile abzal boýunça uçmak barada çözgüt kabul edilen ýagdaýda, uçuşda tabşyrylan eşelonda gitmek, gonuşa giriş üçin inişi daşky getiriji radio maýagy (gonuşa giriş shemada görkezilen marker kontrol nokady) uçup geçenden soň başlamaly, aşaky howpsuz eşelonda uçup gelmeli hasaply wagtyndan öň gelmeli däl, nobatsyz gonuşa giriş shema boýunça gonuş, uçup gelmeli hasaply wagtyndan soň 30 minutdan köp bolmadyk wagtda ýerine ýetirilmeli.

Ätiýäç menziline uçuş tabşyrylan, aşaky ugurdaş eşelonda ýerine ýetirilmeli, onuň beýikligi uçuşyň howpsuz beýikliginden ýa-da aragatnaşyksyz uçuşlar üçin eşelonlardan (4200, 4500 ýa-da 7200, 7500 metr) pes bolmaly däl.

Eger uçuş ýa-da yzyna dolanan, ýolunyň ugrunda ýerleşen ätiýäç menziline gaýtmak çözgüt kabul edilse, onda uçuş tabşyrylan aşaky ugurdaş eşelona golaý ýerine ýetirmek gerek, onuň beýikligi uçuş beýikliginden ýa-da eşelondan (4200, 4500 ýa-da 7200, 7500 metr) pes bolmaly däl.

Eger meteorologik şertler ýa-da başga sebäpler boýunça bellenilen menzilde gonuşy ýerine ýetirmek mümkin bolmasa, ikinji aýlawa gidenden soň howa gämisiniň komandiri aşaky howpsuz eşelona shema boýunça ýa-da ýörite goýlan beýiklige (4200, 4500 ýa-da 7200, 7500 metr) çykyp ätiýäç menziline gitmeli.

Ätiýäç menzilinde gonuşa giriş üçin inişi, daşky getiriji radio maýagy (gonuşa giriş shemada görkezilen marker kontrol nokady) uçup geçenden soň, aşaky howpsuz eşelonda nobatsyz gonuşa giriş shema boýunça başlamak rugsat edilýär.

Eger aragatnaşygy ýitiren howa gämisiniň uçup gelen pursatyna, gonuş menzilinde howa minimumdan pes bolsa, howa gämisiniň komandirine bu şertlerde gonuşy ýerine ýetirmek hukuk berilýär.

Gözýetim boýunça uçuşlarda radio aragatnaşyk ýiten ýagdaýynda howa gämisiniň komandiri borçly:

– bellenilen menziline gözýetim boýunça tabşyrylan beýiklikde (eşelonda) gitmek;

– bellenilen menziline gözýetim boýunça uçuşy dowam etmek mümkin bolmasa, gözýetim boýunça gonuşy ýerine ýetirmek rugsat edýän howasy bolan ätiýäç menziline gitmek.

Howa gämisiniň ekipažy bilen radio aragatnaşyk ýitende hereket gullugynyň dispetçeri borçly:

– bar bolan radio tehniki serişdelerini ulanmak;

– goňşy dispetçer nokatlary, harby howa güýçleriniň edaralary, şeýle-de bellenilen we ätiýäç menzilleriň howadaky hereketi dolandyrýan edaralaryna howa gämi radio aragatnaşyk ýitirendigi barada habar bermek;

– başga howa gämileriniň hereketini, aragatnaşygy ýitiren howa gämi bilen olaryň golaýlaşmagyny aýyrmak üçin dolandyrmaly;

– bar bolan hemme aragatnaşyk kanallary, şol sanda daşky getiriji radio maýagy (gonuşa giriş shemada görkezilen marker kontrol nokady) we 121,5MGs awariýa ýygylygy ulanyp, uçuş şertleri barada bellenilen we ätiýäç menziller barada maglumatlary bermek;

– ýiten aragatnaşygyň häsiýetini, howa gämisiniň ugruny üýtgetmek ýa-da heläkçilik signalyny ýakmak (öçürmek) görkezmeleri bermek ýoly bilen kesgitlemeli;

– bellenilen menziline howa gämisiniň uçup gelmeli hasaply wagtyna menziliň etrabynda howa giňişligini, töweregiň beýikliginden tabşyrylan eşelona çenli boşatmaly.

Eger uçup gelmeli hasaply wagtyndan howa gämi 30 minutdan soň gonuşy ýerine ýetirmese, aragatnaşygy goýmadyk bolsa we radiolokatoryň ekranynda görünmeýän bolsa, onda dispetçer menziliň etrabynda howadaky hereketi adaty ýagdaýda alyp barmaga borçly. Ikilenji radiolokator serişdeleriň bolan ýagdaýynda, uçuşyň howpsuz interwallaryny üpjün etmek bütin howa giňişligini boşatman, aragatnaşyksyz barýan howa gämisiniň hakyky uçuş eşelony takyk kesgitländen soň rugsat edýär.

Hakyky Düzgünleriň 8.2.7. [13] bölüminde göz öňüne tutulan ýagdaýlarda howadaky hereketi dolandyrmagy üpjün etmek üçin, şeýle-de betbagtçylyga düşen howa gämisiniň hereketini dolandyrýan dispetçer, öz jogapkärçilik zonasynyň çäklerinde radiodymma režimi girizip biler. Bu ýagdaýda dispetçeriň görkezmesi boýunça howa gämileriň ekipažlary borçly:

– radio boýunça hemme habarlaryny bermekligi bes etmeli, aýratyn uçuşda ýüze çykýan ýagdaýdan başga we buýruk boýunça aragatnaşygy diňe kabul etmeklige işlemeli;

– dispetçeriň görkezmelerini tassyknamasyz ýerine ýetirmeli;

– aragatnaşyga diňe dispetçer çagyranda çykmaly;

– dispetçeriň soňky görkezmesine baglylykda beýikligi eýeläp, dikligine manýowry gutarmaly.

Dispetçer goňşy howadaky hereketi dolandyrýan nokatlara radiodymma düzgüniniň girizilendigi barada duýdurmaga borçly, onuň jogapkärçilik zonasyna girýän howa gämileriniň ekipažy bu düzgüni ýerine ýetirmeli.

Ýerli aragatnaşyk serişdeleri işlemedik ýagdaýynda, dispetçer iş tilsimatyna baglylykda ätiýäç serişdeleri we kanallary ulanyp, aragatnaşygy dikeltmegine çäre görmeli ýa-da goňşy howadaky hereketi dolandyrýan edara dolandyryşa bermeli.

**5.8. Çelgini ýitirmek**

Çelgi (oriýentir) doly ýitirilen diýlip hasap edilýär, eger ekipaž bu sebäbe görä menzilden daşary mejbury gonuşy ýerine ýetirende.

Çelgi wagtlaýyn ýitirilen diýip hasap edilýär, eger ekipaž howa gämisini özbaşdak ýa-da radio tehniki serişdeleriň kömegi bilen tabşyrylan marşruta çykarsa we bellenilen menzilde gonuşy ýerine ýetirende.

Çelgini ýitiren ekipaž borçly:

– betbagtçylyk signalyny ýakmaly;

– howadaky hereketi dolandyrýan edara çelgini ýitirendigini, ýangyjyň galyndysyny we uçuş şertlerini habar bermeli;

– howadaky hereketi dolandyrýan edaranyň rugsady bilen radio tehniki serişdeleriň kömegi bilen howa gämini tapmak üçin bähbitli eşelony ýa-da uçuş beýikligini eýelemek;

– bolan şertlerde çelgini dikeltmek üçin has rasional usullary ulanmak;

– eger çelgini dikeldip bolmasa, onda ýangyç gutarmanka ýa-da garaňky düşmänkä, islendik menzilde ýa-da howadan saýlanan meýdançada gonmaly.

Döwletiň serhediniň etrabynda çelgini ýitiren ekipaž Türkmenistanyň territoriýasynyň içine tarap ugur almaga borçly. Döwletiň serhediň golaýynda çelgini dikeltmek üçin manýowrlary ýerine ýetirmek **gadagan**.

**5.9. Ekipaža (ýolagçylara) topulmaklary**

Ekipaža topulynan ýa-da howp atylan ýagdaýda howa gämisiniň komandiri we ekipažyň düzümi mümkin boldugyndan betbagtçylyk signalyny bermeli, hüjüm barada habar bermeli, çagyryşa, ýerleşýän ýerine (koordinata), beýiklige, uçuşyň ugruna we ýörite instruksiýa baglylykda hereket etmeli.

**5.10. Ekipažyň (ýolagçylaryň) saglygynyň birden erbetleşmegi ýa-da ýaralanmagy**

Ekipažyň düzümi ýa-da ýolagçylaryň saglygynyň birden erbetleşmegi ýa-da ýaralanan ýagdaýynda howa gämisiniň komandiri mümkin bolan lukmançylyk kömegini bermeli, ýagdaýa baglylykda uçuşy dowam etmek ýa-da bes etmek karara gelmeli we howadaky hereketi dolandyrýan edara bu barada habar bermäge borçly.

Howa gämisiniň komandiriniň saglyk ýagdaýy erbetleşende ýa-da ýaralananda, haçan-da ol öz wezipesini ýerine ýetirmekligi dowam edip bilmese, onuň borçlaryny ikinji uçarman ýerine ýetirýär.

Howadaky hereketi dolandyrýan edara ekipažyň (ýolagçylaryň) saglygynyň ýagdaýy erbetleşendigini ýa-da ýaralandygyny habar alanda, howa gämisiniň komandiriniň gelen kararyna baglylykda ekipaža gerek bolan maglumatlary we maslahatlary bilen üpjün etmeli, nawigasiýa serişdeleriniň işini, howadaky hereketi dolandyrmagy we gonuşy üpjün etmeli.

**5.11. Menzilden daşary mejbury gonuş**

Haçan-da uçuşyň dowamlylygy ekipažyň we ýolagçylaryň howpsuzlygyny üpjün etmeýän ýagdaýynda, howa gämisiniň komandiri uçuş menzilinden daşary mejbury gonuşy ýerine ýetirmek barada çözgüt kabul etmäge hukugy bar.

Bu çözgüdi kabul edende, ol dispetçere (mümkin bolandan) gonuşyň çak edilen ýeri barada habar bermäge borçly. Uçuş menzilinden daşary mejbury gonuş uçuşda ulanmaly ýollanmanyň talaplaryna baglylykda ýerine ýetirilýär.

Howa gämisiniň komandiri uçuş menzilden daşary boljak mejbury gonuş barada ekipažyň hemme agzalaryna duýdurýar we ýolagçylara habar berýär. Şturman (ikinji uçarman) ekipažyň hemme agzalaryna howa gämisiniň ýerleşýän ýerini, ýeliň ugruny golaýda ýerleşen uçuş menziline ýa-da ilatly nokadyna çenli ugruny we aralygy, suwuň üstünden kenara çenli ugry we aralygy habar bermäge borçly.

Uçuş menzilinden daşary gonuşdan soň, howa gämisiniň komandiri we ekipažyň başga agzalary ýolagçylara gerek bolan kömegini bermäge borçly we aragatnaşyk serişdelerini ulanyp, golaýda ýerleşen menzilden ýa-da ýerli höküm edaralaryna mejbury gonuşyň wagtyny, ýerini, ekipažyň, ýolagçylaryň, howa gämisiniň ýagdaýyny we gerek bolan kömek barada habar bermeli.

Mejbury gonuş ýerden uçuş, awiakärhananyň ýolbaşçysy “Türkmenhowaýollary” agentliginiň başlygy bilen ylalaşylmagy boýunça howa gämisinde näsazlyklary aýrylandan soň rugsat edýär. Golaýda ýerleşen howa menzili bilen aragatnaşyk ýok ýagdaýynda howa gämisiniň komandiri özbaşdak çözgüt çykarmaga hukuk berilýär.

Mejbury gonuş ýerden, uçmazdan öň howa gämisiniň komandiri ýere seretmeli we howpsuz uçuş üçin gabat gelýändigini kesgitlemäge borçly. Gerek bolan ýagdaýda päsgelçilikleri aýyrmak üçin çäre görmeli, ýükler aýrylýar ýa-da ýangyjyň bir bölegi dökülýär.

**5.12. Gonuş menzilinde radiotehniki enjamlaryň we howadaky hereketi dolandyrýan zonada radiolokasion serişdeleriň işlemezligi**

Dispetçerden howadaky hereketi dolandyrýan zonada radiolokasion serişdeleriň işlemeýändigi barada habary alan, bu zonada uçuşy ýerine ýetirýän howa gämisiniň komandiri borçly:

* tabşyrylan eşelony we tizligi saklap, uçuşy dowam etmek;

– ekipažyň agzalaryndan maksimal gözegçiligi ýerine ýetirmegini talap etmek (radio gözegçilik).

Bu ýagdaýda dispetçer borçly:

– gerek bolan ýagdaýda radiodymma düzgünini girizmek;

– radiolokasion gözegçilik bolmadyk ýagdaýynda uçuşlaryň düzgünlerinde göz öňüne tutulan eşelonlaryň interwallaryny ulanmak;

– howadaky hereketi dolandyrýan zonada bolan howa gämileriň ekipažlaryna howa ýagdaýy barada habar bermek;

– hemme goňşy dispetçer nokatlaryna radiolokasion serişdeleriň işlemeýändigi barada habar bermeli.

Gonuş menzilinde radiotehniki enjamlar işlemedik ýagdaýda we bu menzilde meteorologik şertleri boýunça gözýetim gonuşy ýerine ýetirmek mümkin bolmadyk ýagdaýda, howa gämisiniň komandiri ikinji aýlawa gidip, ätiýäç menziline gitmäge borçly. Ätiýäç menziline gitmek mümkin bolmadyk ýagdaýda (ýangyjyň azlygy, awiasion tehnikanyň näsazlygy) howa gämisiniň komandirine minimumdan pes howada gonuşy ýerine ýetirmek hukuk berilýär.

**6. Halkara uçuşlar**

**6.1. Esasy talaplar**

Türkmenistanyň we beýleki döwletleriň serhedini kesip geçýän, beýleki döwletleriň howa giňişliginde uçuşy ýerine ýetirýän howa gämisiniň uçuşyna halkara uçuşlar diýilýär.

Halkara uçuşlar bölünýär:

– sanaw boýunça ýerine ýetirilýän hemişeki gatnawlar we goşmaça sanaw;

* bir gezeklik: çartar, ýörite.

Türkmenistanyň raýat awiasiýasynyň howa gämilerinde halkara uçuşlar indiki şertlere baglylykda we esasda ýerine ýetirilýär:

– Türkmenistanyň howa habarlary barada halkara şertnamalary;

– hemişeki we bir gezeklik uçuşlary ýerine ýetirmek üçin, ýörite rugsatlar, görkezilen uçuşlar “Türkmenhowaýollary” agentliginiň tarapyndan goýlan tertipde, berýän rugsady esasynda ýerine ýetirilýär. Türkmenistanyň howa giňişliginde daşary ýurt howa gämisiniň uçuşlary, Türkmenistanyň halkara şertnamalaryň şertleriniň esasynda ýerine ýetirilýär ýa-da goýlan tertipde bir gezeklik uçuşlar üçin berilýän ýörite rugsatlar esasynda ýerine ýetirilýär.

Halkara howa habarlarynda “Türkmenhowaýollary” agentliginiň bir we özbaşdak awiakärhana hökmünde çykyş edýär. Türkmenistanyň raýat howa gämisiniň halkara uçuşlary, Türkmenistanyň döwlet baýdagynyň nyşanynda ýerine ýetirilýär.

Türkmenistanyň howa giňişliginde daşary ýurt howa gämisiniň uçuşlary diňe goýlan halkara howa trassalar boýunça ýerine ýetirilýär. Türkmenistanyň howa giňişliginde daşary ýurt howa gämisiniň uçuşlary, şeýle-de olaryň Türkmenistanyň territoriýasynda gonuşlary, halkara uçuşlar üçin howa menzillerinde ýerine ýetirilýär. Türkmenistanyň howa gämileri we daşary ýurt howa gämileri Türkmenistanyň serhedini ýörite uçuş howa koridorynda kesip geçýärler. Türkmenistanyň döwlet serhedini kesip geçmek üçin howa gämilerine gerek bolan maglumatlary aeronawigasion maglumatlaryň ýygyndylarynda çap edilýär.

Halkara uçuşlary ýerine ýetirilende 2.2.11. [13] düzgünde agzalan resminamalardan başga howa gämisiniň bortunda indiki bort resminamalary bolmaly:

– ýerde howa gämi goh boýunça gabat gelýändigi barada şahsyýetnama;

– howa gämisini ulanmak boýunça ýörite düzgünnamalar;

– marşrut boýunça uçuşy ýerine ýetirmek üçin ygtyýarnama;

– işiň belli görnüşini ýerine ýetirmek üçin ygtyýarnama;

– habarnamanyň görnüşi: awiahadysa, waka, çaknyşyk, howply golaýlaşma barada;

– ätiýäçlandyryş depderçesi: ekipažyň agzalary, howa gämi we üçünji ýüzlere şikes ýetireni üçin jogapkärçilik;

– ýüklenme beýannamasy (deklarasiýasy);

– baş beýannama;

– ýolagçy manifesti;

– ýük manifesti;

– dizensitizasiýa barada şahadatnama (sertifikat);

– uçuşlary ýerine ýetirmek boýunça ýollanma;

– howa gämisine tehnika taýdan hyzmat etmek boýunça ýollanma;

– Türkmenistanyň raýat awiasiýasynyň uçuş düzgünleri;

– uçuşyň aýratyn ýagdaýlarynda we awiatehnikanyň näsazlygynda, ekipažyň etmeli hereketleri boýunça maslahat ýygyndysy;

* rugsat edilen näsazlyklaň ýygyndysy.

Howa trassalary we olary ulanmak tertibi, “Türkmenhowaýollary” agentliginiň howa hüjümine garşy we harby howa güýçleriniň goranyş ştaby bilen billelikde işlenilýär. Howa trassalaryň sanawy we olaryň düzedişleri “Türkmenhowaýollary” agentligi çykarýar.

Daşary ýurt howa gämileriniň uçuşlary üçin Türkmenistanyň howa giňişligini halkara howa trassalaryndan daşary ulanmak **gadagan**, Türkmenistanyň kanunçylygynyň delilnamalarynda (aktlarynda) we şertnamalarynda göz öňüne tutulan aýratyn ýagdaýlaryndan başga.

Türkmenistandan ugraýan we gelýän howa gämileri, olaryň ekipažlary we ýollagçylary, şeýle-de Türkmenistana howa gämisinde getirilýän we çykarylýan emläge pasport, gümrük, walýuta, sanitar, karantin we başga giriş hem-de çykyş düzgünleri, şeýle-de Türkmenistanyň territoriýasynyň üstünden göni geçirmek (tranzit) we emlägi getirmek hem-de geçirmek bilen bagly hereketler degişli.

Türkmenistanyň howa gämileriniň ekipažlarynyň agzalary halkara uçuşlarda uçuşdan öň we soň gümrük barlagyndan, pasport gözegçiliginden hem-de Türkmenistanyň we daşary ýurt döwletleriň territoriýasynda halkara howa menzillerine degişli goýlan beýleki tapgyrlardan geçmäge borçly.

Her halkara uçuş, baş merkeziň howadaky hereketi dolandyrýan umumy ulgamyndan goýlan tertipde uçuşa rugsat alynmaly we howadaky hereketi dolandyrýan edaranyň görkezen uçuş meýilnamasyna (flaýt-plan) baglylykda ýerine ýetirilmeli.

Türkmenistanyň howa gämileriniň ekipažlary halkara uçuşlary ýerine ýetirende indikiler bilen ýollanýarlar:

– halkara raýat awiasiýasy barada Konwensiýa (Çikago konwensiýa 1944ý.) IKAO halkara ülňülere (standartlara) gabat gelýän maslahatlaryň we tapgyrlaryň, şeýle-de daşary ýurt döwletleriň howa giňişliginde uçuş düzgünlerini ýerine ýetirmek;

– howa habarlary barada Türkmenistanyň halkara şertnamalary we daşary ýurt döwletleriň tarapyndan uçuşlara gabat gelýän rugsatlar;

– Türkmenistanyň howa kodeksi, Türkmenistanyň howa giňişligini ulanmak barada Düzgünnama, bu Düzgünnamany ulanmak boýunça instruksiýa, Türkmenistanyň howa giňişliginde esasy uçuş düzgünleri we hakyky Düzgünleri, eger olaryň düzgünleri daşary ýurt döwletlerinde goýlan aeronawigasion maglumat-resminamalarda görkezilen düzgünlere ters gelmeýän bolsa.

“Türkmenhowaýollary” agentliginiň daşary ýurtlarda öz hereketini “Türkmenhowaýollary” agentliginiň baş wekiliniň üsti bilen ýerine ýetirýär, Türkmenistanyň halkara şertnamalar esasynda ýa-da daşary ýurt döwletleriň ýörite rugsatlaryň esasynda goýulýar.

“Türkmenhowaýollary” agentliginiň wekili daşary ýurt howa menzilinde howa gämisiniň gonmagyna çenli 1 sagatdan az bolmadyk wagtda gelmeli, howa gämisini kabul etmekligi we ugratmaklygy guramak üçin uçuşdan 2 sagat öň gelmeli.

“Türkmenhowaýollary” agentliginiň howa gämileriniň ekipažlary, daşary ýurt howa menzilinde uçuşdan öň taýýarlygyny we “Türkmenhowaýollary” agentliginiň howa gämisiniň gümrük gözegçiliginden geçmegi düzgün boýunça “Türkmenhowaýollary” agentliginiň wekiliniň bolmagynda ýerine ýetirilýär.

Daşary ýurt howa menzilinde tehniki hyzmatlary “Türkmenhowaýollary” agentliginiň inženeri (wekiliň kömekçi-inženeri) ony göz öňüne tutulmadyk ýerde, hünärmenleriň topary ýerine ýetirýär. Olary howa gämisiniň gonan ýerine getirmek üçin, hünärmenleri uçuş tabşyrygyna ýazmak bilen ýerine ýetirilýär, hakyky Düzgünleriň 4.1.3. [13] talaplaryna gabat gelmeli.

Tehniki hyzmat etmek boýunça işleri guramak we üpjün etmek awiakärhananyň ulanyjysyna (howa gämisiniň eýesi) degişli.

Görkezilen toparyň düzümi, onuň funksiýalaryny we borçlaryny awiakärhananyň-ulanyjysy (howa gämisiniň eýesi) ulanyjyň resminamalary we “Tehniki taýdan hyzmat etmek boýunça ýollanmanyň” talaplaryny göz öňüne tutup kesgitleýär.

“Türkmenhowaýollary” agentliginiň howa gämileriň ekipažlary, daşary ýurt howa menzilinde uçuşdan öňki taýýarlygyny we “Türkmenhowaýollary” agentliginiň howa gämileriniň migrasiýa we gümrük gözegçiliginden geçmegi, düzgün boýunça “Türkmenhowaýollary” agentliginiň wekiliniň gatnaşmagynda ýerine ýetirilýär.

“Türkmenhowaýollary” agentliginiň wekilleri ekipaža meteorologik maglumat we uçuş resminamalary goýlan göwrümde, öz wagtynda üpjünçiligi guramaga borçly.

“Türkmenhowaýollary” agentliginiň wekiliniň üstüne howa gämisine hyzmat etmek, ýüklemek-ýükleri düşürmek işleri gurnamak we öz wagtyna ýag-ýangyç serişdeleri doldyrmak borçlary ýüklenýär.

**6.2. Halkara uçuşlary guramak, meýilleşdirmek we üpjün etmek**

“Türkmenhowaýollary” agentliginiň täjirçilik walýuta-maliýe mahabat hereketi, halkara howa ýollarynda “Türkmenhowaýollary” agentliginiň daşky ykdysady aragatnaşyk bölümi koordinirlenýär.

“Türkmenhowaýollary” agentliginiň daşky ykdysady aragatnaşyk bölümi “Türkmenhowaýollary” agentliginiň howa gämileriň halkara we içki hereketiniň sanawyny işläp düzýär we ylalaşmagy ýerine ýetirýär. “Türkmenhowaýollary” agentliginiň howa gämileriniň hereketiniň sanawyny we olara üýtgeşmeleri olary girizmezden öň, 5 gije-gündizden gijä galman tanyşdyrylmaly.

Türkmenistanyň howa giňişliginde uçuşy raýat awiasiýasynyň howa gämilerinde ýerine ýetirýän daşary ýurt ulanyjy, howa giňişligi ulanmak üçin rugsady howadaky hereketi dolandyrmak bütew ulgamynyň baş merkezinden soraýar.

Howadaky hereketiniň bütewi ulgamynyň baş merkeziniň raýat sektory:

– Türkmenistanyň uçuş menzillerinde gonmak, uçup geçýän howa gämiler üçin uçuş, howadaky hereketi dolandyrmak bütewi ulgamyň baş merkeziniň harby sektory bilen ylalaşylýar we ylalaşygyň netijesi ulanyja habar edilýär;

– daşary ýurt howa gämileriň uçuşlarynda, Türkmenistanyň raýat uçuş menzillerinde gonuşy, howa gämisiniň uçuşy goşmaça gullugyň merkezi-önümçilik dispetçer gullugy bilen, gonuşy çak edilýän menzilleriň administrasiýasy bilen, ätiýäç menzilleri bilen goşmaça ylalaşylyp we bu kabul edilen çözgüt barada daşary ýurt ulanyja habar edilýär.

Yzygiderli uçuşlar goýlan marşrutlar we ylalaşylan sanawlar boýunça ýerine ýetirilýär.

Daşary ýurtlaryň howa giňişliginde “Türkmenhowaýollary” agentliginiň howa gämileriň uçuşlaryna talapnamany (zaýawkany) bermek we daşary ýurtlaryň territoriýasyndan geçýän sanaw boýunça uçuşlaryň marşruty üçin rugsady almagy, gurnamagy Milli gullugyň önümçilik dispetçer merkezi ýerine ýetirýär.

Milli gullugyň önümçilik-dispetçer merkeziniň gullugy “Türkmenhowaýollary” agentliginiň kuwwatly edara bolup, Türkmenistanyň raýat howa gämileriň sanawdan daşary halkara uçuşlary üpjünçiligi we meýilleşdirilmegiň koordinasiýany daşary ýurt howa gämileriň Türkmenistanda sanawdan daşary uçuşlara ylalaşmak rugsat bermekligi ýerine ýetirýär.

Merkezi-önümçilik dispetçer gullugy talapnamalara (zaýawkalara) gerek bolan üýtgeşmeleri girizip biler. Merkezi-önümçilik dispetçer gullugyna uçuşlaryň üpjünçiligi barada tassyknama alman, olary ýerine ýetirmek **gadagan**.

Türkmenistanda daşary ýurt howa gämileriň sanawdan daşary uçuşlary Türkmenistanyň daşary işler ministrligiň we merkezi-önümçilik dispetçer gullugyň rugsatlaryň esasynda ýerine ýetirilýär. “Türkmenhowaýollary” agentligi tarapyndan kesgitlenen tertipde berilýär.

Merkezi-önümçilik dispetçer gullugy “Türkmenhowaýollary” agentliginiň her gün bir gije-gündizki howa gämileriniň we daşary ýurt awiakärhanalaryň halkara uçuşlaryň meýilnamasyny, uçuşy meýilleşdirýän awiakärhanalardan gelýän meýilnamalaryň we hereketiň sanawynyň esasynda düzýär. “Türkmenhowaýollary” agentliginiň we daşary ýurt awiakärhanalaryň halkara uçuşlaryň meýilnamalary (zaýawkalar), şeýle-de olara üýtgeşmeleri we goşmaçalary “Türkmenhowaýollary” agentliginiň merkezi-önümçilik dispetçer gullugy, howadaky hereketi dolandyrmak bütewi ulgamyň raýat sektoryna olaryň dispetçer üpjünçiligi üçin berýär.

Daşary ýurt howa menzillerinde uçuşlary meýilleşdirmek Türkmenistanyň raýat gämilerine täjirçilik we tehniki taýdan hyzmat etmek “Türkmenhowaýollary” agentliginiň wekilligi, wekiliň işi barada Düzgünnamanyň esasynda ýerine ýetirýär.

Howa gämisiniň komandiri ýa-da onuň görkezmesi boýunça ekipažyň başga agzasy uçuş meýilnamasyny (flaýt-plan) düzýär, howa gämisiniň komandiri ýa-da “Türkmenhowaýollary” agentliginiň wekili howa menziliň dispetçerine uçuşdan 30 minut öň bermeli.

Yzygiderli gatnawlar ýerine ýetirilse flaýt-planlar düzülmeýär, olar üçin gaýtalanýan uçuşlaryň meýilnamasy göz öňüne tutulan, sanaw bir gezeklik üýtgän ýagdaýynda, goýlan uçuş trassasy we howa gämisiniň kysymy flaýt-plany düzmek we bermek hökman.

Daşary ýurt howa menzillerde “Türkmenhowaýollary” agentliginiň howa gämileriniň halkara uçuşlaryň yzygiderligini kesgitlemek we göz öňüne almak “Türkmenhowaýollary” agentliginiň wekilli ýerine ýetirýär.

Halkara uçuşlary ýerine ýetirýän howa gämileri “Türkmenhowaýollary” agentliginiň aeronawigasion maglumat gullugynyň üsti bilen, gerek bolan aeronawigasion maglumatlary bilen üpjün edilýär.

Howa gämileriň ekipažlaryna gönüden-göni aeronawigasion maglumatlary bilen üpjünçiligi “Türkmenhowaýollary” agentliginiň howa menziliniň şturman gullugy ýerine ýetirýär.

**6.3. Halkara uçuşlary ýerine ýetirmekde ekipažyň taýýarlygynyň aýratynlyklary**

Halkara uçuşlary ýerine ýetirmäge, ýörite taýýarlygy geçen Türkmenistanyň howa gämileriň ekipažlary goýberilýär.

Halkara uçuşlary ýerine ýetirmäge goýberlen ekipažlaryň agzalary indikileri bilmäge borçly:

– Türkmenistanyň howa habar beriş barada halkara şertnamalaryň esasy düzgünnamasyny;

– halkara raýat awiasiýasy barada konwensiýany (Çikago konwensiýasy, 1944ý.), halkara ülňelere (standarta) gabat gelýän, IKAO-nyň maslahatlaryny we tapgyrlaryny, şeýle-de daşary ýurt döwletleriň uçuş ýerine ýetiriljek howa giňişliginde uçuş düzgünleri;

– halkara awiaýollarynda uçuşlary ýerine ýetirmek boýunça ýollanma;

– aeronawigasion maglumatlaryň ýygyndylaryny, radio nawigasion kartalary we kepilnama materiallaryň ulanylyş tertibi;

– daşary ýurt döwletleriň howa giňişliginde howadaky hereketine hyzmat etmekligi guramak;

– pasport we gümrük gözegçiliginiň tapgyrlaryny;

– uçuşlary guramak we düzmek;

– uçuş meýilnamany (flaýt-plan) doldurmak we tanyşdyrmak düzgünleri we uçuşdan öň aeronawigasion maglumatlary almak;

– gözleg-halas üpjünçiligiň tertibi;

– daşary ýurt döwletlerde uçuşlaryň meteorologik üpjünçiligiň tertibi;

– howa gämileriň tehniki taýdan hyzmat edilmegini guramak;

– Türkmenistanyň howa kodeksinde goýlan ýollagçylary, el goşlary, ýüki we poçtany howadan daşamagyň halkara düzgünleri;

– daşary ýurt döwletlerinde ýerüsti radio-tehniki serişdeleri ulanmak tertibi we düzgünleri;

– inişde, gonuşa girişde we uçuşdan soň manýowrlaryň gurluşynyň shemalary;

– ikilenji radiolokasiýanyň signallary;

– halkara signallar we harby gyrjy raýat howa gämilerini saklanda tapgyrlar;

– howa gämileriniň komandiri, ikinji uçarman, şturman we bortradist radiotelefon söz jümlemeleri (frazeologiýa) iňlis dilinde, bort inžener (bort mehanik) we bort operator iňlis dilini howa gämisini tehniki taýdan hyzmat etmekligi üpjün etmek üçin gerek bolan göwrümde bilmeli.

Türkmenistanyň howa gämisiniň ekipažy täze halkara howa trassa boýunça özbaşdak uçuşlara, hakyky Ýollanma baglylykda goýberilýär. Halkara uçuşy birinji gezek ýerine ýetirýän komandirler we şturmanlar üçin bu trassa boýunça, derejesine garamazdan, uçup geçirilmegi hökman.

**6.4. Halkara uçuşy ýerine ýetirýän howa gämisiniň komandiriniň borçlary we hukuklary**

Daşary ýurt howa menzillerinde howa gämisiniň komandiri “Türkmenhowaýollary” agentliginiň wekiline boýun bolýar, wekilçiligiň ýok ýerinde Türkmenistanyň ilçisine ýa-da onuň borjuny ýerine ýetirýän işgäre boýun bolýar. Daşary ýurtda, Türkmenistanyň ilçisi bilen howa gämisiniň komandiri we ekipažyň agzalaryň arasynda özara gatnaşyklar, Türkmenistanyň Ilçisiniň düzgünnamasy boýunça sazlanýar.

Türkmenistanyň howa gämisiniň komandiri halkara uçuşlary ýerine ýetirende, bolan ýagdaýa görä marşrut boýunça uçuşy bes etmek we uçuş nokadyna gaýtmak ýa-da ätiýäç menzile uçmak barada çözgüdi kabul etmäge hukugy bar. Uçuşyň howpsuzlygyna açyk howp abanýan ýagdaýda, şeýle-de howa gämisiniň bortunda bolan adamlary halas etmek maksady bilen, bu çözgüt berlen uçuş meýilnamada (flaýt-plan) we howadaky hereketi gurnaýan edaranyň görkezmelerinden gyşarmak çözgüdi kabul edilip bilner. Howa gämisiniň komandiriniň kabul eden çözgüdi barada howadaky hereketi dolandyrýan edara habar bermäge borçly.

Halkara gatnawlary ýerine ýetirýän howa gämisiniň komandirine, daşary ýurt howa menzillerinde gatnawlar saklanan ýagdaýynda, uçuşy dowam etmek çözgüdini özbaşdak kabul etmek rugsat edilýär, umumy iş wagty goýlan wagtdan ýokary bolmaly däldigini göz öňüne tutmaly. “Türkmenhowaýollary” agentliginiň wekilinden uçuşy dowam etmek, gatnawlaryň saklanmaly wagtyny azaltmak boýunça öz wagtynda çäreleri ýerine ýetirmegini talap etmek.

Daşary ýurt howa menzillerinde “Türkmenhowaýollary” agentliginiň wekili we howa gämisiniň komandiri uçuşyň howpsuzlygyna howp saljak kesişýän hereketleriň öňüni almak üçin, olara berlen hukuklary ulanyp, ýerleşýän döwletiň düzgünlerine we kanunlaryna ters bolmaýan çäreleri kabul edýärler.

Eger halkara uçuşy ýerine ýetirýän howa gämisine howp abanýan bolsa ýa-da howa gämisi betbagtçylyga uçran ýa-da betbagtçylyga düşen bolsa, onda komandir adamlaryň janyny we saglygyny, şeýle-de gämini we ondaky zatlary saklamak üçin hemme çäreleri kabul etmäge borçly. Ekipažyň hemme agzalary, gerek bolan ýagdaýda ýolagçylar, howa gämisinde bolan adamlary halas etmäge gatnaşmaly. Betbagtçylyk ýagdaýynda ekipažyň agzalary komandiriň rugsady bolmasa howa gämisini taşlap gitmek hukuklary ýok. Komandir howa gämisinden iň soňky çykýar. Betbagtçylyga düşen howa gämisini we onda bolan elgoşlary, ýükleri we poçtany saklamagy üpjün etmek maksady bilen komandir Türkmenistanyň Howa kodeksiniň talaplaryna baglylykda çäre kabul etmäge borçly.

Halkara uçuşlary ýerine ýetirýän howa gämisiniň komandiri indikilere jogap berýär:

– ekipažyň agzalary daşary ýurt döwletiniň territoriýasynda kanunlaryň we düzgünleriň ýerine ýetirilmegine;

– uçuş ýerine ýetirilýän döwletiň howa giňişliginde uçuş düzgünlerini bilmek we ýerine ýetirmek;

– ýerleşýän döwletiň goýan migrasiýanyň, gümrügiň we karantin düzgünlerini bilmek we ýerine ýetirmek;

– gäminiň, ýüküň, gümrügiň, karantiniň we migrasiýa resminamalaryň bolmagy we dogry düzülmegi;

– ekipažyň agzalarynyň uçuşdan öňki dynjyny gurnamak;

– ýarawsyzlyk zerarly ýa-da başga sebäplere görä öz borçlaryny ýerine ýetirmäge ukyply bolmadyk ekipažyň islendik agzasyny, daşary ýurt aeroportyndan uçmagyny üpjün etmek.

Ekipažyň her bir agzasy daşary ýurtda bolanda özüni alyp barmagyna, bolan döwletiň kanunlaryny we düzgünlerini ýerine ýetirmegine hususy jogap berýär.

Çarter şertnama boýunça halkara uçuşlar ýerine ýetirilende, howa gämisiniň komandiri Türkmenistanyň Howa kodeksine baglylykda çarter şertnamalaryň şertleri boýunça uçuş tabşyrygyny bilmeli we berk ýerine ýetirmäge borçly.

Goh boýunça çäklendirmeleri girizen howa menzillerde, howa gämisiniň komandiri gohuň çäklendirmeleri boýunça talaplary ýerine ýetirmek, uçuşda ulanmaly ýollanmasynda rugsat edýän gerek bolan çäreleri kabul etmäge borçly.

**6.5. Türkmenistanyň döwlet serhedini uçup geçmek düzgünleri**

Halkara uçuşlar ýerine ýetirilende, Türkmenistanyň döwlet serhedini uçup geçmek ýerine ýetirilýär:

– Türkmenistanyň raýat howa gämileri Türkmenistanyň halkara şertnamalara baglylykda ýa-da “Türkmenhowaýollary” agentliginiň rugsady bilen;

– daşary ýurt howa gämileri Türkmenistanyň halkara şertnamalarynyň şertlerine baglylykda we esasynda bir gezeklik uçuşlary ýerine ýetirmek üçin ýörite rugsatlar.

Türkmenistanyň howa giňişliginde daşary ýurt howa gämileriň uçuşlaryny dolandyrmak, “Türkmenhowaýollary” agentliginiň aeronawigasion maglumatlaryň ýygyndylarynda çap edilýän, howadaky hereketi dolandyrmagyň we uçuş düzgünlerine baglylykda ýerine ýetirilýär.

Daşary ýurt döwletiň howa giňişliginde howa gämisiniň uçuşlaryň eşelonlaşdyrylyşy, şol döwletiň düzgünlerine baglylykda ýerine ýetirilýär.

Türkmenistanyň we beýleki döwletiň eşelonlaşdyrmak ulgamy tapawutlanýan ýagdaýynda eşelony üýtgetmek, Türkmenistanyň başga döwlet bilen döwlet serhedini kesip geçýänçä 30 km öň ýa-da dispetçeriň görkezmesi esasynda ýerine ýetirilýär.

“Türkmenhowaýollary” agentliginiň halkara uçuşlary ýerine ýetirýän howa gämisiniň ekipažlary, radioaragatnaşygy halkara standartlara baglylykda iňlis dilinde ekipažyň we dispetçeriň arasynda goýlan söz jümlemelerini (fraziologiýany) ulanyp ýerine ýetirýärler.

Howadaky hereketi dolandyrmagy gönüden-göni ýerine ýetirýän Türkmenistanyň howadaky hereketi dolandyrýan edarada ikilenji radiolokasiýanyň ýok ýagdaýynda, howa gämisiniň ekipažy Türkmenistanyň döwlet serhedine golaýlaşýança 200-150 km öňünden, Türkmenistanyň döwlet serhedini uçup geçmek rugsadyny soramaga borçly. Munda ekipaž öz çagyryş signallaryny (gatnawyň belgisini), ýerleşýän ýerini, uçuş eşelonyny (beýikligini) we Türkmenistanyň döwlet serhedini kesip geçjek hasaply wagtyny görkezýär.

Türkmenistanyň howadaky hereketi dolandyrýan edaralaryň arasynda we goňşy döwleti bilen ýerüsti, göni aragatnaşyk kanallar bolanda, ekipaž Türkmenistanyň döwlet serhedini uçup geçmek rugsadyny howadaky hereketi dolandyrýan edaradan alýar. Türkmenistan bilen goňşy döwletiň howadaky hereketi dolandyrýan edara, öz rugsadyny diňe Türkmenistanyň howadaky hereketi dolandyrýan edaradan alandan soň berýär.

Türkmenistanyň howadaky hereketi dolandyrýan edara, Türkmenistanyň döwlet serhedini uçup geçmek rugsady barada we başga gerek bolan maglumatlary howa hüjüme garşy edara howa gämi Türkmenistanyň döwlet serhedine golaýlaşmagyna 200-100 km öňünden habar berýär.

Howa gämisiniň komandiri Türkmenistanyň döwlet serhedini kesip geçmek rugsady barada alan maglumatynyň dogrudygyna ynamy bolmadyk ýagdaýynda, onuň takyklygyny soramaga borçly.

Türkmenistanyň howa gämileri halkara uçuşlary ýerine ýetirende, baza uçuş menzilinden uçuşdan soň Türkmenistanyň döwlet serhedini aragatnaşyksyz kesip geçmek **gadagan**.

Howa gämisiniň ekipažy tassyklanan meýilnama boýunça halkara howa trassada uçuşy ýerine ýetirende, fakty kesgitlemek bilen uçuş ýagdaýynda bortuň kabul-jogap berijini ikilenji radiolokatory “A” režimde goýýar we oňa 7600 kody goýýar, radiolokasion serişdeleri ulanyp, gözýetim we radiolokasion gözegçiligini güýçlendirýär, uçuşyň hemme parametrlerini saklamaklyga aýratyn üns bermegini habar edýär, uçuşy meýilnama baglylykda dowam edýär.

Türkmenistanyň howadaky hereketi dolandyrýan edara şu aşakda görkezilen hereketleri ýerine ýetirýär:

– howa gämisiniň ekipažy bilen başga kanallarda we ýygylyklarda aragatnaşyk goýup bolmaýandygyna göz ýetirenden soň, golaýda bolan howa hüjümine garşy edara bilen aragatnaşyga çykýar we onuň radiolokasion serişdeleri aragatnaşyk ýiten howa gämini görýändigini takyklaýar;

– radiotehniki serişdeleri ulanyp, ekipaž meýilnamada göz öňüne tutulan uçuş şertleri ýerine ýetirýändigini, bort kabul-jogap berijiniň “A” režimde, 7600 kod bilen goýlandygyna göz ýetirýär, bu howa hüjümine garşy edara howa gämisiniň hemme ulgamlarynyň düzüwdigini, aragatnaşyk serişdelerden başga, ekipaž işini dowam edip biljekdigini hasap etmäge rugsat edýär;

– gerek bolan ýagdaýda howa trassada 2 sany galtaşýan eşelony boşatmagy we goňşy döwletiň özara hereket edýän howadaky hereketi dolandyrýan edara bilen bu saýlanan eşelonlary ylalaşmagyny üpjün etmeli;

– meýilnama boýunça howa gämisiniň dolandyryşyny goňşy howadaky hereketi dolandyrýan edara bermeli, uçuşyň dowamynda radioaragatnaşygyň ýitendigini we ekipažyň hem-de howa gämisiniň başga ulgamynyň işe ukyplydygyny habar bermeli, goňşy howadaky hereketi dolandyrýan edaradan aragatnaşygy ýiten howa gämisini dolandyryşa almaga taýýyndygy barada tassyknama almaly;

* tä goňşy howadaky hereketi dolandyrýan edara dolandyryşy geçirmegi gutarýança howa gämisiniň uçuşyna gözegçiligi dowam etmeli.

Goňşy döwletiň howadaky hereketi dolandyrýan edara bilen ýerüsti göni aragatnaşyk ýok ýagdaýynda, Türkmenistanyň howadaky hereketi dolandyrýan edara howa hüjümine garşy edara bilen bilelikde bu döwletde kabul edilen milli düzgünleri bilen baglylykda hereket edýärler.

Daşary ýurt döwletiň howa giňişliginde radioaragatnaşyk ýiten ýagdaýynda, Türkmenistanyň howa gämisiniň ekipažy bu döwletiň howa giňişliginde bu ýagdaý üçin göz öňüne tutulan uçuş düzgünleriniň talaplaryny ýerine ýetirmäge borçly.

Türkmenistanyň döwlet serhedini kesip geçýän howa gämi rugsatsyz ýa-da Türkmenistanyň döwlet serhedinden uçup geçmek düzgünlerinden başga Türkmenistanyň howa giňişligini ulanmak tertibini bozan bolsa, düzgünleri bozan howa gämi diýip kabul edilýär we gonuşa mejbur edilýär, eger ol howa gämisiniň uçuşyny gözegçilik edýän edaranyň talaplaryna boýun egmeýän bolsa. Gonuş barada görkezme alan howa gämi, oňa görkezilen ýere gonuşy ýerine ýetirmäge borçly. Gonuşdan soň we düzgüni bozandygynyň sebäpleri anyklanandan soň, düzgüni bozan howa gämisi uçuşy dowam etmek rugsady, howadaky hereketi dolandyrýan edara tarapyndan goýlan tertipde berilýär.

**7. Awiasion işleri ýerine ýetirmek boýunça uçuşlar**

**7.1. Esasy talaplar**

Halk hojalygynda awiasion işleri ýerine ýetirmek (oba hojalygynda, gurluşykda, tokaýlary goramak üçin, ekspedisiýalara hyzmat etmek we ş.m.), şeýle-de howa gämilerini ilata lukmançylyk kömegini bermek üçin ulanmak, sanitar çärelerini geçirmek we tejribe-synag, ylmy-barlag işleri bilen gyzaklanýan guramalar “Türkmenhowaýollary” agentliginiň bilen şertnamalar boýunça ýerine ýetirilýär.

Awiasion işleri ýerine ýetirmek boýunça uçuşlar, olaryň maksatlary, ýerine ýetirmek düzgünleri we tilsimleri boýunça indiki görnüşlere bölünýärler:

– awia-himiki işler;

– howada surata almak;

– gurluşyk-montaž, ýüki ýüklemek-ýüki düşürmek;

– ulag-aragatnaşyk işleri;

– suw gämileri we suw buraw dikmeleri;

– ilata lukmançylyk kömegini bermek we arassaçylyk çärelerini geçirmek;

* tejribe-synag we ylmy-barlag işleri.

Awiasion işleri, dürli görnüşleri boýunça uçuşlary ýerine ýetirmek we gurnamak, hakyky Düzgünleriň, uçuşda ulanmaly ýollanmasynyň, tilsimatlaryň ýa-da işleriň görnüşi boýunça instruksiýa baglylykda ýerine ýetirilýär.

Raýat awiasiýasynyň her kärhanasynyň territoriýasynda awiasion işler ýerine ýetirilende, uçuşlary dolandyrmak, gurnamak boýunça umumy instruksiýa işlenip düzülýär we üpjün edilýär, işleriň görnüşini göz öňünde tutup ýerine ýetirilýär.

Işleriň tilsimatynda göz öňünde tutulan ýagdaýda, howa gämisiniň ekipažlarynyň düzümine “Buýrujynyň” hünärmenleri (gözegçi-uçarmanlar, şturmanlar, bort operatorlar we ş.m.) girizilip bilner, hereket edýän uçuş şahadatnamalary bolsa uçuş tabşyrygyna girizilen “Buýrujynyň” hünärmenleri uçuş wagtyndan bir sagat öň başlanýan uçuşdan öňki taýýarlyga gatnaşmaly.

Önümçilige gerek bolan ýagdaýynda (işleri gurnamak üçin, gözegçilik, tehniki kömegini bermek we ş.m.) uçuş otrýadyň komandiriniň rugsady bilen howa gämisiniň bortuna raýat awiasiýasynyň hünärmenleri alnyp bilner, ekipažyň düzümine girizmän. Görkezilen hünärmenleriň gulluk petegi bolmaly we uçuş tabşyrygyna ýazylmaly.

Awiasion işler boýunça uçuşlar, görüp we abzal uçuş düzgünleri boýunça işleriň görnüşi üçin goýlan howa şertlerinde ýerine ýetirilýär.

Işe başlamazdan öň, şeýle-de howa gämisiniň bellenilen nokadynda saklanan wagty, çak edilen howadan ýokary bolsa, onda howa gämisiniň komandiri çak edilen howany almaly, hakyky howany kesgitlemeli we uçuşy ýerine ýetirmek üçin uçuş çözgüdini kabul etmeli. Ýerüsti kanallaryň kömegi bilen çak edilen howany alyp bolmadyk ýagdaýynda, özbaşdak uçuşy 1000 sagatdan köp bolan we trassadan daşary uçuşlara, howadan gonuş üçin meýdançany saýlamak rugsady bolan howa gämisiniň komandirine radiodan çak edilen howany almak üçin, minimumdan pes bolmadyk hakyky howa ýagdaýynda uçuşy ýerine ýetirmek rugsat edilýär. Çak edilen howasyz uçuşlar **gadagan**.

Dispetçeriň dolandyrýan zonasynda bolan, awiasion işleri boýunça uçuşlary ýerine ýetirýän howa gämisiniň komandiri her bir sagatdan aragatnaşyga çykmaga borçly.

Tabşyrylan etrapda awiasion işleri ýerine ýetirýän howa gämileriniň eýelän beýiklikleri başga howa gämilerinden boş bolmaly. Dispetçer goňşy howa menzillerine we ekipažlara işleriň geçirilýän etraplaryň howa ýagdaýy barada maglumat bermäge borçly. Işler geçirilýän (geçirilmeli) etraplarda gerek mukdarda işleýän uçuş menziller we gonuş meýdançalar taýýarlanan bolmaly.

Gonuş meýdançalar (işleýän uçuş menziller) düzgün boýunça ýerüsti gözegçiligiň ýoly bilen saýlanýar. Aýratyn ýagdaýlarda, olary howadan saýlamak komando-uçuş düzümiň birine, oňa rugsady bolana rugsat edilýär, mundan başga-da aýratyn görnüşli işleriň uçuşynda howadan gonuş meýdançany saýlamak **“L”** kategoriýaly howa gämisinde we dikuçarlarda, howadan gonuş meýdançany saýlamak uçuşlara rugsady bolan howa gämisiniň komandirine ýerine ýetirmek rugsat edilýär.

Howadan gonuş meýdançalary saýlamak uçuşlara degişli:

– uçuşlar, öňünden taýýarlanmadyk ýeriň böleginde howa gämisi gonuşy ýerine ýetirende, şeýle-de uçuş menzilinden daşary dikuçarlaryň asma düzgüninde ýerine ýetirýän operasiýalary;

– howa gämisinde uçuşlar, (awiasion-himiki işlerden başga) wagtlaýynça ulanylýan uçuş menzillerde gonuş bilen we gonuş meýdançalar, “Buýrujy” tarapyndan taýýarlanan, radio aragatnaşyk serişdeleriň we uçuşlaryň dolandyrylyşynyň ýok ýerinde.

– bir gezeklik (günüň dowamynda) dikuçarda uçuşlar, wagtlaýynça ulanylýan uçuş menzillerde we gonuş meýdançalarda gonuşlar, “Buýrujy” tarapyndan taýýarlanan, radio aragatnaşyk serişdeleriň we uçuşlaryň dolandyrylyşynyň ýok ýerinde.

Baza awiakärhanadan daşary uçuşlarda, uçuş tabşyrygy işleriň doly geçiriljek wagtyna berilýär.

Howa gämisiniň komandiriniň “Buýrujynyň” wekiliniň talapnamasy (zaýawkasy) boýunça önümçilige gerek maksady bilen, dispetçere habar bermeginde, uçuş marşrutyny we gonuş ýerini üýtgetmäge hukugy bar.

Howa gämisiniň komandirine “Buýrujynyň” wekiliniň düzgünleriň talaplaryna we uçuş tabşyrygyna deň gelmeýän görkezmelerini ýerine ýetirmek **gadagan**.

Gurluşyk-montaž işleri, ýükleri ýüklemek-düşürmek operasiýalary, dikuçarlarda ýükleri daşamak, asgyjy ulanyp (подвеска) ýerine ýetirmek, ýükleri daşamaklyga taýýarlamak tilsimaty, tehnika howpsuzlygynyň düzgünlerini ýerine ýetirilmegine “Buýrujy” jogapkärçiligi çekýär. “Buýrujy” buýruk bilen işlere jogapkär ýolbaşçyny bellemäge borçly. Dikuçaryň komandiri uçuşyň tabşyrygyny ýerine ýetirmeginden boýun gaçyrmaga hukugy bar, eger bu talaplar ýerine ýetirilmedik bolsa, bu barada uçuş tabşyrygynyň ýüzünde ýazgy edilýär.

“Buýrujynyň” talapnamasy (zaýawkasy) boýunça howa gämisinde daşalýan ýolagçylar we ýükler “Türkmenhowaýollary” agentliginiň goýan düzgünlerine baglylykda ýerine ýetirilýär. Howa gämisiniň uçuş we gonuş massasynyň ýüklenmesine gözegçiligine komandir jogapkärçiligi çekýär.

Baza uçuş menzilinden iş ýerine uçuşlar we yzyna özbaşdak uçuşlar, şeýle-de işler geçirilýän etrapda bir uçuş menzilinden (meýdançadan) başgasyna uçuşlar rugsat edilýär, eger uçarmanyň trassadan daşary uçuşlara we howadan gonuş meýdançany saýlamak uçuşlara rugsady bar bolsa.

Awiasion işleri ýerine ýetirýän howa gämisiniň komandiri aralyk uçuş menzilinde gonuşy ýerine ýetirenden soň, baza uçuş menzilinden gaýtadan uçanda howa gämisiniň komandirine uçuşa çözgüt çykarmak we bu barada dispetçere radiodan habar bermek aşakdaky şertlerde rugsat edilýär:

– işe başlamazdan öň uçuşa taýýarlyk doly möçberde ýerine ýetirildi (howa gämisiniň komandiriniň habarnamasy boýunça);

– marşrutda, esasy we ätiýäç uçuş menzilinde (meýdançada) uçuşy ýerine ýetirmek üçin päsgelçilikler ýok;

– çak edilen howanyň wagty uçuş tabşyrygy ýerine ýetirmekligi üpjün edýär ýa-da çak edilen howa radio boýunça alnan;

* howa gämi duralgada bir sagatdan köp durmasa.

Bu ýagdaýda uçuşa çykarylan çözgüt esaslydygyna howa gämisiniň komandiri jogap berýär.

Howa gämisiniň komandiri uçuş menzilinden daşary, öňünden niýetlenen gonuşy ýerine ýetirende, gonuşa girmezden öň gonuş ýerini, onuň ölçeglerini, gyşarmalaryny, üst ýagdaýyna seretmeli. Gözegçilik päsgelçilikden 100 metrden pes bolmadyk beýiklikde başlamaly we gonuşa tarap saýlanan ugurda inişi ýerine ýetirmeli, 10 metrden pes bolmaly däl.

Awiasion işlerde uçuşlar “Buýrujy” tarapyndan berilýän uçuş tabşyryk we uçuş talapnama (zaýawka) baglylykda ýerine ýetirilýär. Howa gämisiniň komandirine uçuş tabşyryk bilen bagly bolmadyk uçuşlary ýerine ýetirmek **gadagan**.

Aw bilen bagly we ýabany haýwanlary öldürmek işlerini ýerine ýetirmek üçin talapnamalar, raýat awiasiýasynyň Türkmenistanyň häkimliginiň düzüminde bolan awiainspeksiýasy tarapyndan berilýän rugsady bolan kärhanadan kabul etmeli.

**7.2. Awiasion-himiki işleri ýerine ýetirmek boýunça uçuşlar**

Raýat awiasiýasynyň kärhanalarynda awiasion-himiki işleri ýerine ýetirilýän döwründe dispetçer nokatlary, tehniki üpjünçiligi üçin baza, işleri guramak, gözegçilik we ekipažlara önümçilik kömegini bermek gurnalýar.

Her howa gämisi baza uçuş menzilinden birinji uçuşdan öň, doly uçuş massasy we oba hojalyk enjamlary goýlan gözegçilik uçuşynda barlanýar. Uçuşlaryň netijeleri howa gämisiniň bort žurnalynda ýazylýar.

Baza uçuş menzilinden awiasion-himiki işleriň ýerine çenli we yzyna uçuşlar, şeýle-de bir uçuş menzilinden (gonuş meýdança) beýlekisine çenli uçuşlar gözýetim boýunça ýerine ýetirilýär.

Tekiz-baýyrlyk ýerlerde awiasion-himiki işler 3000 metrden pes bolmadyk gözýetimde rugsat edilýär, (dikuçarda 2000 metr) buludyň aşaky serhediniň beýikligi 150 metrden pes bolmaly däl, şeýle-de dageteklerinde we dag jülgeleriniň eňňitlerinden 5 km-dan az bolmadyk uzaklykda rugsat edilýär, daglyk ýerde 5km az bolmadyk gözýetimde we buludyň aşaky serhediniň beýikligi 300 metrden pes bolmadyk we buludyň aşaky serhediniň beýiklikden 100 metrden az bolmadyk aralygy üpjün etmeli.

Howa gämisiniň komandiri awiasion-himiki işleri ýerine ýetirmek üçin çözgüt çykarýar, eger:

– howply meteorologik ýagdaýlar ýok bolsa;

– awiasion-himiki işleri ýerine ýetirmek üçin hakyky we boljak howada gözýetim we buludyň aşaky serhediniň beýikligi minimumdan pes bolmaly däl;

– etrapda uçuşa gadaganlyk ýok.

**7.3. Boljak howa awia-himiki işler üçin minimumyna gabat gelmeýän ýagdaýda uçuşlaryň ýerine ýetirilmeli tertibi**

Iş etrabynda bolan komando-uçuş düzümine, olaryň tabynlygynda bolan ekipažlara, goýlan minimumdan pes bolmadyk hakyky howada uçuşlary ýerine ýetirmeklige rugsat bermek hukuk berilýär. Uçuşlary ýerine ýetirmeklige rugsat beren komando-uçuşyň işgäri, uçuşyň dowamynda hemişe howanyň üýtgemegine seretmäge borçly we onuň erbetleşen ýagdaýynda uçuşlary **gadagan** etmeli.

Awia-himiki işlerinde 500 sagatdan az bolmadyk özbaşdak uçuşlary bolan, howadan gonuş meýdançany saýlamak hukukly uçuşa goýberlen we uçuş tabşyrygynda degişli rugsady bolan howa gämileriň komandirlerine uçuşa çözgüt çykarmak we uçuşlary hakyky howa boýunça indiki şertlerde ýerine ýetirmek hukuk berilýär:

– gözýetim 5000 metr we ondan köp;

– buludyň aşaky serhedi goýlan minimumdan ýokary;

– boljak howada, bu kysymly howa gämi üçin rugsat edilen ýeliň tizliginiň güýçlenmegini göz öňüne tutulanok;

* işleniljek meýdança çenli uçuş wagty 20 minutdan köp däl.

Howa görkezilen belliklerden erbetleşen ýagdaýynda, howa gämisiniň komandiri uçuşlary bes etmäge borçly.

Howa gämisiniň komandiri dispetçere uçuşyň başlandygy barada, ýerine ýetirilşiniň şertleri (her 2 sagatdan) we işleriň gutarandygy barada habar bermäge borçly.

Howa gämisiniň komandiri meýdançalary işläp başlamazdan öň, ýerden we howadan päsgelçilikleriň we häsiýetli çelgileriň ýerleşişini, gönüburçly marşrut boýunça päsgelçilikleriň üstünden 50 metrden az bolmadyk beýiklikde gönüburçly marşrut boýunça uçuşy ýerine ýetirende kesgitlemäge borçly.

Meýdançalary işlemek boýunça uçuşlar (meýdan, bag-bakja, üzümler we ş.m.) tekiz ýerlerde 5 metrden az bolmadyk beýiklikde, baglaryň depesinden 10 metrden az bolmadyk beýiklikde ýerine ýetirilmeli.

Meýdançalarda işlemek üçin uçuşlary başlamak günüň dogmagyna 30 minut galandan öň bolmaly däl, daglyk ýerde-günüň dogmagy bilen rugsat edilýär, gün batandan soň uçuşlar **gadagan**.

Işlenilýän meýdançalara we yzyna howa gämileriň uçuşlary gysga, howpsuz marşrut boýunça päsgelçilikleriň üstünden 50 metrden az bolmadyk beýiklikde ýerine ýetirilýär.

Meýdançalarda işlenilende päsgelçilikleriň üstünden öwrülmek howa gämisinde 50 metrden az bolmadyk beýiklikde ýerine ýetirilýär, dikuçarlarda howa gämisiniň uçuşda ulanmaly ýollanmasynyň we raýat awiasiýasynyň awia-himiki işler boýunça ýollanmasynyň ugruny üýtgetmesi bilen ýerine ýetirilýär. Meýdanyň serhedinde ýerleşen päsgelçilikleriň üstünden 10 metr, ýokary woltly tok geçiriji liniýanyň üstünden 20 metrden pes bolmadyk beýiklikde uçup geçmek rugsat edilýär.

Kyn relýefli ýeriň meýdany işlemek boýunça uçuşlary ýerine ýetirmek şertleri we tertibi, şeýle-de ýokary woltly tok geçiriji liniýalary kesip geçmek komando-uçuş düzümiň tassyklanan instruksiýasy boýunça kesgitlenilýär.

Elektrogeçiriji we kesişýän aragatnaşyk howa çyzyklaryň simleriniň meýdanyň dowamynda uçuşlar ýerine ýetirmek rugsat edilýär:

– ýelli tarapdan simlerden 50 metrden az bolmadyk aralykdan ýeliň tizligi 8m/s ýokary bolmadyk ýagdaýda;

– ýelli tarapdan olardan 50 m pes bolmadyk aralykda ýeliň tizligi 5 m/s çenli we 100 metrden pes däl ýeliň tizligi 6-8 m/s çenli.

Dagyň gerişleriniň meýdanynda işlemek üçin, giriş marşrutlar düzgün boýunça gorizontyň dowamynda gurnalmaly. Indiki giriş üçin öwrümler pes ýere tarapa ýerine ýetirilmeli. Dagyň gerşi boýunça ýokaryk girişi ýerine ýetirmek rugsat edilýär, eger uçuşda ulanmaly ýollanmasynda goýlandan pes bolmadyk iş beýikligi we tizligi saklamak üpjün edilýän bolsa.

Awia-himiki işleri ýerine ýetirilende, aýlanýan wintli dikuçara ýüki ýüklemek diňe inžener-tehniki düzümiň işgäriniň ýolbaşçylygynda ýerine ýetirmek rugsat edilýär.

Awia-himiki işleriň uçuşlary ýerine ýetirilende, howa gämisiniň ekipažyna **gadagan**:

– sepýän zatlarynyň çykyşyna gözegçilik etmek üçin yzyna seretmek;

– gorizontyň üstünden günüň beýikligi 15º pes, günüň ugur burçy 30º pes ýerlerde işlemek, uçuşy we gonuşy ýerine ýetirmek;

– sepýän zadyny zyňanda, saklananyny aýyrmak maksady bilen uçaryň uçuş ýagdaýyny üýtgetmek;

– ilatly nokatlaryň üstünden uçuşlary ýerine ýetirmek;

– howa gämisiniň bortuna tabşyrygy ýerine ýetirmek bilen bagly bolmadyk adamlary almak;

– uçuş maglumatlaryny ýygnaýan serişdeleri ýakman uçuşlary ýerine ýetirmek;

* uçuşy gutarman, iş ýerini goýup gitmek.

**7.4. Howada surata almak üçin ýerine ýetirilýän uçuşlar**

Howada surata almak boýunça uçuşlara degişli:

– aerofoto surata almak;

– gözlegde surata almak;

* aerowizual.

Howada surata almak uçuşlara başlamazdan öň, “Buýrujy” we raýat awiasiýasynyň bölümleriniň komandiri iş etraby, uçuş marşruty howadaky hereketi dolandyrýan edaralary we gyzyklanýan edaralar bilen ylalaşýar.

Bir meýdançada iki howa gämisine bir wagtda uçmak rugsat edilýär, eger parallel marşrutlaryň arasynda 20 km-dan az bolmasa. Howa gämisiniň topary howada surata almagy ýerine ýetirende “Türkmenhowaýollary” agentligi tarapyndan tassyklanan instruksiýalar bilen gözegçilik edilýär.

Işe başlamazdan öň howa gämisiniň komandiri surata alynjak etraby howpsuz beýiklikde öňünden barlag uçuşlary geçirmäge borçly (рекогносцировочный).

50 metrden az bolan, hakyky beýiklikde surata almak uçuşlary ýerine ýetirilende, öwrümler 50 metrden pes bolmadyk beýiklikde ýerine ýetirilmeli, gyşarma burçy 30º köp bolmaly däl. Çykyş gurluşlar bilen bolsa 20º köp bolmaly däl.

**7.5. Aerofoto surata almak uçuşlar**

Aerofoto surata almak uçuşlar, aerofoto surata almak enjamly howa gämisinden meýdançalary surata almak maksady bilen ýerine ýetirilýär.

Meýdançanyň üstünden aerofoto surata almak uçuşlary tabşyrylan beýikliklerde standart atmosfera basyşy boýunça 760 mm.sim.süt. (1013,2 mbar) ýerine ýetirilýär.

Meýdançadan beýleki meýdança uçuşlar, şeýle-de surata almagyň beýikligini üýtgetmek hereket gullugyň dispetçeriň rugsady bilen ýerine ýetirilýär.

Ýakylan awtopilotda aerofoto surata almak ýerine ýetirilende, howa gämisiniň komandiri uçuş düzgüniniň saklanmagyna gözegçiligiň etmek bilen, şturmana, surata alýana awtopilotda dolandyryşy bermäge hukugy bar.

**7.6. Gözläp surata almak uçuşlary**

Gözläp surata almak uçuşlary dürli aerogeofiziki görnüşlerini surata almak maksady bilen ýerine ýetirilýär.

Gözläp surata almak uçuşlary has kiçi beýikliklerde ýerine ýetirilýär. Gözläp surata almak uçuşlary çykýan gurluşlar bilen enjamlaşdyrylan howa gämisinde ýerine ýetirilende, minimal rugsat edilen uçuş beýikligi goýberilen trossyň uzynlygyna görä ulalýar, eger howa gämisiniň ýa-da surata alýan enjamlaryň başga çäklendirmeleri ýok bolsa.

Howa gämisiniň çykýan gurluşlaryň awtomat, çalt hereket edýän trosy kesiji bolmadyk ýagdaýynda uçuşlar **gadagan**.

Daglyk ýerlerde uçuşlar dagyň gerşine ýakyn, gün düşýän we ýel tarapyndan saklanmaly. Dagyň depesinde ýelli, dagyň gerşinde (склон) boltankada surata almak **gadagan**.

Tekiz we baýyrlyk ýerlerde güne garşy surata almak uçuşlary hakyky beýikligi 100 metrden pes bolsa, daglyk ýerde 200 metrden pes bolsa, gorizontdan günüň beýikligi 15º pes bolsa we ugur burçy 30º pes bolanda uçuşlary ýerine ýetirmek **gadagan**.

Ýapyk dag jülgelerinde uçuşlar tabşyrylan beýiklikde, gyşarma burçy 20º-da öwrümiň üç radiusyna deň bolan inden az bolsa, onda bu görnüşli howa gämilerde uçuşlar **gadagan**.

**7.7. Aerosurata almak uçuşlary**

Aerosurata almak uçuşlary, geologiki kartalary ýerine ýetirmek maksady bilen, belli bir daşlykda ýeri barlamak, şeýle-de daş-töweregiň ýagdaýyna gözegçilik etmeli. Uçuşlar kiçi, orta we uly beýikliklerde, barometriki beýiklik ölçeýji boýunça beýikligi saklamak bilen ýerine ýetirilýär.

Aerosurata almak uçuşlary tabşyrylan etraplarda marşrut boýunça ýerine ýetirilýär. Marşruty, uçuş beýikligi, marşrutlaryň arasynda aralygyň ululygy we uçuşyň beýleki parametrleri “Buýrujy” tarapyndan berilýär.

**7.8. Aerowizual uçuşlar**

Aerowizual uçuşlar howa gämisiniň bortunda “Buýrujynyň” gözegçiliginde obýektleri we ýerleriň ýagdaýyna gözegçilik maksady bilen ýerine ýetirýär. Uçuşlar kiçi, orta we uly beýikliklerde ýerine ýetirilýär.

Aerowizual uçuşlar gözýetim boýunça tabşyrylan etraplarda, päsgelçilikleriň üstünden gündiz 50 metrden pes bolmadyk we gije 250 metrden pes bolmadyk beýikliklerde ýerine ýetirilýär.

Aerowizual uçuşlar ýerine ýetirilýär:

**a) gündiz:**

– tekiz we baýyrlyk ýerlerde gözýetim 2000 metrden pes bolmasa we buludyň aşaky serhedinden beýikligi 150 metrden pes bolmasa;

– daglyk ýerde (2000 metr çenli)-gözýetim 5000 metrden pes bolmasa we buludyň aşaky serhedinden beýikligi 400 metrden pes bolmasa;

– daglyk ýerde (2000 metr ýokary)-gözýetim 10000 metrden pes bolmasa we buludyň aşaky serhedinden beýikligi 600 metrden pes bolmasa.

**b) gije:**

– tekiz we baýyrlyk ýerlerde-gözýetim 4000 metr we ondan pes bolmasa buludyň aşaky serhedinden beýikligi 450 metrden pes bolmasa. Aerowizual uçuşlar gije daglyk ýerlerde **gadagan**.

Howa gämisiniň inişi obýektleri has gowy gözegçiligi üçin päsgelçiligiň üstünden 10 metrden pes bolmadyk beýiklige çenli, ýokary woltly tok berijä çyzyklaryň gözegçiliginde 20 metrden pes bolmadyk beýiklige çenli daýançlaryň üstünden ýerine ýetirmäge rugsat edilýär.

Balyklaryň ýa-da suw haýwanlarynyň üýşýän ýerleriň üstünden uçuşlar 100 metrden pes bolmadyk beýikliklerde ýerine ýetirmek rugsat edilýär.

**7.9. Gurluşyk-montaž, ýükleri ýüklemek-düşürmek işlerde uçuşlar**

Gurluşyk-montaž, ýükleri ýüklemek-düşürmek işleriň uçuşlaryna degişli:

– montaž-demontaž (sökmek, aýyrmak) gurluşyk konstruksiýalar, turbageçiriji;

– daşky asmada ýükleri daşamak;

– ýükleri ýüklemek-düşürmek operasiýalar, dikuçaryň asmasy we süýşmegi bilen bagly dürli görnüşli işleri geçirmek.

Gurluşyk-montaž, ýükleri ýüklemek-düşürmek işleriň uçuşlary 7.7. [13] düzgüniň, uçuşda ulanmaly gollanmanyň, belli bir görnüşli işleri boýunça uçuşlar instruksiýa baglylykda ýerine ýetirilýär.

Gurluşyk-montaž, ýükleri ýüklemek-düşürmek işleri boýunça uçuşlary belli bir şertlerde ýerine ýetirmek üçin instruksiýany, bu görnüşli işlere rugsady bolan komanda-uçuş düzümiň agzasy işläp düzýär.

Gurluşyk- montaž, ýükleri ýüklemek-düşürmek uçuşlary ýerine ýetirmezden öň, montaž meýdançanyň üstünden asmany we gözegçilik uçuşlary ýerine ýetirmeli, golaý gelişiň we iş şertlerini uçuşda ulanmaly gollanmanyň we dikuçaryň ekipažyň işiniň tilsimatynyň talaplarynyň iň amatly ugruny kesgitlemek üçin ýerine ýetirmeli.

Gurluşyk-montaž, ýükleri ýüklemek-düşürmek işleri maksadalaýyk usulyny kesgitlemek üçin (gerek ýagdaýda) türgünleşik uçuşlary ýörite aýratyn şertlerde ýerine ýetirilýär.

Ekipaž bilen işgärleriň özara hereketi üçin, radio aragatnaşyk, gözýetim signallar ulanylýar. Gerek ýagdaýda işleriň ýolbaşçysy bellenilýär.

Gurluşyk-montaž, ýükleri ýüklemek-düşürmek işleri gözýetim boýunça buludyň aşaky serhediniň beýikligi 150 metrden we gözýetim 2000 metrden pes bolmadyk ýagdaýda ýerine ýetirilýär.

Eger boljak howa gurluşyk-montaž, ýükleri ýüklemek-düşürmek işleriň minimumyna gabat gelmeýän bolsa, işleriň etrabynda bolan komanda-uçuş düzüminiň agzasyna, ekipažlara uçuşa başlamana rugsat bermäge hukuk berilýär, eger hakyky gözýetim 2000 metrden buludyň aşaky serhediniň beýikligi 200 metrden pes bolmasa, ikinji derejeden pes bolmadyk howa gämisiniň komandirine özbaşdak çözgüt çykarmaga rugsat edilýär.

Gonuş meýdançadan 2 km köp bolmadyk radiusdan gurluşyk-montaž, ýükleri ýüklemek-düşürmek operasiýalar, ätiýäç ýangyçly uçuşlary howa gämisiniň komandiriniň çözgüdi boýunça ýerine ýetirmek rugsat edilýär, uçuş 20 minutdan köp bolmaly däl.

**7.10. Ulag-aragatnaşyk uçuşlary**

Ulag-aragatnaşyk uçuşlary dürli ekspedisiýalara, ylmy we hojalyk guramalaryna, howa gämileri aragatnaşyk üçin ulanylýan ýolagçylary, ýükleri we enjamlary daşamak, hyzmat etmek maksady bilen ýerine ýetirilýär.

Ulag-aragatnaşyk uçuşlary hakyky Düzgünleriň talaplaryna baglylykda gije-gündiz abzal we gözýetim uçuş düzgüni boýunça, howa trassalarda, ýerli howa ýollarda we goýlan marşrutlarda ýerine ýetirilýär.

Ýükleri daşamak, daşky asmany ulanyp howa gämisiniň fýuzelýažinde (uçaryň korpusynda) ýerine ýetirilýär. Ýükleri düşürmek howa gämisiniň gonuşyndan soň, uçuşda-zyňmak usuly bilen, şeýle-de dikuçaryň asma düzgüninde ýerine ýitirilip bilner.

Ýükleri zyňmak paraşutly we paraşutsyz ýerine ýetirilýär. Paraşutly ýükleri zyňmak 150 metrden pes bolmadyk beýiklikde, paraşutsyz zyňmak bolsa:

– tekiz ýerde 25 metrden pes bolmadyk beýiklikde;

– baýyrlyk ýerde 50 metrden pes bolmadyk beýiklikde;

* daglyk ýerde 100 metrden pes bolmadyk beýiklikde rugsat edilýär.

Daşky asmada ýükli dikuçarda uçuşlar, ilatly nokatlary aýlanyp ýerine ýetirilýär.

Daşky asmada ýükli uçuşlar ýerine ýetirilýär:

– tekiz we baýyrlyk ýerlerde gündiz we ala garaňkyda gözýetim 2000 metrden pes bolmadyk we buludyň aşaky serhediniň beýikligi 200 metrden pes bolmadyk ýagdaýda;

– gije gözýetim 4000 metrden pes bolmadyk, buludyň aşaky serhediniň beýikligi 450 metrden pes bolmadyk ýagdaýda;

– daglyk ýerde gündiz we alagaraňkyda gözýetim boýunça 5.3.3. [13] we 1-nji tablisa bagly meteoşertlerde.

Daşky asmada geçirilýän ýük, indiki ýagdaýda zyňylmaly:

– asmada, eger dikuçaryň hereketlendirijisi maksimal kuwwatda ulanylýan bolsa, dikuçar özbaşdak inýän bolsa;

– ekipažyň ýer bilen gözýetim aralygy ýiten ýagdaýda, gar (tozan) tupan şertlerde;

– ýük ýere degende ýa-da dikuçar bat alanda, durjak bolanda päsgelçilik bolsa;

– ýüküň yrgyldamagynda, uçuşyň howpsuzlygyna howp abananda;

– mejbury gonuşda, haçan-da ýük bilen gonuş mümkin däl;

– hereketlendiriji işlemese;

* başga ýagdaýlarda, dikuçaryň komandiriniň çözgüdi boýunça.

**7.11. Deňiz gämilerinden we deňiz buraw dikmelerinden uçuşlar**

Deňiz gämisinde dikuçar bazalaşdyrylanda ekipaž Türkmenistanyň deňiz flotunyň gulluk tertipnamasynda oňa degişli bolan düzgünlerini ýerine ýetirmeli.

Deňiz gämisinde bazalaşdyrylan dikuçaryň uçuşlary gäminiň kapitanynyň tabşyrygy boýunça ýerine ýetirilýär. Dikuçaryň komandiri uçuşa çözgüt çykarýar we uçuşyň howpsuzlygyna jogap berýär.

Deňiz gämilerden uçuşlary ýerine ýetirilende 2-nji klasy bolan howa gämileriň komandiri dikuçarda özbaşdak uçuşy 2000 sagatdan az bolmadyk we uçuş tabşyrygynda ýazylan rugsady bar bolsa, hakyky howa boýunça uçuşa çözgüt çykarmak indiki şertlerde hukugu bar:

– bu görnüşli işler üçin 5000 metrden pes bolmadyk gözýetim we buludyň aşaky serhediniň beýikligi 100 metr minimumdan ýokary;

– howanyň çak edilmeginde, howa gämisiniň kysymyna we uçuşda ulanylýan gollanmada görkezilen çäklendirmelerinden we bu görnüşli işler üçin ýeliň tizligi güýçlenmegini göz öňünde tutulmaýar.

Deňiz gämilerden dikuçarlaryň uçuşlary, ikitaraplaýyn durnukly aragatnaşygy we ugur boýunça deňiz gämede goýlan radio tehniki serişdeleri ulanyp, gözegçilik aralykda ýerine ýetirmek rugsat edilýär.

Deňiz buraw dikmelerinde uçuşlar goýlan marşrutlarda iki hereketlendirijili dikuçarlarda ýerine ýetirilýär. Kenardan 30 km uzaklykda bolan we radiotehniki serişdeler bilen enjamlaşdyrylmadyk deňiz buraw dikmelerinde uçuşlar **gadagan**.

2 km we ondan pes radiusyň etrabynda deňiz buraw dikmeleri 2 we ondan köp bolsa, onda uçuşlar şeýle gurnalýar, ýagny bu radiusda bir dikuçar ulanylýar.

Howa gämisiniň ekipažy uçuşdan öňki taýýarlygynda hakyky howa ýagdaýyň maglumatlary bilen, deňiz gäminiň çaýkanmanyň parametrlerini, deňziň buraw dikmeleriniň etrabynda we marşrut boýunça deňziň üstüniň ýagdaýy barada maglumatlar bilen üpjün edilýär.

Deňiz gämilerinden, deňiziň buraw dikmelerinden uçuşlar, gije-gündiz gözýetim boýunça howanyň indiki şertlerinde ýerine ýetirilýär:

– gündiz: gözýetim 2000 metr we buludyň aşaky serhediniň beýikligi 150 metrden pes bolmadyk şertlerde;

– gije: gözýetim 4000 metr we buludyň aşaky serhediniň beýikligi 450 metrden pes bolmadyk şertlerde.

**7.12. Ilata lukmançylyk kömegini bermek we sanitar çärelerini geçirmek boýunça uçuşlar**

Saglygy goraýan guramalara hyzmat etmek boýunça, uçuşlar indikilere bölünýär:

– tiz, gyssagly, lukmançylyk kömegini bermek üçin ýerine ýetirilýär;

– uçuşlara lukmanlary äkitmek, lukmançylyk ýüklerini we beýleki sanitar çärelerini geçirmek bilen bagly uçuşlar.

Ilata lukmançylyk kömegini bermek we sanitar çärelerini geçirmek boýunça uçuşlar, saglygy goraýan guramalaryň talapnamalarynyň esasynda ýerine ýetirilýär.

Uçuşyň tizliginiň derejesini, uçuşyň iki tarapyna bölümiň komandiri uçuş tabşyrygynda görkezýär, saglygy goraýyş guramalaryň talapnamalarynyň esasynda.

Adamlaryň janyny halas etmek bilen bagly aýratyn ýagdaýlarda, awiakärhananyň ýolbaşçylaryna ekipažyň tabynlygyna garamazdan, talapnamasyz tiz lukmançylyk kömegini bermek üçin uçuşlary ýerine ýetirmek rugsat edilýär, yzygider resminamalary taýýarlamaly. Bu görnüşli uçuşlary ýerine ýetirmek üçin, ekipažyň taýýarlygy göz öňüne tutulmaly.

Saglygy goraýan guramalaryna hyzmat etmek boýunça uçuşlary howa trassalarda, ýerli howa ýollarda, howa hereketini dolandyrýan edaralary bilen ylalaşylan, gysgaldylan marşrutlar boýunça ýerine ýetirilýär.

Saglygy goraýan guramalaryna hyzmat etmek boýunça uçuşlar gije-gündiz gözýetim we abzal uçuş düzgün boýunça görkezilen şertlere baglylykda ýerine ýetirilýär. Gerek bolan aýratyn ýagdaýlarda awiakärhananyň ýolbaşçysy howa gämisiniň komandiriniň razylygy bilen 2.1.9. [13] düzgüne baglylykda uçuşy gurnap biler.

Adamlaryň janlaryny halas etmek ýa-da tebigy betbagtçylyk bilen bagly uçuşlary gurnalanda, “Türkmenhowaýollary” agentliginiň başlygy we awiakärhananyň ýolbaşçysy aýratyn ýagdaýlarda, öz jogapkärçiliginde uçuş düzgünleriň we tertipleriň, uçuşlaryň iş wagtyndan gyşarmalaryna rugsat bermäge hukugy bar.

Gije uçuşlar üçin enjamlaşdyrylmadyk uçuş menzillerden, meýdançalardan gyssagly uçuşlar tekiz-baýyrlyk ýerlerde daň atanda başlamak we gije düşmezden 30 minut öň gutarmak rugsat edilýär, daglyk ýerlerde daň atanda başlamak we gün düşmänkä gutarmak rugsat edilýär.

Tiz uçuşlary ýerine ýetirýän howa gämilerine gonuşy, diňe gije uçuşlar üçin enjamlaşdyrylan ýa-da ýagtylyk belgileri bolan uçuş menzillerde we gonuş meýdançalarda rugsat edilýär.

Eger howa gämisiniň gonuşy gündiz howadan saýlanan meýdançanyň üstüne ýerine ýetirlen bolsa, onda gije uçuş diňe tiz lukmançylyk kömegini bermek bilen bagly aýratyn ýagdaýlarda rugsat edilýär. Bu ýagdaýda howa gämisiniň komandiri meýdançanyň ýagtylyk marker bilen enjamlaşdyrmak boýunça çäre görmeli we ony howpsuz uçuş üçin taýýarlamaly.

Gije-gündiz ýerine ýetirilýän tiz uçuşlara, abzal uçuş düzgünleri boýunça uçuşlara goýberlen ýörite taýýarlanan ekipažlar goýberilýär.

Tiz lukmançylyk kömegini bermek üçin uçuşlary ýerine ýetirýän howa gämilerine, raýat awiasiýasynyň hemme howa menzillerinde ilki bilen hyzmat edilýär.

Tiz uçuşlarda uçuşy çen bilen çelgi boýunça ýerine ýetirmek, gonuş nokadynda we uçuş marşrut boýunça hakyky howa ýagdaýy barada habar bolmasa-da rugsat edilýär.

Mejbury gonuş ýagdaýynda ekipaž ýarawsyzlary we lukmançylyk ýüküni golaýda bolan lukmançylyk nokadyna ertmek çärelerini ýerine ýetirmäge borçly, mümkin boldugyça başga howa gämisiniň gonuşy üçin ýer taýýarlamaly.

**7.13. Tejribe-synag we ylmy-barlag işleri geçirmek boýunça uçuşlar**

Eksperimental we ylmy-barlag işleri geçirmek boýunça uçuşlar, awiasion bölümleriň gyzyklanýan edaralary bilen şertnama boýunça ýerine ýetirilýär.

Eksperimental we ylmy-barlag işleri geçirmek üçin uçuşlaryň maksatnamalary awiakärhana bilen ylalaşylmaly we ylmy (ylmy önümçilik) guramanyň ýolbaşçysy tassyklamaly.

Eksperimental we ylmy-barlag işleri geçirmek boýunça uçuşlar abzal we gözýetim boýunça gije-gündiz ýerine ýetirilýär.

Bu görnüşli işe has taýýarlykly, awiasion işlerde gerek tejribesi bolan ekipažlar goýberilýär.

Eksperimental we ylmy-barlag işleri geçirmek boýunça uçuşlary ýerine ýetirilýär, eger uçuşlaryň tilsimaty we ýerine ýetirmeli düzgünleri hakyky Düzgüne, uçuşda ulanylýan gollanmanyň we raýat awiasiýasynyň uçuş işini dolandyrýan beýleki resminamalaryň talaplaryna garşy gelmeýän bolsa.

**7.14. Awiasion işleri üpjün etmegiň aýratynlyklary we uçuşlaryň ýerine ýetirilişine gözegçilik**

“Türkmenhowaýollary” agentliginiň bazadan daşary awiasion işleri, uçuşlary gurnaýan howa menzilleriň komanda-ýolbaşçy düzümi we gulluklaryň hünärmenleri indikileri üpjün etmäge borçly:

– hakyky Düzgünleriň, uçuşda ulanylýan gollanmanyň, geçirilýän iş boýunça ýollanma we instruksiýanyň talaplaryna baglylykda işi gurnamak;

– ekipažyň dynjyny we durmuş şertlerini;

– şahsy düzümiň ýokary düzgün-tertibini;

* ekipažyň işine gözegçilik.

“Türkmenhowaýollary” agentliginiň gulluklary (bölümleri), awiasion işleriň uçuşlaryny öz borçlaryna we özara hereket tilsimatyna baglylykda üpjün edilýär.

“Türkmenhowaýollary” agentliginiň komanda-ýolbaşçy düzümi we gulluklaryň bölümleriň hünärmenleri indikilere elmydama gözegçiligi üpjün etmeli:

– operatiw nokatlarda şahsy düzümiň tertibini;

– uçuş düzgünleriň ýerine ýetirilmegini we howa gämisiniň ekipažyna operatiw maglumatlary we görkezmeleri öz wagtynda ýetirmek;

– uçuşlaryň operatiw meýilnamasyny ýerine ýetirilişine;

– howa gämileri effektiw ulanylmagy we iş tehnologiýasyny ýerine ýetirmek;

– goýlan normalara baglylykda howa gämileriň düzüwligini;

* uçuş menzilleriň, gonuş meýdançalaryň ýagdaýyny, enjamlaşdyrylyşyny.

Gözegçiligiň maksady kemçilikleri aýyrmak we hakyky Düzgünleriň, awiasion işleriň tilsimaty we instruksiýanyň talaplaryna baglylykda işi ýerine ýetirmek we üpjün etmekligi guramak.

**8. Gözleg-halas işlerini geçirmek**

Gözleg we awariýa-halas ediş işleri uçuşlaryň, gözleg we awariýa-halas ediş üpjünçiligiň bir bölegi bolup özünde jemleýär:

– nobatçy gözleg-halas ediji güýçleriň we serişdeleriň uçuşyny (çykyşyny) guramak;

– gözleg-halas ediji güýçleri we serişdeleri, olaryň özara hereketini we güýçlenmegini guramak;

– betbagtçylyga düşen howa gämilerini gözlemek;

–howa gämisinde ýangyny öçürmek;

– howa gämisinde heläk bolan, ýaralanan adamlary howa gämisinden çykarmaly we birinji lukmançylyk kömegini bermeli;

* heläkçilik ýerden adamlary ewakuasiýa etmek, şol sanda lukmançylyk jaýlaryna.

Gözleg we awariýa-halas ediş işlerine başga ministrlikleriň we ýerli guramalaryň güýçleri we serişdeleri çekilip bilner:

– saglygy goraýyş edaralaryň tiz lukmançylyk kömegi;

– Türkmenistanyň Içeri işler ministrliginiň ýangyn we beýleki bölümçeleri;

– Türkmenistanyň Milli howpsuzlyk komiteti we polisiýanyň ýerli edaralary;

– wodolazlaryň ýerli gullugy;

– deňiz we derýa gämileriň nobatçy bölümçeleri;

– harby bölümiň we raýat guramalaryň düzümi. Düzülen meýilnamalara baglylykda awiakärhananyň ýolbaşçylary ýerlerde özara hereketi gurnamaly.

Gözleg-halas işleri guramak we geçirmek, awariýa-halas ediş işleri guramak we geçirmek boýunça dolandyryjy resminamalara baglylykda raýat awiasiýasynyň uçuş menzilleriň etrabynda we territoriýasynda ýerine ýetirilýär.

Gözleg-halas işleri awiakärhananyň ýolbaşçysy gurnaýar, onuň ýok ýagdaýynda uçuş ýolbaşçy we indiki ýagdaýda ýerine ýetirilýär:

– howa gämisiniň bortundan betbagtçylyk signalyny alanda;

– deňiz gämisiniň betbagtçylyga düşendigi barada habar alanda;

– eger howa gämisi hasaply wagtdan soň, 10 minudyň dowamynda bellenilen nokadyna barmadyk bolsa we aragatnaşyk ýok bolsa;

– eger goýlan wagtda howa gämisiniň ekipažy aragatnaşyga çykmadyk bolsa;

– eger howa gämisiniň ekipažy gonuşa rugsat alyp we ony goýlan wagtda ýerine ýetirmedik bolsa, radioaragatnaşyk ýiten bolsa;

– eger ekipažyň habary ýa-da başga habarlar boýunça, howa gämisiniň ýagdaýy ýa-da ýangyjyň galyndysy uçuşyň howpsuz tamamlanmajakdygyny kepil edenok;

– eger howa trassalar boýunça uçuşlarda (trassadan daşary) howa gämisiniň ekipažy bilen aragatnaşyk ýiten bolsa we onuň ýerleşýän ýerini 20 minut dowamynda takyklap bolmasa;

* awiakärhananyň ýolbaşçynyň ýa-da ondan ýokary başlygynyň görkezmesi.

Raýat awiasiýa kärhanasynyň jogapkärçilik etrabynda gözleg-halas işleri geçirmek üçin gözlege taýýarlanan ekipažlaryň, howa gämileriniň we awariýa-halas ediş toparlaryň nobatçylygy gurnalýar. Nobatçylyga bölünip berilýän gözleg-halas howa gämileri gözleg-gurluşlar bilen, bortunda halas ediji serişdeler bilen enjamlaşdyrylmaly. Mundan başga-da dikuçarlar gözleg çyralar bilen we halas edilýäni we halasgäri bir wagtda galdyrmagy üpjün edýän ýüki galdyrýan maşyn bilen enjamlaşdyrylan bolmaly. Gözlege uçulanda howa gämisiniň bortunda iki-üç adamdan düzülen paraşýut-desant topary, şol sanda lukman işgäri bolmaly. Gözleg-halas işleri geçirmek üçin aýratyn berlen howa gämisinden başga, gözleg-halas enjamlary bolmadyk howa gämileri we dikuçarlary wizual gözegçilik we ewakuasiýa işleri, şeýle-de ätiýäç, sanitar, potrul we howada gözleg etrabynda ugrukdyryp bolýan howa gämileri ulanyp bilner.

Howa gämisiniň komandiri betbagtçylyk signalyny başga howa gämisinden ýa-da deňiz gämisinden alsa, betbagtçylyga düşen ýa-da betbagtçylyk bolan gämini görse, heläkçilige düşen adamlara kömek bermäge, oňa tabşyrylan gämä ýollagçylara we ekipaža howp salman ýerine ýetirip biler. Kartada betbagtçylyk ýerini bellemeli we bu barada howadaky hereketi dolandyrýan edara habar bermeli.

Gözleg-halas işlere çekilýän howa gämiler üçin, betbagtçylyk signalyny alan pursatynda uçmaly wagt çägi tomus 30 minut, gyşyna 45 minutdan ýokary bolmaly däl.

Gözleg-halas nobatçylyga berlen howa gämileri we ekipažlary türgünleşik uçuşlar üçin ýa-da howa menziliň jogapkärçilik etrabynda önümçilik maksady bilen uçuşlar, gözleg üçin goýlan uçuş wagt çäkleri ýerine ýetiriler şerti bilen rugsat edilýär.

Howa menzillerde awiakärhananyň ýolbaşçynyň çözgüdi bilen, nobatçy howa gämileriň duralgalary we uçuşa taýynlygy üpjün edýän ekipažlaryň bolmaly ýeri kesgitlenýär.

Awariýa-halas (ewakuasiýa) işlerine gatnaşýan howa gämileri we ekipažlar “Türkmenhowaýollary” agentliginiň hemme howa menzillerinde nobatsyz hyzmat edilmegine hukugy bar.

Deňziň üstünden (uly howdan) howa gämisiniň uçuşy we gonuşa girişi ýerine ýetirilýän howa menzillerinde halas ediş suw stansiýalarynyň bolmagy zerur, olarda 1-2 halas ediş katerler elmydama taýýar bolmaly, çişirilýän ýüzüş serişdeleri gerek bolan mukdarda bolmaly. Bu howa menzillerinde çişirilýän halas ediş serişdeleri gerek bolan mukdarda göz öňünde tutulmaly we olary suwda betbagtçylyk ýerine gözlegçi howa gämileriniň eltmegini üpjün etmeli.

Betbagtçylyk signalyny ýa-da howa gämisiniň betbagtçylygy barada başga habarlary alan howadaky hereketi dolandyrýan edaranyň dispetçeri, uçuş ýolbaşça (uly dispetçere) habar bermäge, betbagtçylyk etrabynda bolan hemme howa gämileriniň ekipažlaryna ultragysga tolkunly radiobeketleriň ikisinden birini awariýa ýygylygy 121,5 MGs diňlemek üçin ýakmaklygyny görkezme bermeli, gözleg-halas ediş howa we ýerüsti HOWSALANY galdyrmaly, betbagtçylyga düşen howa gämisiniň ýerleşýän ýerini, onuň ulanylyp biljek serişdelerini kesgitlemeli, howa gämisiniň ekipažyna bolan ýagdaýa baglylykda kömek bermäge borçly.

Gözleg-halas uçuşlary ýerine ýetirmek üçin ýörite ýerüsti we uçuş taýýarlygy geçen we bu uçuşlara rugsady bolan howa gämisiniň ekipažlary bellenilýär.

Gözleg uçuşlary ýerine ýetirýän howa gämisiniň ekipažy borçly:

– goýlan etrapda gözleg uçuşy ýerine ýetirmek;

– mümkin bolandan howadaky hereketi dolandyrýan edaralary we beýleki gözlegçi ekipažlary bilen üznüksiz aragatnaşygy bolmaly;

– uçuş howpsuzlygyň goýlan talaplaryny ýerine ýetirmeli;

* ýagdaýa görä, gözlegiň dürli usullaryny we bort radiotehniki serişdeleri ulanmak.

Betbagtçylyga düşen howa gämisini gören ýagdaýynda, gözlegçi howa gämisiniň komandiri onuň ýerleşýän ýerini kesgitlemeli we kartada bellemeli, onuň bilen aragatnaşygy sazlamaly, ekipažyň, ýollagçylaryň saglygynyň ýagdaýyny takyklamaly, gerek kömegi, howa gämisiniň betbagtçylyk etrabynda gonuş mümkinçiligini bilmeli we howadaky hereketi dolandyrýan edara habar bermeli.

Gämini (kateri) betbagtçylyk etrabyna gözlegçi howa gämisiniň ekipažy radio boýunça eltýär, radio aragatnaşyk bolmadyk ýagdaýynda, goýlan signal serişdeleri boýunça ýa-da gäminiň üstünden betbagtçylygyň ugruna tarap uçmak bilen ýerine ýetirilýär.

Howa gämisiniň gözlegi netijesiz bolan ýagdaýynda, gözlegleri bes etmek baradaky karary “Türkmenhowaýollary” agentliginiň ýolbaşçysy kabul edýär. Türkmenistanyň çäklerinde daşary ýurt howa gämisini gözlemegi bes etmek barada karary hem “Türkmenhowaýollary” agentliginiň ýolbaşçysy kabul edýär.

Howa gämisiniň gözlegi resmi taýdan bes edilen bolsa we howa gämisiniň ýeri ýa-da bölekleri kesgitli bolmasa, onda ol habarsyz ýitdi diýip hasap edilmeli.

**8.1. Howa gämisiniň ekipažy betbagtçylyga düşen ýagdaýynda etmeli hereketleri**

Eger uçuşda bolan howa gämisine howp abanýan bolsa ýa-da gämi betbagtçylyga düşen bolsa, howa gämisiniň komandiri adamlaryň janyny, saglygyny, howa gämisini we onda bolan zatlary gorap saklamaga degişli çäreleri görmäge borçly.

Uçuşyň howpsuzlygyna howp salýan hemme awariýa ýagdaýlarda, howa gämisiniň ekipažy 2-nji düzgünnama baglylykda betbagtçylyk signaly bermäge borçly. Şol bir wagtda betbagtçylyk signalyň tanalýan apparaturasy ýakylýar.

Betbagtçylyk signaly Türkmenistanyň hemme awiasiýasy üçin bir goýulýar we radio telegraf boýunça “SOS”, radiotelefon boýunça “Betbagtçylyga düşdüm” diýip açyk tekstde (halkara uçuşlarda “Meýdeý”) berilýär. Hemme signallar diňe howa gämisiniň komandiriniň görkezmesi boýunça berilýär. Gyssagly signaly radio telegraf boýunça “ЬЬЬ” harp bilen, radio telefon boýunça “PAN” sözi bilen berilýär, howp barada duýduryjy signal radio telegraf boýunça “TTT” harp bilen, radio telefon boýunça “СИКЬЮРИТИ” sözi bilen habar edilýär.

Betbagtçylyk wagty ulanylyşda bolan betbagtçylyk signaly howadaky hereketi dolandyrýan iş ýygylygynda, şeýle-de halkara awariýa ýygylygynda 121,5 MGs radio telefon režiminde, deňiz gullukdan kömek soralanda 2182 kGs ýa-da 4125 kGs ýygylykda radio telefon režiminde berilýär.

Betbagtçylyga düşen howa gämisiniň ýolagçylaryna we ekipaža öz wagtynda kömegi bermek maksady bilen, Türkmenistanyň howadaky hereketi dolandyrýan bütewi ulgamyň etraplarynda we kömekçi etraplaň merkezlerinde 121,5 MGs aragatnaşyk kanaly diňlemekligi gurnalýar.

Betbagtçylyk signalyny eşiden islendik howa gämisiniň ekipažy howadaky hereketi dolandyrýan edara habar bermäge we bu ýygylykda maglumatyň berilmegini yzarlamagy dowam etmäge borçly. Bu ýygylykda beýleki howa gämisiniň habarlaryny bermegiň aýratyn zerurlygy bolmasa, onda dispetçer tarapyndan wagtlaýynça aragatnaşyk **gadagan** edilip bilner.

Eger betbagtçylygyň öňüni almak üçin ekipažyň gören çäreleriniň netijesinde uçuş menziline çenli uçuşy dowam etmegiň howpsuzdygyna ynamy bolsa, onda ol howp abanmaýandygyny howadaky hereketi dolandyrýan edara habar bermäge borçly.

Uçuş menzilinden daşary mejbury gonuşy ýerine ýetirmek karara gelen howa gämisiniň komandiri, ekipaža bu barada duýdurýar we olaryň indiki etmeli hereketleri barada görkezme berýär. Mejbury gonuşda ekipaž gonuşa çenli ýerüsti radio beketleri bilen radio gepleşik alyp barýar, arakesmede iberijileri ýakylgy ýagdaýda saklamaly (basylan knopka) peleng signallary awtomat serişdeleriň üsti bilen bermek, eger olar bar bolsa elmydama ýakylgy bolmaly. Betbagtçylykly ýagdaýda komandir howa gämisinden iň soňky çykýar.

Uçuş menzilinden daşary mejbury gonuşy ýerine ýetiren howa gämisiniň ekipažy borçly:

– ýolagçylary howa gämisinden howpsuz ýere çykarmak;

– lukmançylyk kömegini bermekligi gurnamak;

– ýerleşýän ýerini kesgitlemek ýa-da takyklamak;

– ýerli ýa-da howa gämisiniň radio bekedinden ýakynda ýerleşen uçuş menzili bilen aragatnaşygy goýmak boýunça çäre görmeli.

Mejbury gonuşdan soň, howa gämisinde ýangyn dörände ekipaž borçly:

– howa gämisinden ýolagçylary çykarmak we olary 100 metrden az bolmadyk howpsuz aradaşlyga aýyrmak;

– mümkin bolsa, awariýa radio bekedi, dermanlary, iýmiti çykarmaly we ýangyny öçürmek üçin çäre görmeli.

Ekipaž halas etmek üçin gerek bolan ähli çäreleri geçirmeli, öz hereketi bilen özüniň ýerleşýän ýerini tapmaklygyny aňsatlaşdyrmaly.

Mejbury gonuş etrabyndan gitmek ýa-da galmak çözgüdini howa gämisiniň komandiri kabul edýär.

Mejbury gonuş ýerde galmaga aşakdaky ýagdaýlarda maslahat berilýär:

– betbagtçylyk signal ýa-da ýeri barada habary, ekipaž howada ýa-da gonuşdan soň berende (signal ýa-da habar kabul edilendigi barada tassyknamanyň bar ýa-da ýoklugyna bagly däl);

– ýerleşýän ýeri kesgitlenmedik, ýer nätanyş we kyn geçilýän (daglyk, tokaý, çuň gar, batgylyk we beýlekiler), ýakynda ilatly nokada ugry we daşlygy näbelli bolsa;

– ýolagçylar we ekipaž alan ýaralaryň netijesinde özbaşdak hereket edip bilenok, olary geçirmek üçin sag adamlar ýeterlik däl ýagdaýynda;

* ýer açyk, betbagtçylyga düşenler howadan aňsat görünýän bolsa.

Gonan ýerinde galmak kararyna gelende, howa gämisiniň komandiri borçly:

– bar bolan aragatnaşyk serişdeleri we signalizasiýalary ulanmaga taýýarlamaly;

– gözegçi ekipaža we ýerli toparlara signallary öz wagtynda bermekligi üpjün etmek üçin töwerekdäki ýere we howa gözegçiligini gurnamaly;

– ýaralananlara we ýarawsyzlara gözegçiligi gurnamaly;

– bar bolan zatlary bellige almaly, iýmiti, suwy tygşytly ulanmaly;

– adamlar üçin jaýlary gurmaly;

– ýerli mümkinçiligi ulanyp, suwy we iýmiti (aw, balyk tutmak, ösümlikleri, kömelekleri, miweleri ýygnamak we ş.m.) tapmaklygy gurnamak.

Mejbury gonuş ýerinden gitmek şu aşakdaky ýagdaýlarda maslahat berilýär:

– ýerleşýän ýeri belli we golaýda ýerleşen ilatly nokada barmak mümkinçiligi bar bolsa;

– adamlaryň ýöremäge we ýaralananlary geçirmäge ýagdaýy bar bolsa;

– howa gämisini we ondaky adamlary ösümlikler zerarly tapyp bolanok, şeýle-de signalizasiýa serişdeleri ýok bolsa;

– ýolagçylaryň, ekipažyň saglygyna tebigy betbagtçylyk netijesinde (ýangyn, suw) gönüden-göni howp abanýan bolsa.

Mejbury gonuş ýerinden gitmekligi çözgüdi çykaran howa gämisiniň komandiri borçly:

– hereket marşrutyny kesgitlemeli, karta ony geçirmeli, geçiş etap boýunça wagty hasaplamak;

– gerek bolan serişdeleri almak;

– ýaralananlary ýörişe taýýarlamak;

– iýmiti we suwy ýöreljek günleriň mukdaryna deň bölmeli;

– betbagtçylyk ýerde hereket marşruty barada, adamlaň saglygy barada habar goýmaly. Şol ýerde hereketiň ugruny bellemeli (peýkamy goýmaly).

Suwuň üstüne mejbury gonuşda diňe howa gämisiniň komandiriniň görkezmesi boýunça we howa gämisi durandan soň howa gämisinden çykmaly. Suwuň üstünde howa gämisinden çykaňda gerek:

– ekipaž we ýolagçylar halas ediji ýeňsizleri geýmeli we howa gämisinden çykanda gaz dolduryjy ulgamy ýakmaly;

– suwuň üstüne halas ediji ýüzüş serişdelerini düşürmeli;

– hemmesini howa gämisinden çişirilen gaýyklara geçirmeli, ýaralananlar we çagalar ilki geçirilýär;

– ýüzüş serişdelerini, iýmiti, suwy ýüklemeli, howa gämisi suwa çümmänkä howa gämisinden howpsuz aralyga ýüzmeli (100 metrden az bolmaly däl);

– aýry gaýykda bolan ekipaž düzümi bir-birine ýakyn ýüzüp, gaýyklary daňmaly.

Howa gämisiniň komandiri ýüzüş serişdelerine geçenden soň borçly:

– ekipažyň we ýolagçylaryň sanyny barlamaly, eger ýok bolsa olary gözlemekligi gurnamaly;

– özüniň ýerleşýän ýerini kesgitlemeli we kartada howa gämisiniň suwuň aşagyna giden ýerini bellemeli;

– awariýa radioserişdeleri we signalizasiýa serişdeleri işe taýýarlamaly;

– ýaralananlara lukmançylyk kömegini bermeli;

– iýmitiň, suwuň ätiýäçlygyny hasaba almaly;

* suwa we howa giňişligine gözegçilik etmeli.

**8.2. Menziliň etrabynda we territoriýada awariýa-halas ediji işleri gurnamak we geçirmek**

Awariýa-halas ediji işler indiki ýagdaýlarda gurnalýar we ýerine ýetirilýär:

– betbagtçylyga düşen howa gämisiniň gonuşy barada habar alnanda;

– awiasion hadysada, eger howa gämisiniň ewakuasiýasy gerek bolsa;

– tebigy betbagtçylykda ilata kömek bermek;

– beýleki guramalar we edaralar talaby boýunça özara hereket meýilnama baglylykda;

– howa menziliň başlygy ýa-da ýokary başlygyň görkezmesi boýunça uçuş menziliniň etrabynda we territoriýada awariýa-halas ediş işleri geçirmek, dolandyrmak gönüden-göni howa menziliň başlygyna ýüklenýär.

Eger awiasion hadysa howa menziliň başlygy ýa-da onuň orunbasary ýok wagtynda bolup geçen bolsa, onda awiakärhananyň ýolbaşçysy gelýänçä gözleg, awariýa-halas ediş işleri uçuş ýolbaşçy (uly dispetçer) gurnaýar. Awariýa-halas ediş işleriň ýolbaşçysy betbagtçylyga düşen howa gämisiniň ekipažyny we ýolagçylary öz wagtynda halas etmek boýunça çäreleri geçirmekligi, uçuş menziliniň etrabynda we territoriýasynda awariýa-halas ediş işleri geçirmek, şeýle-de bu maksatlar üçin berlen serişdeleriň we güýçleriň elmydama taýýar bolmagyna jogap berýär.

Ýagdaýa baglylykda awariýa-halas ediji komandalara indiki habar beriji signallar berilýär:

– “Howsala” haçan-da awia hadysa birden bolanda ýa-da uçuş menzilinde betbagtçylyga düşen howa gämisiniň garaşylýan gonuşyna çenli 30 minut az wagt galanda;

– “Taýýarlyk” haçan-da betbagtçylyga düşen howa gämisiniň garaşylýan gonuşyna çenli 30 minut we ondan köp wagt galanda.

Awariýa-halas ediji işleri ýerine ýetirmek üçin uçuş menziliniň etrabynda we terretoriýasynda, howa menziliň her tapgyrynda awariýa-halas ediji komandalar döredilýär, olaryň hereketini ýörite instruksiýa kesgitleýär.

**9. Uçuşyň howpsuz beýikliklerini hasaplamak**

1. 760 mm.sim.süt. (1013,2 mbar) atmosfera basyşy boýunça uçuşyň howpsuz beýikligini hasaplamalar indiki formula boýunça ýerine ýetirilýär:

**Hhowp760=Hhak.howp.+Hrel -Ht+(760-Pgetr.min. )·11** (1)



**Hhowp1013,2=Hhak.howp.+Hrel-Ht+(1013,2-Pgetir.min. )·8,25** (2)



**Hhak.howp.** –uçuşyň hakyky howpsuz beýikligiň goýlan bellikleri, m;

**Hrel** –ýeriň relýefiniň ýokarky nokadynyň absolýut beýikligi ondaky emeli päsgelçilikleriň beýikligini göz öňünetutup,çyzygyň ininiň goýlan çäklerinde;

**Pgetir.min.** – uçuş marşruty boýunça deňiz derejesine getirilen mm.sim.süt. (mbar) minimal atmosfera basyşy;

**Ht** – beýiklik ölçeýjiniň usulyýet temperaturanyň düzüdişleri nawigasion çyzgyç boýunça, m ýa-da formula boýunça hasaplanylýar:



**Ht=**  **tᵒ-15 Hdüzed.** (3)



**300**

t◦ – uçuş marşruty boýunça minimal temperatura, grad’

**Hdüzed.=Hhak.howp.+ Hrel** (4)

1. 760 mm.sim.süt. (1013,2) atmosfera basyşy boýunça uçuşyň howpsuz beýikligini hasaplamak, uçuş menziliniň etrabynda uçuşy ýerine ýetirmek boýunça instruksiýa we aeronawigasion maglumatlaryň ýygyndylaryna girizmek üçin golaýlaşma etrabynda formula boýunça ýerine ýetirilýär:

**Hhowp. golaý.=Hhak.howp.+Hrel -Ht+(760-Pgetr.min. )·11** (5)



**Hhowp. golaý.=Hhak.howp.+Hrel-Ht+(1013,2-Pgetir.min. )·8,25** (6)



**Ht** – beýiklik ölçeýjiniň usulyýet temperaturanyň ýyllyk ortaça temperatura boýunça menzilde köpýyllyk gözegçilik boýunça kesgitlenilýär;



**Paerod.getir** – köp ýyllaryň habarlary boýunça uçuş menzilinde deňiz derejesine getirilen minimal atmosfera basyşy indiki formula boýunça hasaplanylýar:

**=**  **Haer. + Paer** ýa-da **=**  **Haer. + Paer** (7)



**11 8,25**

**Haer.** – deňiz derejesine görä uçuş menziliniň ýokarlanmagy, m;

**Paer** –menzilde köp ýyllaryň gözegçiligi boýunça uçuş-gonuş zolagyň derejesine minimal atmosfera basyşy mm. sim. süt.(mbar).

1. Uçuş menziliniň etrabynda uçuşlary ýerine ýetirmek boýunça Instruksiýa we aeronawigasion maglumatlaryň ýygyndylaryna girizmek üçin uçuş menziliniň töweregi boýunça (töweregiň beýikligi) uçuşyň beýikligini hasaplamak indiki formula boýunça ýerine ýetirilýär.

**Htöw.=Hhak.howp.+Hrel -Ht** (8)



**Hhak.howp.** –uçuş-gonuş zonasyndauçuşyň hakyky howpsuz beýikligiň goýlan bellikleri, m;

**Hrel** –çyzygyň goýlan ininiň çäklerinde uçuş menziliniň derejesine görä ýeriň relýefiniň ýokarky nokadynyň beýikligi emeli päsgelçilikleri göz öňüne tutup, m;



**Ht** – beýiklik ölçeýjiniň usulyýet temperaturanyň ýyllyň ortaça temperaturasy boýunça, uçuş menzilde köp ýyllyk gözegçilik we nawigasion çyzgyç boýunça, m, ýa-da formula boýunça hasaplanylýar:



**Ht=**  **tᵒ-15 Hdüzed.** (9)



**300**

t◦ – uçuş menzilnide ýylyň ortaça temperaturasynyň köp ýyllaryň dowamynda gözegçiligi, grad;

**Hdüzed.=Hhak.howp.+ Hrel** (10)



1. Uçuş menziliniň etrabynda minimal howpsuz beýikligiň (MHB) hasaby uçuş menziliniň etrabynda uçuşlary ýerine ýetirmek Instruksiýa we aeronawigasion maglumatlaryň ýygyndylaryna girizmek üçin indiki formula boýunça ýerine ýetirilýär.

**MHB=300+Hrel-Ht** (11)



**Hrel** – ýeriň relýefiniň ýokarky nokadynyň beýikligi gonuşa giriş ugur boýunça uçuş-gonuş zolagyň bosagasynyň derejesine görä emeli päsgelçilikleri göz öňüne tutmak bilen, m;



**Ht** – beýiklik ölçeýjiniň usulyýet temperaturanyň ýylyň ortaça temperaturasy boýunça, uçuş menzilinde köpýyllyk gözegçilik we nawigasion çyzgyç, m ýa-da formula boýunça hasaplanylýar:



**Ht=**  **tᵒ-15 Hdüzed.** (12)



**300**

t◦ – uçuş menzilinde ýylyň ortaça temperaturanyň köp ýyllaryň dowamyndaky gözegçiligi, grad;

**Hdüzed.=300+ Hrel.** (13)



1. Aşaky eşelonyň aşagynda uçuşlarda uçuş menziliniň etrabynda howpsuz beýikligi hasaplamak indiki formula boýunça ýerine ýetirilýär:

**Hhowp.aer.=Hhak.howp.+Hpäs -Ht** (14)



**Hhak.howp**. – uçuş-gonuş zonada uçuşyň hakyky howpsuz beýikliginiň goýlan bellikleri, m;

**Hpäs** – ýeriň relýefiniň ýokarky nokadynyň beýikligi, deňiz derejesinden ondaky hakyky päsgelçilikleri göz öňüne tutmagy bilen. Emeli päsgelçilikleriň beýikligi



**Hpäs** göz öňüne tutulýar, uçuşyň tizligi 300 km/sag we ondan köp, daglyk ýerde-hemme ýagdaýlarda uçuşyň tizligine bagly bolman çyzygyň ininiň goýlan çäklerinde, m;



**Ht**-beýiklik ölçeýjiniň temperaturanyň usulyýet düzedişleri, nawigasion çyzgyç bilen kesgitlenilýär, m ýa-da formula boýunça



**Ht=**  **tᵒ-15 Hdüzed.** (15)



**300**

t◦ - uçuş menzilinde hakyky temperaturasy , grad;

**Hdüzed.=300+ Hrel.** (16)



**ULANYLAN EDEBIÝATLAR:**

1. Türkmenistanyň Konstitusiýasy. – Aşgabat, 2008
2. “Türkmenistany ykdysady, syýasy we menedi taýdan ösdürmegiň 2020-nji ýyla çenli döwür üçin” Milli Maksatnamasy. – Aşgabat, 2007
3. Gurbanguly Berdimuhamedow. Garaşsyzlyga guwanmak, Watany, halky söýmek bagtdyr. – Aşgabat, 2007
4. Gurbanguly Berdimuhamedow. Ösüşiň täze belentliklerine tarap. Saýlanan eserler. 1-nji tom. – Aşgabat, 2008
5. Gurbanguly Berdimuhamedow. Ösüşiň täze belentliklerine tarap. Saýlanan eserler. 2-nji tom. – Aşgabat, 2009
6. Türkmenistanyň Prezidenti Gurbanguly Berdimuhamedowyň Ministrler Kabinetiniň göçme mejlisinde sözlän sözi. (2009-njy ýylyň 12-nji iýuny). – Aşgabat, 2009
7. Gurbanguly Berdimuhamedow. Türkmenistanyň durmuş-ykdysady ösüşiniň döwlet kadalaşdyrylyşy. – Aşgabat, 2010, 1-nji we 2-nji tom;
8. Türkmenistanyň Howa kodeksi – Aşgabat, 2012
9. Türkmenistanyň Howa giňişligini ulanmak boýunça Düzgünnamasy. – Aşgabat, 1997
10. Türkmenistanyň Howa giňişligini ulanmak boýunça Düzgünnamasyny peýdalanmak barada Instruksiýa. – Aşgabat, 1998
11. Raýat awiasiýasynda zähmeti goramak we ýangyn howpsuzlygy boýunça Instruksiýa
12. Aşgabat aerodromynda uçuşlary dolandyrmak boýunça Instruksiýa
13. Raýat awiasiýasynda uçuşlaryň düzgünleri-99. – Aşgabat, 2002
14. Howa hereketiniň dolandyrylyşynyň düzgünleri we tehnologiýasy. – Aşgabat, 2004
15. “Türkmeniň ýüpek ýoly” gazetleri. – Aşgabat, 2012
16. Howa hereketiniň dolandyrylyşyny guramak. – Aşgabat, 2004
17. Uçuşlaryň meýilnamalaşdyrylyşy we üpjünçiligi. – Aşgabat, 2004
18. Howa hereketiniň dolandyrylyşynyň esaslary. – Aşgabat, 2004
19. H.R.Rahmanow. Howa ulagynda kanunçylyk we raýat awiasiýasynyň resminamalary. Okuw kitaby. – Aşgabat, 2010

**MAZMUNY**

Giriş ................................................................................................................................... 3

**1. Uçuşlaryň düzgünleri** ....................................................................................................4

1.1. Esasy talaplar ................................................................................................................4

1.2. Abzal uçuş düzgünleri ...................................................................................................4

1.3. Görüp uçuş düzgünleri ..................................................................................................6

1.4. Görüp uçuş düzgünleri boýunça gije uçuşlar ...............................................................10

1.5. Howa gämileriniň uçmak we uçup gelmek düzgünleri ...............................................12

1.6. Abzal uçuş düzgünleri boýunça uçuşa çözgüt çykarmak düzgünleri ..........................14

1.7. Görüp uçuş düzgünleri boýunça uçuşa çözgüt çykarmak düzgünleri .........................18

1.8. Barometriki beýiklik ölçeýjide basyşyň şkalasyny goýmak düzgünleri .....................19

1.9. Uçuşlaryň howpsuz beýikliklerini saklamak we kesgitlemek düzgünleri ...................20

1.10. Dik eşelonyň düzgünleri ............................................................................................23

1.11. Uzaboýuna eşelonyň düzgünleri ................................................................................26

1.12. Gapdal eşelonyň düzgünleri ......................................................................................27

1.13. Uçuşyň eşelony (beýikligi) üýtgetmek we howa trassalary

kesip geçmek düzgünleri ...................................................................................................28

1.14. Uçuş menziliniň etrabynda we garaşylýan zonada uçuşlaryň

düzgünleri ...........................................................................................................................29

1.15. Howa trassalarda, ýerli howa ýollarynda we goýlan marşrutlar boýunça uçuş düzgünleri ...........................................................................................................................32

1.16. Aeronawigasion ätiýäç ýangyjy kesgitlemegiň düzgünleri .......................................33

1.17. Serhet çyzygynyň howa giňişliginde uçuş düzgünleri ...............................................33

1.18. Gözýetim boýunça gonuşa giriş düzgünleri ..............................................................35

**2. Howa hereketini dolandyrmak** ...................................................................................38

2.1. Esasy talaplar ..............................................................................................................38

* 1. Howa giňişligini guramak ........................................................................................41
  2. Howa hereketini meýilleşdirmek we üpjün etmek ..................................................43
  3. Howa hereketini gönüden-göni dolandyrmak ..........................................................44
  4. Uçuş menziliniň etrabynda howa hereketini dolandyrmak ......................................47
  5. Howa trassalarda we ýerli howa ýollarynda howa hereketini

dolandyrmak ......................................................................................................................51

* 1. Türkmenistanyň howa giňişliginde daşary ýurt howa gämileriniň hereketini dolandyrmagyň aýratynlyklary ...........................................................................................53

**3. Uçuşlary ýerine ýetirmek** .............................................................................................53

3.1. Esasy talaplar ...............................................................................................................53

3.2. Howa gämisini tirkege almak, işletmek, sürmek .........................................................55

3.3. Uçuş .............................................................................................................................58

3.4. Beýiklige galmak ........................................................................................................60

3.5. Marşrut boýunça uçuş ..................................................................................................60

3.6. Uçuş menziline golaýlaşmak we gonmak düzgünleri ................................................62

3.7. Dikuçarlarda uçuşlar ....................................................................................................66

3.8. Okuw we türgünleşik uçuşlary ....................................................................................69

3.9. Howa gämilerini uçuryp geçirmek uçuşlaryň düzgünleri ............................................71

3.10. Synag we gözegçilik uçuşlary ...................................................................................72

**4. Aýratyn şertlerde uçuşlar** ............................................................................................73

4.1. Esasy talaplar ...............................................................................................................73

4.2. Buzluk zonada uçuşlar .................................................................................................74

4.3. Güýçli ýagyşly we çabgaly zonada uçuşlar ................................................................74

4.4. Güýçli boltankaly zonada uçuşlar ...............................................................................76

4.5. Atmosferanyň ýokary elektrik zonada uçuşlar ...........................................................76

4.6. Süýşýän ýeliň şertlerinde uçuşlar ................................................................................77

4.7. Tozanly, tupanly şertlerde uçuşlar ...............................................................................77

4.8. Daglyk ýerlerde uçuşlar ...............................................................................................78

4.9. Az bellikli ýerlerde we çöllerde uçuşlar ......................................................................78

4.10. Suwuň üstünden uçuşlar ............................................................................................79

4.11. Çylşyrymly ornitologiýa ýagdaýly şertlerde uçuşlar .................................................80

**5. Uçuşda aýratyn ýagdaýlar** ...........................................................................................80

5.1. Esasy talaplar ...............................................................................................................80

5.2. Howa gämisiniň howply meteorologik ýagdaýa düşmegi ...........................................82

5.3. Hereketlendirijileriň işlemezligi ..................................................................................82

5.4. Howa gämisiniň ulgamlaryň işlemedik ýagdaýynda uçuşlaryň

düzgünleri ...........................................................................................................................83

5.5. Howa gämisinde ýangynyň döremegi .........................................................................84

5.6. Durnuklylygyny, dolandyryşyny ýitirmek, berkliginiň bozulmagy ............................84

5.7. Radio aragatnaşygy ýitirmek .......................................................................................85

5.8. Çelgini ýitirmek ...........................................................................................................88

5.9. Ekipaža (ýolagçylara) topulmaklary ............................................................................88

5.10. Ekipažyň (ýolagçylaryň) saglygynyň birden erbetleşmegi

ýa-da ýaralanmagy ..............................................................................................................88

5.11. Aerodromdan daşary mejbury gonuş .........................................................................89

5.12. Gonuş menzilinde radiotehniki enjamlaryň we howa hereketini dolandyrýan zonada radiolokasion serişdeleriň işlemezligi .................................................................................90

**6. Halkara uçuşlar** ............................................................................................................90

6.1. Esasy talaplar ...............................................................................................................90

6.2. Halkara uçuşlary guramak, meýilleşdirmek we üpjün etmek.......................................94

6.3. Halkara uçuşlary ýerine ýetirmekde ekipažyň taýýarlygynyň

aýratynlyklary .....................................................................................................................96

6.4. Halkara uçuşy ýerine ýetirýän howa gämisiniň komandiriniň borçlary

we hukuklary ......................................................................................................................97

6.5. Türkmenistanyň döwlet serhedini uçup geçmek düzgünleri .......................................99

**7. Awiasion işleri ýerine ýetirmek boýunça uçuşlar** ....................................................101

7.1. Esasy talaplar .............................................................................................................101

7.2. Awiasion-himiki işleri ýerine ýetirmek boýunça uçuşlar ..........................................105

7.3. Boljak howa awia-himiki işler üçin minimumyna gabat gelmeýän

ýagdaýda uçuşlaryň ýerine ýetirilmeli tertibi ..................................................................105

7.4. Howada surata almak üçin ýerine ýetirilýän uçuşlar .................................................107

7.5. Aerofoto surata almak uçuşlar ...................................................................................108

7.6. Gözläp surata almak uçuşlary ....................................................................................108

7.7. Aerosurata almak uçuşlary ........................................................................................109

7.8. Aerowizual uçuşlar ....................................................................................................109

7.9. Gurluşyk-montaž, ýükleri ýüklemek-düşürmek işlerde uçuşlar ................................110

7.10. Ulag-aragatnaşyk uçuşlary ......................................................................................111

7.11. Deňiz gämilerinden we deňiz buraw dikmelerinden uçuşlar ...................................112

7.12. Ilata lukmançylyk kömegini bermek we sanitar çärelerini geçirmek boýunça uçuşlar................................................................................................................................113

7.13. Tejribe-synag we ylmy-barlag işleri geçirmek boýunça uçuşlar .............................115

7.14. Awiasion işleri üpjün etmegiň aýratynlyklary we uçuşlaryň

ýerine ýetirilişine gözegçilik .............................................................................................115

**8. Gözleg-halas işlerini geçirmek** ...................................................................................116

8.1. Howa gämisiniň ekipažy betbagtçylyga düşen ýagdaýynda etmeli hereketleri ........119

8.2. Menziliň etrabynda we territoriýada awariýa-halas ediji işleri gurnamak we geçirmek............................................................................................................................123

**9. Uçuşyň howpsuz beýikliklerini hasaplamak** ............................................................123

**Ulanylan edebiýatlar** ......................................................................................................127

**Mazmuny** .........................................................................................................................128

**Rahmanow Hudaýberdi Atamämmedowa Şemşat**

**HOWADAKY HEREKETI DOLANDYRMAK**

Ýokary okuw mekdepleri üçin okuw kitaby